***Pasākumu apkopojums “Vides, pakalpojumu un informācijas piekļūstamības veicināšana personām ar funkcionāliem traucējumiem”***

## **Rīcības virziens: Sociālo pakalpojumu piekļūstamība**

Sociālie pakalpojumi ir pasākumu kopums, kas vērsts uz personu sociālās funkcionēšanas spēju atjaunošanu vai uzlabošanu, lai nodrošinātu to iekļaušanos sabiedrībā, vienlaikus ietverot gan formālo institucionālo atbalstu, gan neformālo jeb tādu, kas saistīts ar personas ģimeni, draugiem un sabiedrību mikrolīmenī.

2022.gada 6.jūlija Darba grupas sanāksmē tika identificēti dažādi pasākumi Labklājības ministrijai (turpmāk – LM), kas īstenojami sociālo pakalpojumu pilnveidošanai un attīstībai, lai veicinātu to piekļūstamību.

|  |  |
| --- | --- |
| * 1. **Identificētā problēmsituācija** | **Psihologa pakalpojuma pilnveide** |
| Esošās situācijas apraksts | Invaliditātes likuma 12.pants nosaka atbalsta pasākumus invaliditātes seku mazināšanai. Minētā panta pirmās daļas 8.punkts nosaka, ka personai līdz 18 gadiem, kurai invaliditāte noteikta pirmreizēji un kura dzīvo ģimenē, kā arī tās likumiskajam pārstāvim ir tiesības saņemt no valsts budžeta apmaksātu psihologa pakalpojumu. Minētā pakalpojuma apjomu un saņemšanas kārtību nosaka Ministru kabineta 2010.gada 28.decembra noteikumi Nr.1208 “Noteikumi par psihologa pakalpojuma apjomu personai līdz 18 gadiem, kurai pirmreizēji noteikta invaliditāte un kura dzīvo ģimenē, kā arī tās likumiskajam pārstāvim, un pakalpojuma saņemšanas kārtību” (turpmāk – MK noteikumi Nr.1208). Šo noteikumu 3.punkts nosaka, ka bērnam, kuram invaliditāte noteikta pirmreizēji, un viņa likumiskajam pārstāvim psihologa pakalpojuma apjoms kopā ir desmit 45 minūšu konsultācijas. Vienas psihologa konsultācijas cena ir noteikta 17,59 *euro* apmērā, neieskaitot administrēšanas izdevumus. Pakalpojuma administrēšanas izdevumi ir noteikti MK noteikumu Nr.1208 4.punktā kā atsevišķa izmaksu komponente 10% apmērā no psihologa pakalpojumam izlietotajiem līdzekļiem.  Mērķa grupas lielums – bērnu skaits, kuriem pirmreizēji noteikts bērna ar invaliditāti statuss, **pārsniedz 800 bērnus gadā**, tomēr psihologa pakalpojuma pieprasījums ir neliels – 2019. un 2020.gadā to saņēma 3 personas, 2021.gadā – 12 personas, bet 2022.gadā – 3 personas, līdz ar to var secināt, ka sniegtais pakalpojums nesasniedz mērķi.  Lai veicinātu kvalificētu psihologa pakalpojuma sniedzēju piesaisti, 2022.gada 18.oktobrī stājās spēkā LM izstrādātie grozījumi MK noteikumos Nr.1208, kas esošo budžeta līdzekļu ietvaros paredz paaugstināt psihologa pakalpojuma cenu līdz 35,00 *euro* par vienu konsultāciju, kā arī papildus iekļaut arī individuālo konsultāciju organizēšanas izmaksas (2,29 *euro* par vienu konsultāciju), kas nav tieši attiecināmas uz darbu ar klientu, bet ir nepieciešamas pakalpojuma nodrošināšanai. Tāpat līdz 20% tika paaugstināts arī administrēšanas izdevumiem novirzāmais finansējums no psihologa pakalpojuma un individuālo konsultāciju organizēšanas saistīto izdevumu summas, iepriekšējo 10% vietā. Ņemot vērā, ka minētie grozījumi tika īstenoti esošo budžeta līdzekļu ietvaros, netika veiktas būtiskas izmaiņas pakalpojuma nodrošināšanā, piemēram, mērķa grupas paplašināšana vai maiņa.  Psiholoģiskais atbalsts bērniem ar invaliditāti vai smagām saslimšanām un viņu vecākiem vai likumiskajiem pārstāvjiem tiek nodrošināts arī Eiropas Savienības fondu (turpmāk – ESF) finansēto projektu ietvaros:   * No 01.10.2022. līdz 31.10.2023. Latvijas Autisma apvienība (turpmāk – LAA), LM īstenotā ESF projekta Nr.9.2.2.2./16/I/001 “Sociālo pakalpojumu atbalsta sistēmas pilnveide” (turpmāk – projekts) ietvaros nodrošināja psihosociālās rehabilitācijas pakalpojumu bērniem ar autismu un viņu ģimenes locekļiem. Psihosociālās rehabilitācijas pakalpojuma sniegšanā tika pārņemta ārvalstu labā prakse – Somijas Autisma apvienības pieeja atbalsta sniegšanā bērniem ar autismu un viņu ģimenēm (attālinātas un klātienes atbalsta grupas sistemātiskas psihosociālā un informatīvā atbalsta sniegšanai ģimenēm, atbalsta grupas atbalsta komandām, kuras palīdz šiem bērniem un viņu ģimenēm), pielāgojot to Latvijas situācijai. Kopumā projekta ietvaros atbalstu saņēma 380 mērķa grupas personas. LAA projekta laikā tika izveidots psihosociālās rehabilitācijas pakalpojuma ieviešanas mehānisms. Ņemot vērā atbalsta sistēmā panākto pozitīvo ietekmi uz pakalpojuma saņēmējiem un mērķa grupas atsauksmēm, LM ieskatā ir nepieciešams turpināt psihosociālās rehabilitācijas pakalpojuma nodrošināšana arī pēc LAA projekta beigām, sedzot pakalpojuma izmaksas no valsts budžeta līdzekļiem. LAA ir gatava arī turpmākajos gados sniegt psihosociālās rehabilitācijas pakalpojumu, nodrošinot tā pārklājumu visā Latvijas teritorijā. * 2022.gada novembrī ar ESF atbalstu Valsts sabiedrība ar ierobežotu atbildību “Bērnu klīniskā universitātes slimnīca” (turpmāk – BKUS) uzsāka īstenot projektu “Atbalsta sistēmas izveide bērniem ar smagām diagnozēm un viņu ģimenes locekļiem” (turpmāk – BKUS projekts). BKUS projekta laikā no 2022.gada ceturkšņa līdz 2027.gada 2.ceturksnim tiek sniegts psihosociāla atbalsta pakalpojums bērniem līdz 18 gadiem (neieskaitot) saslimšanas brīdī nonākot BKUS stacionārā vai regulārā ambulatorā uzraudzībā dēļ smagās diagnozes, kā arī pēcterapijas periodā dzīvesvietā. Psihosociālais atbalsts ietver gan sociālā darbinieka, gan psihologa, gan kapelāna, kā arī pēc nepieciešamības, līdzinieku mammu, aukļu, NVO atbalstu u.tml. Atbalsts tiek sniegts arī bērnu ģimenes locekļiem (likumiskiem pārstāvjiem vai audžuģimenei, kā arī citām personām, ar ko bērns dzīvo vienā mājsaimniecībā). BKUS projekta laikā līdz 2027.gadam gadam psihosociāla atbalsta pakalpojumu paredzēts sniegt vismaz 4 500 bērniem un viņu ģimenes locekļiem. Pēc BKUS projekta beigām LM lems par atbalsta sniegšanas tālāku virzību no valsts budžeta līdzekļiem.   Ņemot vērā problēmas aktualitāti, lai nekavējoši realizētu pilnvērtīgu un sistemātisku atbalstu bērniem ar AST un atbalstītu ģimenes, kurās aug bērni ar AST, nodrošinātu, ka ģimenes var nodarboties ar sava bērna aprūpi, nevis pieejamā atbalsta meklēšanu un finansēšanu no ierobežotajiem ģimenes resursiem,   * LM ir radusi iespēju novirzīt finansējumu LAA 240 516.31 *euro* apmērā psihosociālās rehabilitācijas pakalpojuma bērniem ar AST un viņu ģimenes locekļiem nodrošināšanai 2024.gadā, lai īstenotu pilotprojektu un nodrošinātu līdzinieku atbalstu ģimenēm un bērniem, ietverot vispārīgās atbalsta grupas, specializētās atbalsta grupas (piemēram, stomatoloģija, ginekoloģija, seksualitāte u.c.) un radošās darbnīcas (150 personām 144 atbalsta grupu nodarbībās). * 2024.gada budžetā uz 2.lasījumu ir atbalstīta LM iesniegtā iniciatīva nodibinājumam “Bērnu slimnīcas fonds” (turpmāk – BSF) 2024.gadā piešķirt valsts finansējumu 350 000 *euro* apmērā, lai īstenotu pilotprojektu, nodrošinot 100 bērniem pēc autisma diagnosticēšanas un agrīnās intervences programmas ārstniecības iestādē uzturošo terapiju – multiprofesionālas komandas darbu un dažādas rehabilitācijas metodes: ABA terapijas, ergoterapijas, logopēda, speciālā pedagoga nodarbības. |
| Veicamie pasākumi uzdevuma īstenošanai | Lai apzinātu psihologa pakalpojuma nelielā pieprasījuma iemeslus un identificētu nepieciešamos pilnveidojumus, LM 2023.gadā veica aptauju par iespējamajiem trūkumiem psihologa pakalpojuma nodrošināšanā. Aptaujā noskaidroti iespējamie cēloņi zemajam pakalpojuma pieprasījumam un saņemtas norādes uz nepieciešamajiem pilnveidojumiem psihologa pakalpojuma uzlabošanā.  Papildus 2024.gadā tiks veikts pētījums/padziļināts izvērtējums par esošā psihologa pakalpojuma saturu un iespējamiem tā trūkumiem un zemā pieprasījuma iemesliem, sniedzot rekomendācijas par iespējamajiem risinājumiem pakalpojuma tālākai attīstībai.  Pēc LAA projekta beigām, no 2024.gada psihosociālo rehabilitācijas pakalpojumu bērniem ar AST un viņu ģimenes locekļiem turpinās nodrošināt no valsts budžeta līdzekļiem.  BSF 2024.gadā īstenos pilotprojektu, lai nodrošinātu psihosociālās rehabilitācijas uzturošo terapiju bērniem pēc autisma diagnosticēšanas un agrīnās intervences programmas saņemšanas.  Turpmākajos gados jāvirza jautājums par šādu (LAA un BSF) psihosociālās rehabilitācijas pakalpojumu bērniem ar AST iekļaušanu valsts budžeta finansēto pakalpojumu klāstā un attiecīgi Sociālo pakalpojumu un sociālās palīdzības likumā nosakot psihosociālās rehabilitācijas pakalpojuma bērniem ar AST nodrošinātājus. |
| Iegūstamais labums | Tiks apzināti šobrīd sniegtā psihologa pakalpojuma trūkumi.  Bērniem ar autiskā spektra traucējumiem un viņu ģimenes locekļiem būs iespējams saņemt psihosociālās rehabilitācijas uzturošo terapiju bērniem pēc autisma diagnosticēšanas un turpināt saņemt psihosociālās rehabilitācijas pakalpojumu. |
| Sasniedzamie rādītāji (kā var izmērīt) | Lielāks psihologa pakalpojumu saņēmušo personu skaits (10 un vairāk personas gadā).  Nodrošināts psihosociālās rehabilitācijas pakalpojums bērniem ar invaliditāti ar autiskā spektra traucējumiem un viņu ģimenes locekļiem, kā arī iesaistītajiem speciālistiem (pedagogi, sociālie darbinieki, ģimenes ārsti u.c.). 2024.gadā nodrošinātas vismaz 144 atbalsta grupu nodarbības kopumā 150 personām (LAA īstenotais projekts).  Nodrošināta psihosociālā rehabilitācijas uzturošā terapija 100 bērniem pēc autisma diagnosticēšanas un agrīnās intervences programmas saņemšanas 2024.gadā (BSF īstenotais projekts). |
| Kādā laika periodā | 2023.gadā no 6. – 30.novembrim veikta aptauja par esošā psihologa pakalpojuma nodrošināšanu.  2024.gadā veikts pētījums/padziļināts izvērtējums par esošā psihologa pakalpojuma saturu un iespējamiem tā trūkumiem un zemā pieprasījuma iemesliem, sniedzot rekomendācijas par iespējamajiem risinājumiem pakalpojuma tālākai attīstībai.  2024.gadā veikts psihosociālā rehabilitācijas uzturošās terapijas pilotprojekts 100 bērniem pēc autisma diagnosticēšanas un agrīnās intervences programmas saņemšanas.  Ar 2024.gadu uzsākta psihosociālās rehabilitācijas pakalpojuma sniegšana bērniem ar invaliditāti ar autiskā spektra traucējumiem un viņu ģimenes locekļiem valsts budžeta līdzekļu ietvaros. |
| Kāds ir finansējuma avots, t.sk. papildu finansējuma nepieciešamība | Izvērtējums par psihologa pakalpojuma nodrošināšanu tika veikts esošā finansējuma ietvaros.  Pētījums par esošā psihologa pakalpojuma saturu un iespējamiem tā trūkumiem un zemā pieprasījuma iemesliem tiks veikts LM valsts budžeta apakšprogrammas 05.01.00 “Sociālās rehabilitācijas valsts programmas” ietvaros (38 819 *euro*).  Papildu nepieciešamais finansējums (240 516,31 *euro* gadā) psihosociālās rehabilitācijas pakalpojuma nodrošināšanai 2024.gadā tika rasts esošo līdzekļu ietvaros.  Papildu nepieciešamais finansējums (350 000,00 *euro* gadā) psihosociālā rehabilitācijas uzturošās terapijas pilotprojekts īstenošanai 2024.gadā tika piešķirts apstiprinot valsts budžetu. |
| Atbildīgā institūcija | LM |
| Iesaistītās institūcijas | Pašvaldību sociālie dienesti, NVO, LAA, BSF |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Sociālo pakalpojumu pilnveidošanas un attīstības plāns 2025.-2027. gadam (projekts) 1.1.uzdevums;  Sociālo pakalpojumu un sociālās palīdzības likums;  Ministru kabineta 2025. gada 21. janvāra noteikumi Nr. 55 "Noteikumi par psihosociālās rehabilitācijas pakalpojumu bērniem ar autiskā spektra traucējumiem un viņu ģimenes locekļiem". |
| Paveiktais pasākuma īstenošanā | No 25.06.2024.–07.11.2024. veikts pētījums “Pētījums par psihologa pakalpojuma nodrošināšanu bērniem ar smagu saslimšanu vai invaliditāti un viņu tuviniekiem” par esošā psihologa pakalpojuma saturu un iespējamiem tā trūkumiem un zemā pieprasījuma iemesliem, sniegtas rekomendācijas par iespējamajiem risinājumiem pakalpojuma tālākai attīstībai[[1]](#footnote-1).  Ar 2025.gada janvāri psihosociālā rehabilitācijas uzturošās terapijas veidā bērniem ar autiskā spektra traucējumiem un psihosociālā rehabilitācija bērniem ar invaliditāti ar autiskā spektra traucējumiem un viņu ģimenes locekļiem ir ieviesti kā pastāvīgi valsts finansēti pakalpojumi. |
| Turpmāk plānotās aktivitātes pasākuma īstenošanā[[2]](#footnote-2) | Sagatavot priekšlikumus par iespējamām izmaiņām psihologa pakalpojuma saturā un apjomā personai līdz 18 gadiem, kurai pirmreizēji noteikta invaliditāte un kura dzīvo ģimenē, kā arī tās likumiskajam pārstāvim. |

|  |  |
| --- | --- |
| * 1. **Identificētais uzdevums** | **Asistenta pakalpojuma pilnveide (redzes pabalsts + asistenta pakalpojums)** |
| Esošās situācijas apraksts | Saskaņā ar Invaliditātes likuma 12.panta pirmās daļas 2.punktā noteikto personām ar I grupas redzes invaliditāti, kuras nesaņem asistenta pakalpojumu pašvaldībā vai valsts pabalstu personai ar invaliditāti, kuram nepieciešama kopšana, ir tiesības saņemt pabalstu par asistenta izmantošanu (turpmāk – redzes pabalsts) 10 stundas nedēļā, pašām izvēloties konkrēto asistentu. Pabalstu nav tiesību saņemt personām, kuras atrodas ilgstošas sociālās aprūpes institūcijā, stacionārā ārstniecības iestādē vai ieslodzījuma vietā. Minētā likuma 12.panta ceturtā daļa nosaka, ka pabalstu līdz 2014.gada 31.decembrim izmaksā Nodarbinātības valsts aģentūra (turpmāk – NVA) no ES politiku instrumentu līdzekļiem, bet no 2015.gada 1.janvāra pabalstu piešķir no valsts budžeta līdzekļiem. Pabalsta apmēru un piešķiršanas kārtību nosaka Ministru kabinets. Savukārt Ministru kabineta 2014.gada 10.novembra noteikumu Nr.698 "Noteikumi par pabalstu par asistenta izmantošanu personām ar I grupas redzes invaliditāti" 2.punkts nosaka, ka pabalsta apmērs ir 17,07 *euro* nedēļā (par 10 asistenta pakalpojuma stundām nedēļā). Pabalsta apmērs vienai personai vidēji mēnesī ir 73,43 *euro*.  Pabalsta apmērs nav pārskatīts kopš tā ieviešanas brīža 2011.gadā, kad tas tika nodrošināts saskaņā ar Ministru kabineta 2011.gada 1.marta noteikumiem Nr.170 “Noteikumi par darbības programmas “Cilvēkresursi un nodarbinātība” papildinājuma 1.4.1.1.1.apakšaktivitāti “Kompleksi atbalsta pasākumi iedzīvotāju integrēšanai sabiedrībā un darba tirgū””. Pabalsta apmērs tika noteikts 12 lati nedēļā un mainoties nacionālajai valūtai tika pārrēķināts uz *euro* atbilstoši oficiāli noteiktajam *euro* kursam (0,702804). Šobrīd par vienu asistenta pakalpojuma sniegšanas stundu pabalsta saņēmējs var samaksāt nepilnu 1,71 *euro*.  Personu ar redzes invaliditāti intereses pārstāvošās NVO ir paudušas vēlmi pārskatīt pabalsta apmēru, jo pabalsta summa ir nepietiekama, lai samaksātu asistentam par pakalpojuma sniegšanu 10 stundas nedēļā. Tāpat saskaņā ar Ministru kabineta 2021.gada 18.maija noteikumiem Nr.316 "Noteikumi par asistenta, pavadoņa un aprūpes pakalpojumu personām ar invaliditāti" asistenta pakalpojums pašvaldībā tiek samazināts par 40 h/mēnesī, proti, ja persona saņem [Invaliditātes likuma](https://likumi.lv/ta/id/211494-invaliditates-likums) [12.](https://likumi.lv/ta/id/211494-invaliditates-likums#p12)panta pirmās daļas 2.punktā minēto redzes pabalstu par asistenta izmantošanu, tad noteikto asistenta pakalpojuma apjomu samazina par 40 h/mēnesī.  LM mērķis ir virzīties uz profesionālu asistenta pakalpojuma sniedzēju iesaisti pakalpojuma sniegšanā. Lai to īstenotu ir uzsākts darbs pie asistentu izglītības programmas un profesijas standarta izstrādes. Atlīdzības apmēru asistentiem būs pamats noteikt lielāku, kad profesijai būs noteiktas augstākas izglītības un kvalifikācijas prasības (šobrīd asistenta pienākumus var veikt jebkurš cilvēks, kuram ir darba vei personiskā pieredzes saskarsmē ar cilvēku ar invaliditāti). Personu ar invaliditāti asistentu atlīdzība ir skatāma kopsakarā ar citu sociālās nozares profesiju (aprūpētājs, sociālais aprūpētājs, sociālais rehabilitētājs, sociālais darbinieks) atlīdzības sistēmu, profesijām noteiktajām izglītības un kvalifikācijas prasībām.  LM sadarbībā ar Sociālās integrācijas valsts aģentūru (turpmāk – SIVA) ir uzsākusi darbu (izveidota darba grupa ar mērķi izstrādāt profesijas standartu “Asistents personai ar invaliditāti”) pie asistentu izglītības profesijas standarta un izglītības programmas izstrādes. Perspektīvā, kad tiks nodrošināta iespēja asistentiem iegūt profesionālo izglītību, būs pamats asistenta pakalpojuma sniedzējiem noteikt gradētu atlīdzības apmēru atbilstoši iegūtajai kvalifikācijai.  LM mērķis ir virzīties uz profesionālu asistenta pakalpojuma sniedzēju iesaisti pakalpojuma sniegšanā, taču ir jāņem vērā arī kopējās tendences darba tirgū, t.sk. esošie izaicinājumi sociālās aprūpes un sociālā darba speciālistu piesaistei. |
| Veicamie pasākumi uzdevuma īstenošanai | Darba grupa tika izveidota 2023.gada septembrī, un tās mērķis ir izstrādāt profesijas standartu “Asistents personai ar invaliditāti”, atbilstoši darba tirgus prasībām un profesijas standarta sagatavošanas vadlīnijām.  Pēc profesijas standarta izstrādes tiks veidota izglītības programma personu ar invaliditāti asistentu apmācībai, kas vienlaikus būs arī kritērijs gradētas atlīdzības noteikšanai asistenta pakalpojuma sniedzējiem. |
| Iegūstamais labums | Personu ar invaliditāti vajadzībām atbilstoši (profesionāli) asistenta pakalpojuma sniedzēji. |
| Sasniedzamie rādītāji (kā var izmērīt) | Ir izstrādāts un Profesionālās izglītības un nodarbinātības trīspusējās sadarbības apakšpadomē saskaņots profesijas standarts “Asistents personai ar invaliditāti”. Izstrādāta izglītības programma asistentu apmācībai. |
| Kādā laika periodā | Profesijas standartu plānots izstrādāt un iesniegt Valsts izglītības attīstības aģentūra (VIAA) (līdz 31.12.2024. – Valsts izglītības satura centrs) 2025.gada 2.ceturksnī.  Izglītības programmu plānots izveidot līdz 2026.gada beigām. |
| Kāds ir finansējuma avots, t.sk. papildu finansējuma nepieciešamība | Profesijas standarta izstrāde notiek esošo finanšu līdzekļu ietvaros.  Izglītības programmas izveide paredzēta esošo finanšu līdzekļu ietvaros, savukārt izglītības programmas īstenošanai būs nepieciešami papildu valsts budžeta līdzekļi, kas tiks aprēķināta pēc izglītības programmas izveides. |
| Atbildīgā institūcija | LM |
| Iesaistītās institūcijas | SIVA, NVO un jomas speciālisti. |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Plāns personu ar invaliditāti vienlīdzīgu iespēju veicināšanai 2024.–2027. gadam. |
| Paveiktais pasākuma īstenošanā | SIVA ir iesniegusi profesijas standartu “Asistents personām ar invaliditāti” izskatīšanai VIAA un ir saņemti ekspertu ieteikumi. Ekspertu ieteikumi 2025.gada aprīlī tika izvērtēti profesijas standarta darba grupā. |
| Turpmāk plānotās aktivitātes pasākuma īstenošanā[[3]](#footnote-3) | Atbilstoši plānotajām laika grafikam profesijas standarta projekts tiks atkārtoti iesniegts VIAA, turpmākai virzībai uz Profesionālās izglītības un nodarbinātības trīspusējās sadarbības apakšpadomes sēdi. |

|  |  |
| --- | --- |
| * 1. **Identificētais uzdevums** | **Pabalsta transporta izdevumu kompensēšanai paaugstināšana** |
| Esošās situācijas apraksts | Pabalsts transporta izdevumu kompensēšanai personām ar invaliditāti, kurām ir apgrūtināta pārvietošanās (turpmāk – transporta pabalsts) ir viens no valsts sociālo pabalstu veidiem (Valsts sociālo pabalstu likuma 12.pants). Tā mērķis ir sniegt papildu finansiālo atbalstu personām ar invaliditāti, kurām ir smagi gaitas un kustību traucējumi, kuri būtiski ietekmē personas mobilitāti un nereti arī pārvietošanos sabiedriskajā transportā. Tādējādi primāri transporta pabalsts sniedz papildu finansiālo atbalstu, lai sekmētu, ka personas ar smagiem pārvietošanos traucējumiem var izmantot ne tikai sabiedrisko, bet arī privāto transportu, lai nokļūtu uz konkrētām, savām vajadzībām nepieciešamām vietām. Naudas apjoms transporta pabalstam veidojās mehāniski konvertējot PSRS rubli uz Latvijas rubli, vēlāk arī uz latu – 56 LVL apjomā divas reizes gadā par katru pilnu sešu mēnešu periodu. Savukārt 2014.gadā pabalsta apmēru konvertēja uz *euro* – 79,68. Līdz ar to transporta pabalsts nav pārskatīts kopš tā ieviešanas.  Ministru kabineta 2009.gada 22.decembra noteikumu Nr.1606 "Noteikumi par pabalstu transporta izdevumu kompensēšanai personām ar invaliditāti, kurām ir apgrūtināta pārvietošanās" 3.punkts nosaka, ka transporta pabalsta apmēru pārskata, t.sk. izvērtējot ekonomisko situāciju valstī.  Kopš 2022.gada rudens bija vērojams būtisks degvielas cenu pieaugums, kas ietekmē šīs mērķa grupas patstāvīgu pārvietošanos.  Ņemot vērā, ka personas ar invaliditāti ir viena no tām sabiedrības grupām, kura ir pakļauta augstākam nabadzības un sociālās atstumtības riskam, un to, ka papildu līdzekļu novirzīšana transporta izdevumu segšanai ne vienmēr ir iespējama, it īpaši, ja vienīgais ienākumu avots ir ar invaliditāti saistītie pabalsti vai pensija, lai veicinātu šīs mērķa grupas mobilitāti un stiprinātu tās finansiālo kapacitātīti, LM 2023.gada budžeta veidošanas procesā kā vienu no prioritārajiem pasākumiem virzīja transporta pabalsta paaugstināšanu līdz 105 *euro* par katru pilnu sešu mēnešu periodu.  2023.gada 9.martā, Saeimai apstiprinot 2023.gada budžetu, minētā politiskā prioritāte tika atbalstīta, un no 2023.gada 1.jūlija transporta pabalsta apmērs tiek izmaksāts 105 *euro* apmērā par katru pilnu sešu mēnešu periodu. |
| Veicamie pasākumi uzdevuma īstenošanai | – |
| Iegūstamais labums | Personām ar invaliditāti, kurām tiek izmaksāts transporta pabalsts, sākot ar 2023.gada 1.jūliju, tas tiek izmaksāts palielinātā apmērā. |
| Sasniedzamie rādītāji (kā var izmērīt) | Pabalstu palielinātā apmērā no 2023.gada 1.jūlija saņem visas personas ar invaliditāti, kurām tiek izmaksāts transporta pabalsts – vidēji 36 000 personas mēnesī. |
| Kādā laika periodā | No 2023.gada 1.jūlija un turpmāk. |
| Kāds ir finansējuma avots, t.sk. papildu finansējuma nepieciešamība | Nepieciešamais papildu finansējums piešķirts apstiprinot 2023.gada valsts budžetu. |
| Atbildīgā institūcija | LM |
| Iesaistītās institūcijas | VSAA |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Valsts sociālo pabalstu likums |
| Paveiktais pasākuma īstenošanā | Ar 2023.gada 1.jūliju transporta pabalsts ir paaugstināts līdz 105 *euro* par katru pilnu sešu mēnešu periodu. |
| Turpmāk plānotās aktivitātes pasākuma īstenošanā[[4]](#footnote-4) | Tiks vērtēta nepieciešamība turpmākajos gados paaugstināt transporta pabalsta apmēru. Jautājumu par papildus nepieciešamā finansējuma piešķiršanu transporta pabalsta paaugstināšanai LM virzīs izskatīšanai kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem. |

|  |  |
| --- | --- |
| * 1. **Identificētais uzdevums** | **Surdotulku atalgojuma palielināšana** |
| Esošās situācijas apraksts | Saskaņā ar Invaliditātes likumā noteikto, surdotulka pakalpojuma mērķis ir atbalsts personām ar dzirdes invaliditāti saskarsmes nodrošināšanai ar citām fiziskām un juridiskām personām. Pakalpojums nodrošināms personām, kurām dzirdes traucējumus nevar kompensēt ar tehniskajiem palīglīdzekļiem, pamatojoties uz ārstējošā ārsta apliecinājumu, ka personai ir dzirdes traucējumi un nepieciešams surdotulka pakalpojums. Atbilstoši Invaliditātes likuma 12.panta pirmās daļas 6.punktu personām ar dzirdes traucējumiem no 2012.gada 1.septembra ir tiesības saņemt no valsts budžeta apmaksātu:   * surdotulka pakalpojumu izglītības programmas apguvei. Šo pakalpojumu saņem personas ar dzirdes invaliditāti, kuras iegūst profesionālo pamatizglītību, profesionālo vidējo izglītību vai augstāko izglītību; * surdotulka pakalpojumi saskarsmes nodrošināšanai. Šo pakalpojumu saņem personas ar dzirdes invaliditāti un pakalpojuma ietvaros tiek nodrošināta surdotulka klātbūtne saskarsmes procesā ar citām fiziskām un juridiskām personām. Surdotulka pakalpojuma mērķis ir sniegt atbalstu personām ar dzirdes invaliditāti saskarsmes nodrošināšanai ar citām fiziskām un juridiskām personām.   Surdotulka pakalpojums tiek finansēts valsts finansētu sociālās rehabilitācijas pakalpojumu ietvaros. Sociālo pakalpojumu un sociālās palīdzības likuma 13.panta pirmās daļas 2.punkts nosaka valsts pienākumu nodrošināt sociālās rehabilitācijas pakalpojumus personām ar dzirdes invaliditāti. Kārtību, kādā personas ar dzirdes invaliditāti saņem sociālās rehabilitācijas pakalpojumus, un pakalpojumu saturu nosaka Ministru kabineta 2021.gada 20.aprīļa noteikumi Nr.250 “Kārtība, kādā Latvijas Neredzīgo biedrība (turpmāk – LNB) un Latvijas Nedzirdīgo savienība (turpmāk – LNS) sniedz sociālās rehabilitācijas pakalpojumus un nodrošina tehniskos palīglīdzekļus – tiflotehniku un surdotehniku” un 2017.gada 13.jūnija Ministru kabineta noteikumi Nr.338 “Prasības sociālo pakalpojumu sniedzējiem”.  Surdotulka pakalpojumus administrē un sniedz LNS.  LM surdotulka atalgojuma palielināšanu ir veikusi vairākkārt. Ar 2022.gada 1.oktobri surdotulka atalgojums valsts finansēto pakalpojumu nodrošināšanai palielināts par 18%, savukārt ar 2023.gada 1.janvāra surdotulka atalgojums paaugstināts par vēl 17%. |
| Veicamie pasākumi uzdevuma īstenošanai | LM arī turpmāk veiks valsts finansēto sociālo pakalpojumu izdevumu kontroli un, identificējot nepieciešamību paaugstināt surdotulka atalgojuma palielināšanas nepieciešamību, virzīs attiecīgus priekšlikumus. |
| Iegūstamais labums | Nodrošināts kvalitatīvs pakalpojums un iespēja piesaistīt profesionālus tulkus. |
| Sasniedzamie rādītāji (kā var izmērīt) | Šobrīd izvirzītais rezultāts valsts finansēto sociālo pakalpojumu nodrošināšanai ir sasniegts. |
| Kādā laika periodā | Nav attiecināms, jo mērķis ir sasniegts. |
| Kāds ir finansējuma avots, t.sk. papildu finansējuma nepieciešamība | Jautājumu par papildus nepieciešamā finansējuma piešķiršanu surdotulka pakalpojuma nodrošināšanai LM virzīs izskatīšanai kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem. |
| Atbildīgā institūcija | LM |
| Iesaistītās institūcijas | Pakalpojumu sniedzēji, kam jānodrošina surdotulka pakalpojuma sniegšana. |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Invaliditātes likums, Sociālo pakalpojumu un sociālās palīdzības likums |
| Paveiktais pasākuma īstenošanā | 2024.gadā finansējuma pakalpojuma nodrošināšanai netika palielināts. |
| Turpmāk plānotās aktivitātes pasākuma īstenošanā[[5]](#footnote-5) | Šobrīd nav plānots paaugstināt surdotulka atalgojuma apjomu. |

|  |  |
| --- | --- |
| * 1. **Identificētais uzdevums** | **Suņu–pavadoņu pakalpojuma nodrošināšana** |
| Esošās situācijas apraksts | 2012.gadā Eiropas Sociālā fonda projekta “Sociālās rehabilitācijas pakalpojumu attīstība personām ar redzes traucējumiem Latvijā” (Nr.1DP/1.4.1.2.2./09/IPIA/NVA/002) (turpmāk – projekts) ietvaros tika finansēta trīs suņu-pavadoņu iegāde. 2014.gadā, izstrādājot Sociālo pakalpojumu attīstības pamatnostādņu 2014.–2020.gadam projektu, LM plānoja iekļaut suņa-pavadoņa pakalpojumu valsts finansēto pakalpojumu klāstā un izstrādāja suņa-pavadoņa pakalpojuma normatīvo regulējumu (2017.gada 13.jūnija Ministru kabineta noteikumos Nr.338 “Prasības sociālo pakalpojumu sniedzējiem” 131.punktā noteikts, ka, lai radītu klientam iespēju orientēties un droši pārvietoties, pakalpojuma sniedzējs personām ar redzes invaliditāti nodrošina īpaši apmācīta suņa pavadību, ja tas ir noteikts personas individuālajā sociālās rehabilitācijas plānā un klients var nodrošināt suņa-pavadoņa uzturēšanu atbilstoši darba dzīvnieku labturības prasībām), tomēr pastāvīgs finansējums pakalpojuma nodrošināšanai netika atrasts. Pēc projekta beigām LM finansēja tikai projektā iegādāto suņu uzturēšanu.  Suņa-pavadoņa apmācības sākas jau kucēna vecumā. Sunim tiek veikta veterinārmedicīniskā izmeklēšana, lai noteiktu tā veselības stāvokli. Ja veselības stāvoklis ir apmierinošs, jaunais suns gada vecumā nonāk pie trenera, kurš veic tālāko suņa paklausības un speciālo apmācību. Intensīvas apmācības ilgums ir no 6 mēnešiem līdz vienam gadam. Paralēli notiek arī potenciālā klienta apmācības. Pēc apmēram 2-3 nedēļu apmācības kursa kopā ar klientu suns-pavadonis uzsāk savas darba gaitas. Suņu-pavadoņu izmantošanas praksē ir pieņemts, ka skola, kura veic suņa apmācību, ir atbildīga par konkrēto suni visu viņa mūžu. Tas nozīmē, ka ar konkrēto suni strādā ne tikai kursa ietvaros, bet pēc pirmā neredzīgā/vājredzīgā cilvēka pieprasījuma un arī ikgadējos plānotajos pasākumos. Ja suns vairs nespēj pildīt savus pienākumus, viņš nonāk skolas aprūpē.  Ikgadēji jāplāno izdevumi papildu apmācībai pēc intensīvās apmācības beigām (jauni maršruti, komandas, sadarbības uzlabošana). Pakalpojuma saņēmējam ir jānodrošina dzīvnieka labturība, jāfinansē pārtikas iegāde un jāsedz veterinārie izdevumi (ikgadēja attārpošana, apstrāde pret ektoparazītiem, klīniskā izmeklēšana, vakcinācija u.c.). |
| Veicamie pasākumi uzdevuma īstenošanai | LM finanšu iespēju robežās turpinās nodrošināt suņu-pavadoņu pakalpojumu. |
| Iegūstamais labums | Suņa-pavadoņa pakalpojumu nepieciešams turpināt, lai atbalstītu neredzīgās personas, kurām suns-pavadonis ir nozīmīgs kā asistents, jo palīdz dzīvot neatkarīgu dzīvi un orientēties apkārtējā vidē, rada cilvēkam daudz lielākas mobilitātes iespējas, drošības un stabilitātes sajūtu. |
| Sasniedzamie rādītāji (kā var izmērīt) | Ikgadēji nodrošināta trīs suņu-pavadoņu iegāde un apmācība. |
| Kādā laika periodā | Ikgadēji |
| Kāds ir finansējuma avots, t.sk. papildu finansējuma nepieciešamība | Jautājumu par papildus nepieciešamā finansējuma piešķiršanu LM suņa-pavadoņa pakalpojuma nodrošināšanai LM virzīs izskatīšanai kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem. |
| Atbildīgā institūcija | LM |
| Iesaistītās institūcijas | LNB, pakalpojuma sniedzēji, kas nodrošina suņu-pavadoņu iegādi un apmācību. |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Sociālo pakalpojumu un sociālās palīdzības likums;  Ministru kabineta 2017. gada 13. jūnija noteikumi Nr. 338 "Prasības sociālo pakalpojumu sniedzējiem" 18.nodaļa |
| Paveiktais pasākuma īstenošanā | Pakalpojuma nodrošināšanai finansējuma pieprasījums tika iekļauts prioritāro pasākumu sarakstā 2025.gadam, bet finansējums netika piešķirts. |
| Turpmāk plānotās aktivitātes pasākuma īstenošanā[[6]](#footnote-6) | Pakalpojuma nodrošināšanai finansējuma pieprasījums tiks iekļauts prioritāro pasākumu sarakstā 2026.gadam. |

|  |  |
| --- | --- |
| * 1. **Identificētais uzdevums** | **Atbalsta personas lēmumu pieņemšanā pakalpojuma ieviešana** |
| Esošās situācijas apraksts | 2023.gada 10.janvārī Ministru kabinets apstiprināja Konceptuālo ziņojumu “Par atbalsta personas lēmumu pieņemšanā pakalpojuma ieviešanu”.[[7]](#footnote-7) Atbalsta personas lēmumu pieņemšanā pakalpojums (turpmāk – APLP pakalpojums) kā profesionāls pakalpojums paredzēts personām ar garīga rakstura traucējumiem (turpmāk – GRT), kurām noteikta invaliditāte. APLP pakalpojuma ieviešanas nepieciešamību paredz ANO Konvencijas 12.pants, kas nosaka, ka personām ar invaliditāti ir tiesības uz viņu tiesībspējas un rīcībspējas atzīšanu, vienlaikus uzliekot valstīm par pienākumu sniegt personām atbalstu lēmumu pieņemšanā.  Lai ieviestu APLP pakalpojumu, tika izstrādāts likumprojekts “Grozījumi Sociālo pakalpojumu un sociālās palīdzības likumā”, kuru Saeima pieņēma 2023.gada 28.septembrī. savukārt 2023.gada 31.oktobrī Ministru kabinets pieņēma jaunos noteikumus Nr.625 “Noteikumi par atbalsta personu lēmumu pieņemšanā pakalpojumu”, kuri nosaka APLP pakalpojuma nodrošināšanas kārtību. |
| Veicamie pasākumi uzdevuma īstenošanai | Uzdevums ir izpildīts.  APLP pakalpojuma nodrošināšana par valsts budžeta līdzekļiem ir uzsākta 2023.gada 1.novembrī. APLP pakalpojumu nodrošina “Resursu centrs cilvēkiem ar garīgiem traucējumiem “Zelda”” (turpmāk – biedrība “Zelda”). |
| Iegūstamais labums | APLP pakalpojuma sniedzējs – biedrība "Zelda" – nodrošina personai ar GRT atbalstu lēmumu pieņemšanā, lai tā spētu dzīvot sabiedrībā pilnvērtīgi un neatkarīgi. Atbalsta persona tiesīga sniegt atbalstu tiesību interešu aizstāvības, finanšu, ikdienas dzīves prasmju un attīstības jomā, veselības aprūpes jomā, sociālās aprūpes jomā, kā arī atbalsta loka veidošanā. APLP pakalpojums ir izstrādāts un pilotēts ESF projekta ietvaros, kura laikā 2019.-2021.gada ietvaros atbalstu lēmumu pieņemšanā saņēma 332 personas ar GRT (tai skaitā personas ar smagiem un ļoti smagiem GRT).  Izmēģinājumprojekts pierādīja šā pakalpojuma nozīmīgumu personu ar GRT dzīves kvalitātes uzlabošanā, piemēram, personas atrada darbu, saņēma NVA pakalpojumus, uzsāka savām spējām piemērotas izglītības ieguvi, iemācījās rīkoties ar naudu un spēja plānot budžetu un maksāt rēķinus, tika sakārtoti dažādi juridiski jautājumi – sāka saņemt sev pienākošos sociālos pabalstus un pakalpojumus, ko personas iepriekš bez attiecīga atbalsta nebija spējušas sakārtot, personas sakārtoja īpašumtiesību, uzturlīdzekļu un citus jautājumus. Tāpat atbalsts tika saņemts, lai veiktu pierakstu pie ārstiem, tika risinātas problēmas ar atkarībām, uzsākti maksāt vai atmaksāti kredīti, atrisināti parādu piedziņas procesi, nokārtotas saistības pret dažādiem saimniecisko pakalpojumu sniedzējiem (gāze, telefons utt.).  LM ieskatā APLP pakalpojuma ieviešana dos pozitīvu ieguldījumu personu ar GRT tiesību aizsardzībā. Vienlaikus prognozējams, ka APLP pakalpojuma ieviešanas rezultātā samazināsies vajadzība pēc rīcībspējas ierobežošanas un aizgādņa iecelšanas, jo personas ar GRT spēs dzīvot sabiedrībā un ar atbilstošu atbalstu pašas spēs pieņemt lēmumus par savu dzīvi. Šāda pieeja atbilst cilvēktiesību principiem, kas nostiprināti ANO Konvencijā. |
| Sasniedzamie rādītāji (kā var izmērīt) | Personu skaits, kas saņem APLP pakalpojumu: 2023.gadā – 51 persona, 2024.gadā – 308 personas, 2025.gadā – 386 personas un turpmāk. |
| Kādā laika periodā | APLP pakalpojuma sniegšana par valsts budžeta līdzekļiem uzsākta 2023.gada 1.novembrī. |
| Kāds ir finansējuma avots, t.sk. papildu finansējuma nepieciešamība | APLP pakalpojums tiks nodrošināts no LM pamatbudžeta programmas 05.01.00. “Sociālās rehabilitācijas valsts programmas”. |
| Atbildīgā institūcija | LM |
| Iesaistītās institūcijas | Biedrība “Zelda” |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Atbalsta personas lēmumu pieņemšanā pakalpojums par valsts budžeta līdzekļiem tiek nodrošināts, pamatojoties uz grozījumiem [Sociālo](https://likumi.lv/ta/id/68488-socialo-pakalpojumu-un-socialas-palidzibas-likums) pakalpojumu un sociālās palīdzības likumā, kas Saeimā tika pieņemti 2023.gada 28.septembrī, un uz Ministru kabineta 2023. gada 31. oktobra noteikumiem Nr. 625 “Noteikumi par atbalsta personu lēmumu pieņemšanā pakalpojumu”. |
| Paveiktais pasākuma īstenošanā | Pakalpojumu par valsts budžeta līdzekļiem 2023.gada pēdējos divos mēnešos (attiecīgi no 01.11.2023., kad pakalpojums nodrošināms par valsts budžeta līdzekļiem) saņēma 41 persona, 2024.gadā jau 175 personas. Pakalpojums veiksmīgi darbību turpina 2025.gadā, pieaugot gan to Latvijas novadu skaitam, kuros šis sociālais pakalpojums ir pieejams, gan palielinoties atbalstāmo personu skaitam un papildus apmācot jaunas atbalsta personas, kas uzsāk darbu. |
| Turpmāk plānotās aktivitātes pasākuma īstenošanā[[8]](#footnote-8) | No 2026.gada 1.janvāra sociālais pakalpojums būs pieejams ne tikai personām ar I vai II invaliditātes grupu, bet arī personām ar III invaliditātes grupu, ja personai konstatēti garīga rakstura traucējumi. |

|  |  |
| --- | --- |
| * 1. **Identificētais uzdevums** | **Tehnisko palīglīdzekļu pakalpojuma nodrošināšanas pilnveide** |
| Esošās situācijas apraksts | Sociālo pakalpojumu un sociālās palīdzības likuma 13.panta pirmās daļas 5.punkts, 25.pants, Ministru kabineta 2021.gada 21.decembra noteikumi Nr.878 "Tehnisko palīglīdzekļu noteikumi" (turpmāk – MK noteikumi Nr.878) un Ministru kabineta 2021.gada 20.aprīļa noteikumi Nr.250 “Kārtība, kādā LNB un LNS sniedz sociālās rehabilitācijas pakalpojumus un nodrošina tehniskos palīglīdzekļus – tiflotehniku un surdotehniku” (turpmāk – MK noteikumi Nr.250) paredz, ka personām ar funkcionāliem traucējumiem ir tiesības saņemt valsts apmaksātus tehniskos palīglīdzekļus (turpmāk – TPL). Tiflotehnikas nodrošināšana Sociālo pakalpojumu un sociālās palīdzības likumā deleģēta LNB, surdotehnikas – LNS un pārējo TPL veidu nodrošināšana deleģēta VSIA “Nacionālais rehabilitācijas centrs “Vaivari”” (turpmāk – NRC Vaivari). 2021.gadā pilnībā tika pārstrādāti TPL nodrošināšanas kārību regulējošie Ministru kabineta noteikumi (Ministru kabineta 2009.gada 15.decembra noteikumi Nr.1474 "Tehnisko palīglīdzekļu noteikumi" un Ministru kabineta 2009.gada 15.decembra noteikumi Nr.1472 “Kārtība, kādā Latvijas Neredzīgo biedrība un LNS sniedz sociālās rehabilitācijas pakalpojumus un nodrošina tehniskos palīglīdzekļus – tiflotehniku un surdotehniku”). Grozījumi normatīvajā regulējumā iniciēti sadarbībā ar klientu tiesības pārstāvošo NVO un profesionālo organizāciju pārstāvjiem, lai atbilstoši tendencēm pasaules mērogā veicinātu personu ar kustību, redzes un dzirdes traucējumiem vai anatomiskiem defektiem iekļaušanos sabiedrībā, tostarp uzlabojot iespējas strādāt algotu darbu un iegūt izglītību. Pilnībā tika pārstrādāts valsts finansēto TPL saraksts, t.sk. surdotenikas un tiflotehnikas saraksts un sarakstā iekļauti jauni TPL (sarakstā iekļauti 32 jauni TPL veidi (t.sk. tādi, kurus personas vairākus gadus lūgušas iekļaut, piemēram, auto sēdeklīši bērniem), 5 tiflotehnikas TPL un 1 surdotehnikas TPL, kā arī valsts finansēto ortožu saraksts pārstrādāts atbilstoši ekspertu pētījumos iekļautajiem priekšlikumiem).  MK noteikumos Nr.878 pilnveidots regulējums TPL iegādei ar kompensācijas mehānismu, palielinot atsevišķu TPL kompensācijas apmēru. Līdzmaksājuma sistēma (t.s. kuponu sistēma) paredz, ka TPL persona izvēlas ES un Eiropas Ekonomikas zonas dalībvalstī vai Šveices Konfederācijā pie brīvi izvēlēta pakalpojumu sniedzēja, savukārt pakalpojumu sniedzēji (NRC “Vaivari”, LNS vai LNB) veic personas izdevumu kompensāciju. Vienlaikus, ja personai nepieciešamas MK noteikumu Nr.878 2.pielikumā neiekļautas ortozes un tā ortozes izvēlās iegādāties ar līdzmaksājumu (tās pamatā ir personas, t.sk., bērni, kuriem sarežģītu funkcionēšanas traucējumu dēļ nepieciešamas nestandarta ortozes), tā saņem no valsts kompensāciju par iztērētajiem līdzekļiem ortozes iegādei, bet kompensācijas apjoms nepārsniedz 8 500 *euro* (līdz šim šādos gadījumos tika kompensēts 2 500 *euro*).  Ar 2022.gadu palielināts atbalsts paralimpiskajam sportam, paredzot, ka no valsts budžeta līdzekļiem sadarbībā ar Latvijas Paraolimpisko komiteju tiek atbalstīta TPL piešķiršana talantīgiem paralimpiešiem.  MK noteikumi Nr.878 noteikta kārtība, kādā personas ar kompensācijas mehānismu saņem TPL pakalpojumu – transportlīdzekļu pielāgojumu SIVA. Ar 2022.gada 1.janvāri jaunā redakcijā izteikts transportlīdzekļu pielāgojumu saraksts, kas pildināts ar 3 jauniem pielāgojumu veidiem.  2021.gadā izveidota sistēma, kādā pacienti ar hroniskām elpošanas grūtībām nomā saņem valsts budžeta finansētu skābekļa koncentratoru lietošanai ārpus ārstniecības iestādēm.  Valsts finansētus TPL 2022.gadā saņēma 22 451 persona, izsniegti 27 812 TPL, savukārt uz 2023.gada 1.janvāri rindā pēc TPL gaidīja 8 120 personas (983 personas tiflotehnikas TPL, 2 728 personas surdotehnikas un 4 409 NRC Vaivaru” Tehnisko palīglīdzekļu centra nodrošinātos TPL). |
| Veicamie pasākumi uzdevuma īstenošanai | MK noteikumu Nr.878 saskaņošanas procesā ar Finanšu ministriju (turpmāk – FM) tika panākta vienošanās par daļēju finansējumu TPL atjaunotā saraksta nodrošināšanai, vienlaikus papildus finansējums nepieciešams, lai kompensētu cenu sadārdzinājumu un TPL pieprasījuma pieaugumu. |
| Iegūstamais labums | Personas ar funkcionāliem traucējumiem nodrošinātas ar valsts finansētiem, moderniem TPL, lai uzlabotu to sociālo funkcionēšanu un iekļaušanos darba vidē. |
| Sasniedzamie rādītāji (kā var izmērīt) | Samazinātas rindas pēc TPL. |
| Kādā laika periodā | Ikgadēji |
| Kāds ir finansējuma avots, t.sk. papildu finansējuma nepieciešamība | Finansējums LM prioritārajam pasākumam “TPL pieejamības nodrošināšana” piešķirts plānotajā apmērā, kas paredz papildu nepieciešamā finansējuma piešķiršanu LM 2023.gadam un turpmāk. |
| Atbildīgā institūcija | LM |
| Iesaistītās institūcijas | NRC Vaivari, LNS, LNB |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Plāns personu ar invaliditāti vienlīdzīgu iespēju veicināšanai 2024.–2027. gadam, apstiprināts ar MK 21.05.2024. rīkojumu Nr. 396 (2.rīcības virziena 2.7.pasākums).  Sociālās aizsardzības un darba tirgus politikas pamatnostādnes 2021.-2027.gadam, apstiprinātas ar MK 01.09.2021. rīkojumu Nr.616 (2.rīcības virziens, 2.4.6.pasākums) |
| Paveiktais pasākuma īstenošanā | Pakalpojums tiek pastāvīgi pilnveidots, ministrija ir radusi iespēju piesaistīt pakalpojuma nodrošināšanā ES finansējumu (2025. gada 4. februāra MK noteikumi Nr.83 “Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.r. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.6.i. investīcijas "Tehnisko palīglīdzekļu pieejamības sekmēšana" īstenošanas un uzraudzības noteikumi’), kas līdz 2026.gada jūlijam ļaus izsniegt TPL lielākam cilvēku skaitam. |
| Turpmāk plānotās aktivitātes pasākuma īstenošanā[[9]](#footnote-9) | Pakalpojums tiek pastāvīgi pilnveidots, turpmākajos 3 gados ministrija sadarbībā ar Veselības ministriju ieviesīs Valsts kontroles lietderības revīzijā sniegtos ieteikumus, kas paredz pilnveidot TPL pakalpojuma administrēšanu. |

|  |  |
| --- | --- |
| * 1. **Identificētais uzdevums** | **Pilnveidoti Sociālās integrācijas valsts aģentūras sniegtie sociālās un profesionālās rehabilitācijas pakalpojumi** |
| Esošās situācijas apraksts | Saskaņā ar LM izstrādātajām pamatnostādnēm “Sociālās aizsardzības un darba tirgus politikas pamatnostādnes 2021.-2027. gadam”[[10]](#footnote-10) viens no pieciem rīcības virzieniem ir noteikts: moderna un pieejama sociālo pakalpojumu sistēma, kas cita starpā uzlabo iedzīvotāju iespējas dzīvot neatkarīgi un dzīvot sabiedrībā, iekļauties izglītībā un darba tirgū.  SIVA izstrādāja informatīvo ziņojumu[[11]](#footnote-11), kurā iekļauta informācija par esošo situāciju sociālajā un profesionālajā rehabilitācijā, ko nodrošina SIVA. Informatīvajā ziņojumā iekļautā informācija liecina par ierobežojumiem nodrošināt laicīgus un pēctecīgus sociālās rehabilitācijas pakalpojumus visām mērķa grupām, kā arī sociālās rehabilitācijas pakalpojums nav tieši mērķēts uz atgriešanos darba tirgū. Ziņojumā norādīts, ka ES struktūrfondu un Kohēzijas fonda 2014.-2020.gada plānošanas perioda Eiropas Sociālā fonda projekta Nr.9.1.4.1/16/I/001 “Personu ar invaliditāti vai garīga rakstura traucējumiem integrācija nodarbinātībā un sabiedrībā”[[12]](#footnote-12) ietvaros ir izstrādātas un ieviestas 35 prasmju apmācības programmas personām ar GRT, tomēr nav iespējams piedāvāt profesionālo kvalifikāciju visām klientu grupām. Tāpat ziņojumā minēts, ka personām, kuras saskaras ar personām ar invaliditāti, un neformālajiem aprūpētājiem ir nepieciešamas papildu zināšanas un prasmes, lai komunicētu un sniegtu personas vajadzībām atbilstošu atbalstu un aprūpi. Kā arī būtiski, ka pakalpojuma sniegšanas vietās ir nodrošināta vides piekļūstamība, ņemot vērā mērķa grupas specifiku. Ņemot vērā minēto, ir nepieciešams pilnveidot sociālās un profesionālās rehabilitācijas pakalpojumu, t.sk., risinot ar profesionālo piemērotību un tās izvērtēšanu saistītos procesus, nepieciešams nodrošināt infrastruktūras vides piekļūstamību, kā arī veicināt to personu prasmes un zināšanas, kuras ikdienā saskaras ar personām ar invaliditāti.  Ministru kabineta 2021.gada 28.aprīļa rīkojuma Nr.292 "Par Latvijas Atveseļošanas un noturības mehānisma plānu" (turpmāk – ANM plāns) 3.1.2.r. reforma “Sociālo un nodarbinātības pakalpojumu pieejamība minimālo ienākumu reformas atbalstam” tostarp paredz īstenot pasākumu 3.1.2.4.i. “Sociālās un profesionālās rehabilitācijas pakalpojumu sinerģiska attīstība cilvēku ar funkcionāliem traucējumiem drošumspējas veicināšanai”, kura ietvaros paredzēts pilnveidot SIVA sniegto valsts finansēto sociālās un profesionālās rehabilitācijas pakalpojumu, tostarp, pielāgot infrastruktūru ēkās, kurās tiek nodrošināti sociālās un profesionālās rehabilitācijas pakalpojumi, kā arī izveidot modernu un pieejamu centru jeb kompetenču centru, kurā sev nepieciešamo atbalstu varēs saņemt personas ar visplašāko funkcionālo traucējumu loku, kā arī profesionāļi, ģimenes locekļi un citas personas, kuras ikdienā saskaras ar personām ar invaliditāti[[13]](#footnote-13). |
| Veicamie pasākumi uzdevuma īstenošanai | Nodrošināt infrastruktūras vides piekļūstamību un to, ka nepieciešamo atbalstu varēs saņemt gan personas, kuru funkcionālie traucējumi tām liedz vai varētu liegt iekļauties darba tirgū un sabiedriskajā dzīvē, gan viņu neformālie aprūpētāji, gan arī sociālās nozares, izglītības nozares un citi speciālisti, kuri ikdienā rūpējās un nodarbojas vai izglīto personas ar funkcionālajiem traucējumiem. Pilnveidot sociālās un profesionālās rehabilitācijas pakalpojumu, lai veicinātu personu ar invaliditāti drošumspēju, t.sk. sociālo iekļaušanos, prasmju un iemaņu apguvi atbilstoši personas spējām. Izstrādāt metodiku jeb mācību moduļu programmas personām, kuras ikdienā strādā, aprūpē, izglīto vai kādā citā veidā saskaras ar personām ar invaliditāti. |
| Iegūstamais labums | Investīcijas rezultātā tiks pilnveidots sociālās un profesionālās rehabilitācijas pakalpojums personām ar invaliditāti un funkcionāliem traucējumiem, nodrošinot pakalpojumu pēctecību, balstoties uz izvērtēto personu vajadzībām. Paredzēts, ka persona pēc medicīniskās rehabilitācijas saņemšanas, ņemot vērā atlikušo darbspēju potenciālu un personas darbspējas vecumā motivētību atgriezties darba tirgū, varēs saņemt sociālo rehabilitāciju, noteikt profesionālo piemērotību un saņemt profesionālās rehabilitācijas pakalpojumu, kas vērsts uz šo personu darbspēju saglabāšanu, atjaunošanu, pārkvalificēšanos vai prasmju apguvi, veicinot personu drošumspēju. Tādā veidā tiks sekmēta vajadzībām atbilstošu sociālo pakalpojumu saņemšana, personu līdzdalība izglītībā un darba tirgū, kas ir svarīgākās dzīves jomas neatkarīgai un patstāvīgai dzīvei. Tiks izveidots kompetenču attīstības centrs personu ar funkcionēšanas ierobežojumiem atbalstam, kurā tiks sniegts praktisks un informatīvs atbalsts personām ar invaliditāti, kā arī tiks sniegtas apmācības personām, kuras ikdienā saskaras ar personām ar invaliditāti. Tiks nodrošināta ēkas un vides piekļūstamība un infrastruktūras uzlabošana sociālās un profesionālās rehabilitācijas pakalpojumu sniegšanas vietās, kā arī kompetenču centrā, sekmējot ANO Konvencijā noteiktās tiesības uz sabiedrībai paredzēto objektu un pakalpojumu piekļūstamību, lai personas ar invaliditāti spētu izmantot visas tiesības un brīvības un varētu sevi realizēt visās dzīves jomās. |
| Sasniedzamie rādītāji (kā var izmērīt) | Izveidots un apstiprināts jauns sociālās un profesionālās rehabilitācijas pakalpojumu standarts, lai veicinātu personu ar funkcionāliem traucējumiem drošumspēju.  Izstrādāta jauna metodika (mācību moduļu programma) personām, kuras ikdienā saskaras ar personām ar invaliditāti.  Pielāgota infrastruktūra un nodrošināta ēkas energoefektivitāte ēkā, kurās tiks nodrošināti sociālās un profesionālās rehabilitācijas pakalpojumi, kā arī pielāgota kompetenču centra ēka, nodrošinot ēkas un vides piekļūstamību un uzlabojot materiāltehnisko aprīkojumu. |
| Kādā laika periodā | Līdz 2026.gada 30.jūnijam. |
| Kāds ir finansējuma avots, t.sk. papildu finansējuma nepieciešamība | ES ANM plāna 3.1. reformu un investīciju virziena “Reģionālā politika” reformas 3.1.2.r. “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.4.i. investīcijas “Sociālās un profesionālās rehabilitācijas pakalpojumu sinerģiska attīstība cilvēku ar funkcionāliem traucējumiem drošumspējas veicināšanai”, kopējais finansējums ir 7 150 262 *euro,* t.sk. Atveseļošanās fonda finansējums – 6 000 000 *euro*, un valsts budžeta finansējums pievienotā vērtības nodokļa segšanai – 1 150 262 *euro*. |
| Atbildīgā institūcija | LM |
| Iesaistītās institūcijas | SIVA; valsts sabiedrība ar ierobežotu atbildību “Šampētera nams”. |
| Komentāri | Saistībā ar būvniecības izmaksu pieaugumu un papildus nepieciešamajiem saskaņojumiem ar sadarbības partneri un nozares ministriju, pastāv risks, ka ēku infrastruktūras pielāgošanas rādītāja sasniegšanai būs nepieciešams ilgāks laiks. Nepieciešamības gadījumā tiks ierosināti grozījumi, pagarinot ieviešanai paredzēto laiku. |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | 2024.gada 28.maija MK noteikumi Nr.312 “Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2. reformas “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.4.i. investīcijas “Sociālās un profesionālās rehabilitācijas pakalpojumu sinerģiska attīstība cilvēku ar funkcionāliem traucējumiem drošumspējas veicināšanai” īstenošanas un uzraudzības noteikumi”. |
| Paveiktais pasākuma īstenošanā | SIVA Konsultatīvā padome 15.03.2023. sēdē (protokols Nr.1-22/01) saskaņoja un SIVA direktore 30.03.2023. apstiprināja Profesionālās rehabilitācijas pakalpojumu aprakstu (standarts) personu ar funkcionēšanas ierobežojumiem darbspēju saglabāšanai vai atjaunošanai. Pakalpojumu izmēģinājuma projektā līdz 31.03.2025. saņēmušas 5 personas no plānotajām 15.  SIVA Konsultatīvā padome 29.06.2023. sēdē (protokols Nr.1-22/2) ir saskaņojusi izstrādāto metodiku (mācību moduļu programmu) neformālo aprūpētāju apmācībai. Apmācība ietver piecus moduļus – "Saskarsme", "Aprūpētāju pašaprūpe", "Tiesības un pienākumi”, "Medicīna un aprūpe" un "Sadzīve, vide un ergonomika". Līdz 31.03.2025. apmācībās piedalījās 110 unikālās personas no 150 plānotajām.  Uzsākti infrastruktūras pielāgošanas un ēkas energoefektivitātes uzlabošanas darbi ēkās, kurās tiks nodrošināti sociālās un profesionālās rehabilitācijas pakalpojumi, kā arī tiek pielāgota kompetenču attīstības centra ēka, nodrošinot ēkas un vides piekļūstamību un uzlabojot materiāltehnisko aprīkojumu.  Aktivitātes turpinās līdz 2026.gada 30.jūnijam. |
| Turpmāk plānotās aktivitātes pasākuma īstenošanā[[14]](#footnote-14) | Pēc investīcijas ieviešanas plānots veikt grozījumus Sociālo pakalpojumu un sociālās palīdzības likumā, kā arī SIVA nolikumā, lai nodrošinātu kompetenču attīstības centra turpmāku darbību, plānojot turpināt gan neformālo aprūpētāju apmācības SIVA un reģionos, kā arī nodrošināt pilnveidoto profesionālās rehabilitācijas pakalpojumu. |

|  |  |
| --- | --- |
| * 1. **Identificētais uzdevums** | **Obligātā sociālo pakalpojuma groza ieviešana** |
| Esošās situācijas apraksts | Grozījumi Sociālo pakalpojumu un sociālās palīdzības likumā (turpmāk – SPSPL likumprojekts) ir izstrādāti un iesniegti Valsts kancelejā (turpmāk – VK) 2022.gada 30.septembrī. Par likumprojektu nebija panākts saskaņojums ar FM, jo neizdevās vienoties ar FM par finansējuma aprēķiniem un iespējamo papildu līdzekļu nepieciešamību (22-TA-1080).  Tā kā Ministru kabinetā nesaskaņotā dokumenta izskatīšana tika atteikta, LM uzsāka atkārtotu likumprojekta saskaņošanas procesu 2023.gada rudenī, saskaņošanas procesa gaitā likumprojekts tika papildināts ar jaunām normām, līdz ar to saskaņošanas process ieilga. Likumprojekts varētu tikt virzīts uz VK 2024.gada janvārī. |
| Veicamie pasākumi uzdevuma īstenošanai | Lai mazinātu teritoriālās atšķirības sociālo pakalpojumu pieejamībā, ir jāpanāk, ka pašvaldībās primāri ir vienota izpratne par tās pienākumiem pret pašvaldības teritorijā dzīvojošiem iedzīvotājiem sociālo pakalpojumu nodrošināšanas jomā. Lai arī pēc administratīvi teritoriālās reformas īstenošanas atšķirības pašvaldību nodrošinātajos pakalpojumos ir samazinājušās, tomēr zināmas atšķirības saglabājas. Ar SPSPL likumprojektu tiks noteikts obligāti nodrošināmo sociālo pakalpojumu grozs (minimālais sociālo pakalpojumu grozs), par prioritāri nodrošināmiem nosakot tādus sociālos pakalpojumus, kas novērš vai mazina veselības vai dzīvības apdraudējuma risku (tie pamatā ir sociālās aprūpes pakalpojumi personām ar smagiem funkcionāliem traucējumiem un sociālie pakalpojumi vardarbībā cietušām personām), un kas mazina personas funkcionālo traucējumu ietekmi uz personas patstāvīgu un sabiedrības vispārējām normām atbilstošu funkcionēšanu (sociālās rehabilitācijas pakalpojumi personām ar invaliditāti un smagām hroniskām saslimšanām, psihosociālā rehabilitācija, sociālie pakalpojumi vardarbības veicējiem, atbalsts un pakalpojumi ģimenēm ar bērniem, tai skaitā, kuriem ir uzvedības traucējumi, atkarība no psihoaktīvām vielām vai procesiem, u.c.).  Tikai pēc tam, kad ir nodrošināti iepriekš minētie sociālie pakalpojumi, pašvaldība var nodrošināt arī citus sociālos pakalpojumus atbilstoši iedzīvotāju vajadzībām un pašvaldības finanšu iespējām. Jebkura pašvaldība ir tiesīga attīstīt vai veicināt citu sociālo pakalpojumu sniegšanu atbilstoši iedzīvotāju vajadzībām un interesēm un pašas pašvaldības brīvajām iniciatīvām, ja ir nodrošināti obligāti nodrošināmie sociālie pakalpojumi.  Sociālo pakalpojumu grozu plānots ieviests pakāpeniski, atsevišķiem sociālo pakalpojumu grozā iekļautajiem pakalpojumiem paredzot nodrošināt valsts līdzfinansējumu, līdz ar to tiek turpinātas diskusijas ar sadarbības partneriem par labāko risinājumu sociālo pakalpojumu groza ieviešanai pašvaldībās. |
| Iegūstamais labums | Mazinātas atšķirības sociālo pakalpojum pieejamībā dažādās pašvaldībās neatkarīgi no iedzīvotāja dzīvesvietas. |
| Sasniedzamie rādītāji (kā var izmērīt) | Minimālais sociālo pakalpojumu grozs ir pieejams visās pašvaldībās. |
| Kādā laika periodā | Pakāpeniski, līdz 2028.gadam. |
| Kāds ir finansējuma avots, t.sk. papildu finansējuma nepieciešamība | Tiek veikti aprēķini par prognozējamo ietekmi uz valsts un pašvaldību budžetu, ieviešot obligāto sociālo pakalpojumu grozu. Ņemot vērā, ka sociālo pakalpojumu grozu plānots ieviests pakāpeniski, tad atsevišķiem sociālo pakalpojumu grozā iekļautajiem pakalpojumiem tiek plānots ieviest valsts līdzfinansējumu. Līdz ar to finanšu aprēķini tiks precizēti strādājot pie nākamo gadu valsts budžetiem.  Apstiprinot 2024.gada valsts budžetu, Saeima 2023.gada 9.decembrī atbalstīja grozījumus Sociālo pakalpojumu un sociālās palīdzības likumā, kas paredz līdzfinansējumu pašvaldībām par bērniem ar invaliditāti, kuriem ir atzinums par īpašas kopšanas nepieciešamību, nodrošināto aprūpi mājās pakalpojumu. Valsts ar līdzfinansējumu aprūpes mājās pakalpojuma nodrošināšanā bērnam turpinās piedalīties arī pēc pilngadības sasniegšanas (līdz 24 gadu vecumam). Grozījumi Ministru kabineta 2021.gada 18.maija noteikumos Nr.316 "Noteikumi par asistenta, pavadoņa un aprūpes pakalpojumu personām ar invaliditāti", lai nodrošinātu attiecīgo pakalpojumu, pieņemti 19.12.2023.  Minētajam mērķim 2024.gada valsts budžetā un turpmāk ir paredzēti 5 542 020 *euro*. |
| Atbildīgā institūcija | LM |
| Iesaistītās institūcijas | FM, Latvijas Pašvaldību savienība (turpmāk – LPS), Latvijas Lielo pilsētu asociācija (turpmāk – LLPA) |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Sociālo pakalpojumu un sociālās palīdzības likums. |
| Paveiktais pasākuma īstenošanā | Ar 2025.gadu obligāti ir nodrošināmi:  Aprūpe mājās cilvēkiem ar smagiem FT;  Grupu māja (dzīvoklis) cilvēkiem ar GRT,  Ilgstošas sociālās aprūpes un sociālās rehabilitācijas institūcija;  Krīzes centrs krīzes situācijā nonākušām personām;  Patversme, nakts patversme personām bez noteiktas dzīvesvietas un krīzes situācijā nonākušām personām. |
| Turpmāk plānotās aktivitātes pasākuma īstenošanā[[15]](#footnote-15) | Ar 2026.gadu obligāti ir nodrošināmi:  Dienas aprūpes centrs cilvēkiem ar smagiem FT;  Atelpas brīdis bērniem ar invaliditāti, cilvēkiem ar I grupas invaliditāti un cilvēkiem ar GRT (I, II grupas invaliditāte);  Specializētās darbnīcas cilvēkiem ar GRT;  Sociālā mentora pakalpojums bērniem ar uzvedības vai atkarības problēmām un jauniešiem ārpusģimenes aprūpē un pēc tās.  Ar 2028.gadu obligāti ir nodrošināmi:  Ģimenes asistents ģimenēm ar bērniem, cilvēkiem ar GRT, pilngadību sasniegušam bārenim un bez vecāku gādības palikušam bērnam pēc ārpusģimenes aprūpes beigšanās.  Ar 2029.gadu obligāti ir nodrošināmi:  Sociālās rehabilitācijas programmas sociālās rehabilitācijas ietvaros bērniem ar uzvedības problēmām vai augstiem to attīstības riskiem. |

|  |  |
| --- | --- |
| * 1. **Identificētais uzdevums** | **Individuālā budžeta modeļa ieviešana personām ar invaliditāti sociālo pakalpojumu sniegšanas nodrošināšanai** |
| Esošās situācijas apraksts | Ir uzsākts darbs pie konceptuālā ziņojuma “Par individuālā budžeta pieeju sociālo pakalpojumu sniegšanā sociālo personām ar funkcionāliem traucējumiem” (turpmāk – IB ziņojums) veidošanas. IB ziņojuma veidošanā tiek izmantoti personu apvienības, ko veido biedrība “Latvijas veselības ekonomikas asociācija” un biedrība “Latvijas Sarkanais krusts” “Kurzemes komiteja””, materiāli, kas iesniegti LM izmēģinājuma projektu īstenošanas laikā:   * sabiedrībā balstītu sociālo pakalpojumu bērniem ar funkcionāliem traucējumiem finansēšanas mehānisma apraksts un individuālā budžeta (turpmāk – IB) ieviešanas metodika, kas 2018./2019.gadā tika aprobēta izmēģinājumprojektā, iesaistot 102 bērnus ar dažādiem funkcionāliem traucējumiem, no 10 pašvaldībām; * sabiedrībā balstītu sociālo pakalpojumu pilngadīgām personām ar GRT finansēšanas mehānisma apraksts un individuālā budžeta metodika (turpmāk – IBM), kas 2019./2021.gadā tika aprobēts izmēģinājumprojektā, iesaistot 100 personas ar GRT no 10 pašvaldībām.   Ņemot vērā to, ka IB ieviešanai būs nepieciešami papildu valsts budžeta līdzekļi, nepieciešami metodikas atbalsta apmēra noteikšanai bērniem ar funkcionāliem traucējumiem rezultāti, lai aprēķinātu IB ieviešanas ietekmi uz valsts budžetu. Nepieciešamo finanšu līdzekļu aprēķinam tiek izmantots SIA “Vivendo” izstrādātais materiāls: “Sabiedrībā balstītu sociālo pakalpojumu cenas aprēķināšanas formulas algoritma izstrāde”, kuru apstiprināja Sociālo pakalpojumu attīstības padomē 2023.gada 1.jūnijā. |
| Veicamie pasākumi uzdevuma īstenošanai | LM līdz 2023.gada beigām nepieciešams sagatavot, saskaņot ar iesaistītajām institūcijām un iesniegt izskatīšanai MK IB ziņojuma projektu (vēl nav iesniegts VK). Ja MK atbalstīs IBM ieviešanu un tam tiks atrasti nepieciešamie papildu finanšu līdzekļi, IBM ieviešanu varētu uzsākt ne ātrāk par 2025.gadu. |
| Iegūstamais labums | Personām ar smagiem funkcionāliem traucējumiem ir radītas iespējas brīvi izvēlēties sociālos pakalpojumus, kur visvairāk atbilst viņu sociālās funkcionēšanas uzlabošanai. |
| Sasniedzamie rādītāji (kā var izmērīt) | Personu skaits (konkrēts rādītājs netiek izvirzīts), kuras izmanto individuālā budžeta metodi. |
| Kādā laika periodā | Pakalpojums nodrošināms pastāvīgi. |
| Kāds ir finansējuma avots, t.sk. papildu finansējuma nepieciešamība | Nepieciešamais papildu valsts budžeta apjoms tiks aprēķināts, veidojot konceptuālo ziņojumu. |
| Atbildīgā institūcija | LM |
| Iesaistītās institūcijas | FM, LPS, LLPA |
| Komentāri | Lēmumu par individuālā budžeta ieviešanu tiks pieņemts MK. |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Konceptuālais ziņojums “Par individuālā budžeta pieeju sociālo pakalpojumu sniegšanā sociālo personām ar funkcionāliem traucējumiem” |
| Paveiktais pasākuma īstenošanā | Izstrādāts Konceptuālā ziņojuma uzmetums, par kuru nepieciešams veidot plašākas diskusijas, lai vienotos par ieviešanas iespējām |
| Turpmāk plānotās aktivitātes pasākuma īstenošanā[[16]](#footnote-16) | Diskusijas par pašvaldībām |

|  |  |
| --- | --- |
| * 1. **Identificētais uzdevums** | **Konsultatīvais atbalsta centrs personu ar invaliditāti nodarbinātības veicināšanai** |
| Esošās situācijas apraksts | 2022.gada 31.decembrī NVA bija reģistrēti 7 158 bezdarbnieki ar invaliditāti, kas veido 13.8% no kopējā bezdarbnieku skaita. 2022.gadā NVA organizētajos nodarbinātības atbalsta pasākumos tika iesaistīti 6 855 bezdarbnieki ar invaliditāti.  2021.gada 23.novembrī pieņemti grozījumi Ministru kabineta 2011.gada 25.janvāra noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem”, kas paredz nodrošināt kompleksu atbalstu personu ar invaliditāti iekļaujošai nodarbinātībai. |
| Veicamie pasākumi uzdevuma īstenošanai | Lai nodrošinātu personām ar invaliditāti kompleksu atbalstu iekļaušanai darba tirgū, 2021.gadā NVA ir izveidots personu ar invaliditāti konsultatīvais atvalsta centrs. NVA konsultatīvais atbalsta centrs nodrošinās koordinētu atbalstu bezdarbniekiem, darba meklētājiem un bezdarba riskam pakļautām (nodarbinātām) personām atbilstoši funkcionālo traucējumu veidam gan klātienē, gan attālināti. Centra darbības koordinēšana ir organizēta NVA Rīgas filiāles telpās un darbam ar personām ar invaliditāti ir izveidotas 7 darba vietas, kas tiek pakāpeniski aizpildītas. Vienlaikus tiek stiprināta ar citu NVA filiāļu kapacitāte – katrā NVA filiālē ir vismaz viens konsultants, kas specializējas personu ar invaliditāti apkalpošanā un piedalās īpaši organizētajās mācībās un pasākumos par invaliditātes jautājumiem.  Atbilstoši normatīvajiem aktiem par publiskajiem iepirkumiem NVA izvēlēsies pasākumu īstenotājus mentoringa sniegšanai personu ar invaliditāti veiksmīgākai iekļaušanai darba tirgū. Mentora uzdevums būs palīdzēt personai integrēties darba vietā (līdzdalība pārrunās ar darba devēju, atbalsta sniegšana darba vadītāja norādīto darba uzdevumu apguvē un izpildē, komunikācijas un saskarsmes veidošana ar darba devēju, darba vadītāju un kolēģiem, psiholoģiska un motivējoša atbalsta sniegšana), ievērot darba kārtības noteikumus un darba pienākumus.  Pilotprojekta ietvaros 2023.gada 1.februārī NVA ir noslēgusi līgumu ar biedrību “PINS” par mentora pakalpojumu sniegšanu personu ar GRT veiksmīgākai iekļaušanai darba tirgū. Persona ar GRT saņems mentora atbalstu darba meklēšanas posmā, kā arī 3 mēnešu laikā pēc iekārtošanas darbā. Mentora pakalpojumu sniegšanai personām ar citiem funkcionālo traucējumu veidiem NVA organizētajā iepirkumā “Mentora pakalpojumi”, nav pieteicies neviens pretendents. Pēc pilotprojekta noslēguma 2023.gada nogalē tiks veikts pilotprojekta ietvaros sasniegto rezultātu izvērtējums un lemts par turpmāko modeli personu ar GRT atbalstam. |
| Iegūstamais labums | Mērķēts un specializēts darbs ar personām ar invaliditāti – kā bezdarbniekiem, tā arī nodarbinātām personām, kā arī atbalsts darba devējiem. Bezdarbnieku ar invaliditāti nodarbinātības veicināšana. |
| Sasniedzamie rādītāji (kā var izmērīt) | Atbilstoši iepirkuma dokumentācijai līdz 2023.gada 31.decembrim mentora pakalpojumus paredzēts nodrošināt 115 personām.  Papildus sagaidāms, ka konsultatīvā atbalsta centra darbība veicinās bezdarbnieku ar invaliditāti iesaisti nodarbinātības atbalsta pasākumos, kā arī veicinās darbā iekārtošanos. |
| Kādā laika periodā | Konsultatīvā atbalsta centra darbība tiks nodrošināta pastāvīgi. |
| Kāds ir finansējuma avots, t.sk. papildu finansējuma nepieciešamība | Finansējums ir nodrošināts ESF projekta Nr. 9.1.1.1./15/I/001 “Subsidētās darbavietas bezdarbniekiem”.  Iepirkuma “Mentora pakalpojumi” plānotās izmaksas ir 200 000 *euro*. |
| Atbildīgā institūcija | NVA |
| Iesaistītās institūcijas | – |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Pasākums īstenots saskaņā ar Plāna personu ar invaliditāti vienlīdzīgu iespēju veicināšanai 2024.–2027. gadam 3.4. punktu un Ministru kabineta 2011. gada 25. janvāra noteikumu Nr. 75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” 139.1 punktu. |
| Paveiktais pasākuma īstenošanā | Pilotprojekta ietvaros biedrība “PINS” mentora pakalpojums nodrošināts 29 personām ar garīga rakstura traucējumiem (izvirzītais rezultatīvais radītājs 20 personas, līgumcena 63 175 *euro*). Ņemot vērā, ka iepirkuma ietvaros mentora pakalpojumu sniegšanai personām ar citiem funkcionālo traucējumu veidiem, kā arī pakalpojuma nodrošināšanai ārpus Rīgas reģiona nav pieteicies neviens pretendents, no 2024. gada pusgada NVA filiālēs pakāpeniski izveidotas un aizpildītas mentora amata vietas. Līdz 2025. gada  1. aprīlim NVA mentori nodrošina pakalpojumus NVA Balvu, Cēsu, Liepājas, Rēzeknes, Valmieras un Ventspils filiālē. 2024. gada NVA mentori nodrošināja atbalstu 13 personām ar invaliditāti.  Atbilstoši pilotprojekta rezultātiem, secināts, ka mentora atbalsts sniedzis pozitīvu ietekmi uz personu ar garīga rakstura traucējumiem iesaisti darba tirgū. Lai gan vairāk nekā pusei iesaistīto klientu neizdevās turpināt darba attiecības pēc pārbaudes laika beigām, dažiem no pasākuma dalībniekiem bija iespēja iegūt pirmo darba pieredzi, līdz ar to pakalpojumu nepieciešams nodrošināt arī turpmāk. |
| Turpmāk plānotās aktivitātes pasākuma īstenošanā[[17]](#footnote-17) | NVA noslēgts jauns iepirkuma līgums par mentora pakalpojumu sniegšanu ar biedrību PINS un biedrību BDR, kura ietvaros NVA mentora atbalstu personām ar garīga rakstura traucējumiem paredzēts nodrošināt arī turpmāk. Tāpat plānots attīstīt NVA kapacitāti mentora atbalsta nodrošināšanai NVA klientiem ar citiem funkcionālo traucējumu veidiem, kā arī ārpus noslēgto līgumu darbības teritorijas.  Vienlaikus plānots turpināt darbu pie potenciālo pakalpojumu sniedzēju uzrunāšanas Latvijas reģionos. |

|  |  |
| --- | --- |
| **Identificētais uzdevums** | **Specializēto darbnīcu pakalpojuma attīstība** |
| Esošās situācijas apraksts | Specializētās darbnīcas pakalpojuma sniegšanas kārtību reglamentē Sociālo pakalpojumu un sociālās palīdzības likums un Ministru kabineta 2017.gada 13.jūnija noteikumos Nr.338 "Prasības sociālo pakalpojumu sniedzējiem".  Nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus ir viena no pašvaldību autonomām funkcijām[[18]](#footnote-18).  Specializētās darbnīcas ir viens no sociālās rehabilitācijas pakalpojumu veidiem, kuru iespējams saņemt pašvaldībā, kurā deklarēta personas dzīvesvieta[[19]](#footnote-19).  Specializētās darbnīcas ir darbnīcas, kurās izveidotas speciāli pielāgotas darba vietas un nodrošināts speciālistu atbalsts personām ar funkcionāliem traucējumiem (GRT), ar mērķi attīstīt to sociālās un funkcionālās prasmes, veicināt un motivēt šo personu iesaisti nodarbinātības pasākumos un integrāciju sabiedrībā. Specialziēto darbnīcu pakalpojuma mērķis ir veicināt vai atjaunot klienta sociālās funkcionēšanas spējas, ietverot sociālā statusa atgūšanu, spējas strādāt, izglītoties, aprūpēt sevi un iekļauties sabiedrībā.  Specializētās darbnīcas pakalpojumi tiek sniegti saskaņā ar Ministru kabineta 2017.gada 13.jūnija noteikumos Nr.338 "Prasības sociālo pakalpojumu sniedzējiem" sociālo pakalpojumu sniedzējiem noteiktajām prasībām, tostarp specializēto darbnīcu pakalpojumu nodrošinātājiem.  Specializētās darbnīcas klientam nodrošina:   * klienta nodarbinātības interešu un iemaņu novērtēšanu – atbilstoši vajadzībai; * darba iemaņu apguvi; * individuālās vai grupu nodarbības sociālā rehabilitētāja vadībā; * sociālā darbinieka individuālās konsultācijas; * klientu informēšanas un izglītošanas pasākumus atbilstoši nepieciešamībai; * brīvā laika pasākumus.   Specializētās darbnīcas pakalpojuma sniedzējs ierīko:   * darba telpu ar aprīkojumu atbilstoši profilam, darba aizsardzības noteikumiem un higiēnas prasībām; * dušu (izņemot darbnīcas, kuras izveidotas kā cita pakalpojuma struktūrvienība, kurā jau ir pieejama duša); * garderobi vai pārģērbšanās vietu klientiem; * atpūtas telpu klientiem; * telpu personālam.   Tāpat specializētās darbnīcas pakalpojuma sniedzējs var nodrošināt klientiem ēdināšanu.  Saskaņā ar sociālo pakalpojumu sniedzēju reģistrā pieejamo informāciju, Latvijā ir 36 specializēto darbnīcu pakalpojuma sniedzēji, kuri specializētās darbnīcas pakalpojumu kopumā var nodrošināt līdz 543 klientiem.  2023.gada 20.janvārī LM tikās ar specializēto darbnīcu pakalpojumu sniedzējiem, lai pārrunātu iespējas nodrošināt specializēto darbnīcu klientus ar samaksu par paveikto darbu, kā arī identificētu citas problēmsituācijas ar kādām saskaras specializēto darbnīcu pakalpojumu sniedzēji.  Specializēto darbnīcu pakalpojumu sniedzēji norādīja uz to, ka pamatā darbnīcu klienti strādā līdz 4 stundām dienā, pārējā laikā tiek veiktas dažādas citas nodarbes, kā arī atkarībā no klientu funkcionēšanas spējām, to darbspējas un nostrādātais stundu skaits ir ļoti atšķirīgs, kā arī klienti specializētajās darbnīcās strādā dažādās dienas daļās, no rīta vai vakarā. Specializēto darbnīcu mērķis nav nodrošināt klientiem darba vietas vai veikt saimniecisko darbību un gūt ienākumus. Ja specializētās darbnīcas veido sadarbību ar ieinteresētajām institūcijām, kāda specializētās darbnīcas profilam atbilstoša izstrādājuma ražošanā, tad tas tiek darīts ar mērķi jēgpilni attīstīt klientu prasmes un iemaņas, gūt līdzekļus darbnīcai nepieciešamo materiālu iegādei. Ja darbnīcai ir iespējas saražoto produkciju realizēt (piemēram, par ziedojumiem pārdot izlietās sveces), tad darbnīca var izskatīt iespēju veidot stipendiju izmaksas kārtību motivētākajiem klientiem.  Lai specializēto darbnīcu telpas un aprīkojumu izmantotu efektīvāk, var vērtēt, vai ir iespējams un ir lietderīgi specializētās darbnīcas darbā iesaistīts arī citas klientu grupas, ja esošās telpas un aprīkojums to pieļauj un ir brīvas. Tomēr šajā gadījumā primāri ir jāņem vērā, ka jebkuru citu darbību veikšana nedrīkst negatīvi ietekmēt personu ar GRT prasmju attīstību un sniedzamā pakalpojuma kvalitāti.  Ņemot vērā, ka specializētās darbnīcas pakalpojuma mērķis ir veicināt vai atjaunot klienta sociālās funkcionēšanas spējas, ko specializētajās darbnīcās vecina ar dažādām nodarbībām aroda prasmju un iemaņu apguvei un noturēšanai darba dienas ietvaros, kas tiek pielīdzināts darba vietai, ir saprotama NVO pārstāvju, specializēto darbnīcu organizatoru un klientu vēlme realizēt specializētajās darbnīcās saražoto produkciju, kā arī klientu vēlme saņemt atlīdzību par ieguldīto darbu. Esošajā sociāli ekonomiskajā situācijā ne no valsts budžeta, ne pašvaldību budžeta nav iespējams nodrošināt visiem darbnīcu klientiem stipendijas. Tā kā specializētā darbnīca ir sociālais pakalpojums, maksājot klientiem stipendijas, palielinās publiskā sektora izmaksas par nodrošināto sociālo pakalpojumu. Līdz ar to vienīgais saprātīgais risinājums ir dot tiesības par stipendijas izmaksu motivētākajiem klientiem lemt pašām darbnīcām. Citu klientu iesaistīšanas iespējas nosaka, tas, vai, veidojot darbnīcu, nav izvirzīti kādi ierobežojoši nosacījumi, piemēram, ES struktūrfondu ietvarā veidotajās darbnīcās drīkst iesaistīt tikai personas ar GRT. Specializēto darbnīcu klienti par pakalpojumu nemaksā, samaksa var būt paredzēta tikai par ēdināšanu, ja to nodrošina darbnīca. |
| Veicamie pasākumi uzdevuma īstenošanai | Izstrādāt priekšlikumus grozījumiem Sociālo pakalpojumu un sociālās palīdzības likumā, papildinot 21.pantu ar trešo daļu un paredzot specializēto darbnīcu klientiem tiesības saņemt noteiktu naudas summu personiskiem izdevumiem no pakalpojuma sniedzēja budžeta, ņemot vērā pakalpojuma sniedzēja budžeta iespējas.  Grozījumi SPSPL nodoti starpinstitūciju saskaņošanā. |
| Iegūstamais labums | 1. Tiks veicināta specializēto darbnīcu klientu motivācija iesaistīties specializētās darbnīcas pakalpojumā. 2. Palielināsies klientu izpratne par nodarbinātību, darba tirgus prasībām, atbildība par izgatavotās produkcijas kvalitāti. |
| Sasniedzamie rādītāji (kā var izmērīt) | Palielinās klientu skaits, kuri izmanto specializētās darbnīcas pakalpojumus, radītas tiesības izmaksāt specializētās darbnīcas klientiem noteiktu naudas summu klientam par viņa paveikto darbu. |
| Kādā laika periodā | LM ir sagatavojusi priekšlikumus grozījumiem Sociālo pakalpojumu un sociālās palīdzības likumā, likumprojekta turpmāka virzība ir atkarīga no tā, vai grozījumus Sociālo pakalpojumu un sociālās palīdzības likumā atbalstīs Ministru kabinets un Saeima. Provizoriskais likumprojekta apstiprināšanas termiņš 2024.gada pirmais pusgads. |
| Kāds ir finansējuma avots, t.sk. papildu finansējuma nepieciešamība | Pašvaldību un specializēto darbnīcu budžeta līdzekļu ietvaros. |
| Atbildīgā institūcija | LM |
| Iesaistītās institūcijas | Pašvaldības, NVO |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Sociālo pakalpojumu un sociālās palīdzības likums |
| Paveiktais pasākuma īstenošanā | Saeimā pieņemti grozījumi Sociālo pakalpojumu un sociālās palīdzības likumā |
| Turpmāk plānotās aktivitātes pasākuma īstenošanā[[20]](#footnote-20) | Pasākums tiek ieviests pašvaldību un specializēto darbnīcu budžeta līdzekļu ietvaros |

|  |  |
| --- | --- |
| * 1. **Identificētais uzdevums** | **Izvērtēt iespēju pilnveidot grupu dzīvokļu pakalpojumu – noteikt, kādi sociālie pakalpojumi nodrošināmi grupu dzīvokļos** |
| Esošās situācijas apraksts | **Grupu māja (dzīvoklis)** – māja vai atsevišķs dzīvoklis, kurā personai ar GRT nodrošina mājokli, individuālu atbalstu sociālo problēmu risināšanā un, ja nepieciešams, sociālo aprūpi[[21]](#footnote-21).  Grupu mājas (Dzīvokļa) pakalpojuma sniegšanas kārtību reglamentē Sociālo pakalpojumu un sociālās palīdzības likums, Ministru kabineta 2007.gada 4.decembra noteikumi Nr.829 "Noteikumi par dienas centru, grupu māju (dzīvokļu) un pusceļa māju izveidošanas un uzturēšanas izdevumu līdzfinansēšanu" un Ministru kabineta 2017.gada 13.jūnija noteikumos Nr.338 "Prasības sociālo pakalpojumu sniedzējiem".  Nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus ir viena no pašvaldību autonomām funkcijām[[22]](#footnote-22).  Grupu mājas (dzīvokļa) pakalpojums tiek nodrošināts pilngadīgām personām ar GRT, kuriem ir vidēji smagi vai ļoti smagi funkcionēšanas ierobežojumi, nodrošinot tām mājokli un individuālu atbalstu sociālo problēmu risināšanā.  Grupu mājas (dzīvokļa) pakalpojuma saņēmējiem nodrošina:   * diennakts uzraudzību, kuru veic vismaz viens darbinieks vai elektroniskās informēšanas sistēma, ar kuras lietošanu iepazīstināti visi klienti un kura ir ērti lietojama ārkārtas situācijā; * sadzīves iemaņu uzturēšanu vai korekciju; * atbalstu pašaprūpē; * sociālo prasmju pilnveidi; * atbalstu darba meklēšanā un izpratnes par darba attiecībām veidošanu; * sabiedrībai pieņemamu saskarsmes iemaņu apgūšanu; * atbalstu fiziski aktīva dzīvesveida veicināšanai; * sociālā darbinieka individuālās konsultācijas.   2023. gada 11. janvārī LM tikās ar grupu mājas (dzīvokļa) pakalpojumu sniedzējiem, lai pārrunātu grupu māju (dzīvokļu) pakalpojumu sniedzēju identificētās problēmsituācijas ar kādām tie saskaras. Sanāksmes laikā tika izteikts viedoklis, ka nebūtu vēlams definēt konkrētus pakalpojumus, kādus jānodrošina pakalpojuma sniedzējiem, jo grupu mājas (dzīvokļi) un tajos sniegti pakalpojumi var būt dažādi, atkarībā no grupu mājā (dzīvoklī) dzīvojošo klientu loka, atrašanās vietas u.c. faktoriem. |
| Veicamie pasākumi uzdevuma īstenošanai | Ņemot vērā, ka grupu māju (dzīvokļu) pakalpojumu sniedzēji nesaredzēja vajadzību papildu prasību noteikšanai pakalpojuma sniegšanā, darbības pakalpojuma pilnveidei netiek plānotas. |
| Iegūstamais labums | – |
| Sasniedzamie rādītāji (kā var izmērīt) | – |
| Kādā laika periodā | – |
| Kāds ir finansējuma avots, t.sk. papildu finansējuma nepieciešamība | Papildu finansējums nav nepieciešams |
| Atbildīgā institūcija | LM |
| Iesaistītās institūcijas | Grupu māju (dzīvokļa) pakalpojuma sniedzēji (NVO) |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Sociālo pakalpojumu un sociālās palīdzības likums |
| Paveiktais pasākuma īstenošanā | – |
| Turpmāk plānotās aktivitātes pasākuma īstenošanā[[23]](#footnote-23) | Nav nepieciešamas ņemot vērā, ka pašu grupu mājas pakalpojuma sniedzēji nesaskatīja nepieciešamību noteikt papildu prasības pakalpojuma nodrošināšanā. |

|  |  |
| --- | --- |
| * 1. **Identificētais uzdevums** | **Sociālo darbinieku izpratnes veicināšana par nepieciešamību nodrošināt atbalstu personām** **ar funkcionāliem traucējumiem** |
| Esošās situācijas apraksts | 2021.gadā sociālos pakalpojumus pašvaldību iestādēs sniedza 2 213 sociālā darba speciālisti.  Diemžēl, LM regulāri tiek saņemtas sūdzības par sociālā darba speciālistu izpratnes trūkumu darbā ar personām ar dažādiem funkcionāliem traucējumiem, tajā skaitā, neprofesionālu komunikāciju, neieinteresētību un izpratnes trūkumu par personu ar funkcionāliem traucējumiem specifiskajām vajadzībām un nepieciešamību meklēt risinājumus nestandarta situācijās.  Profesionālā augstākā sociālā darba izglītība tiek īstenota saskaņā ar profesijas “Sociālais darbinieks” standartu, kurš ietver zināšanas par pieaugušo veselību, invaliditāti, veselības traucējumu būtību, klasifikāciju, pazīmēm, veselības uzlabošanas pakalpojumiem. Īpaši jāakcentē Starptautiskā funkcionēšanas, nespējas un veselības klasifikācija, kura apgūstama topošajiem sociālajiem darbiniekiem. Standartā ietvertas arī sociālo, veselības aprūpes, izglītības, transporta un komunālo pakalpojumu regulējuma atbilstības mērķa grupu vajadzībām novērtēšanas metodes uz personu centrētā pieejā, sociālās iekļaušanas mērķa grupu situācijas rādītāji un to dinamika, sociālā riska veidi, sociālajam riskam pakļautās iedzīvotāju grupas, kā arī dizaina domāšana pakalpojumu lietotāju vajadzību un interešu izpētei, novērtēšanai, īstenošanai lietotājiem saprotamā veidā. Attiecībā uz vispārējām zināšanām un prasmēm saziņai ar vājredzīgām un neredzīgām personām un personām ar dzirdes traucējumiem sociālajam darbiniekam nepieciešama alternatīvās komunikācijas līdzekļu apguve. Ņemot ērā augstākminēto, nepieciešams sadarbībā ar personu ar funkcionāliem traucējumiem pārstāvošajām organizācijām un augstskolām, kuras nodrošina sociālā darba studiju programmu īstenošanu, izvērtēt iespējas pilnveidot sociālā darba studiju programmas atbilstoši profesijas standartā noteiktajam, lai nodrošinātu darbam ar personām ar funkcionāliem traucējumiem profesionāli sagatavotus jaunos sociālā darba speciālistus.  Augstskolu autonomija nepieļauj nozares regulējumu studiju programmu saturam. Tomēr konkrēti ierosinājumi sociālā darba izglītības studiju programmu satura pilnveidei var tikt pārrunāti LM izveidotajā Sociālā darba speciālistu sadarbības padomē, kas ir konsultatīva institūcija, kura izveidota, lai veicinātu profesionāla sociālā darba attīstību, sociālā darba speciālistu izglītošanu un nodrošinājumu, un kuras sastāvā ir iekļautas augstskolas, kurās īsteno sociālā darba studiju programmas.  ES struktūrfondu un Kohēzijas fonda 2014.—2020.gada plānošanas perioda darbības programmas “Izaugsme un nodarbinātība” 9.2.1. specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” 9.2.1.1. pasākuma “Profesionāla sociālā darba attīstība pašvaldībās” (turpmāk – 9.2.1.1. pasākums) ietvaros ir izstrādāta metodika sociālajam darbam ar pilngadīgām personām ar GRT, kurā ietverta gan sociālā darba specifika un metodes, gan arī sociālajam darbiniekam nepieciešamās vērtības, pamatzināšanas un prasmes darbā ar pilngadīgām personām ar GRT. Plānots, ka laika posmā līdz 2023.gada beigām 9.2.1.1. pasākuma ietvaros metodiku klātienes mācībās būs apguvuši 180 sociālie darbinieki, kuri līdz ar to būs kvalitatīvi sagatavoti sociālajam darbam ar šo specifisko mērķa grupu.  "Eiropas Savienības kohēzijas politikas programmas 2021. – 2027. gadam 4.3.5. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju” 4.3.5.4.pasākuma “Profesionāla un mūsdienīga sociālā darba attīstība” (turpmāk – 4.3.5.4. pasākums) ietvaros plānots turpināt klātienes mācību īstenošanu augstākminētas metodikas apguvei sociālajiem darbiniekiem, organizējot vismaz 1 mācību grupu gadā laika periodā no 2024. līdz 2027.gadam.  Tāpat 4.3.5.4. pasākuma ietvaros plānots laika posmā līdz 2027.gadam izstrādāt metodiku un nodrošināt mācības uz personu centrētas pieejas ieviešanai sociālo pakalpojumu sniegšanā bērniem un pilngadīgām personām ar funkcionāliem traucējumiem, tai skaitā ļoti smagiem un multipliem traucējumiem un pensijas vecuma personām, tai skaitā personām ar demenci. Tas nodrošinās iespēju sabiedrībā balstītu un ģimeniskai videi pietuvinātu sociālo pakalpojumu sniedzējiem, kuru skaits turpina pieaugt, tai skaitā, īstenojot deinstitucionalizācijas projektus, piesaistīt un izglītot speciālistus, kuriem ir šādu pakalpojumu sniegšanai nepieciešamā vērtīborientācija un prasmes. |
| Veicamie pasākumi uzdevuma īstenošanai | 1. Organizēt sarunas ar augstskolām par iespējām pilnveidot sociālā darba izglītības studiju programmu saturu darbam ar personām ar funkcionāliem traucējumiem LM izveidotajā Sociālā darba speciālistu sadarbības padomē.  2. Turpināt sociālo darbinieku mācības par 9.2.1.1. pasākuma ietvaros izstrādāto metodiku sociālajam darbam ar pilngadīgām personām ar GRT.  3. Nodrošināt metodiku un mācības uz personu centrētas pieejas ieviešanai sociālo pakalpojumu sniegšanā bērniem un pilngadīgām personām ar funkcionāliem traucējumiem, tai skaitā ļoti smagiem un multipliem traucējumiem un pensijas vecuma personām, tai skaitā personām ar demenci, 4.3.5.4. pasākuma ietvaros. |
| Iegūstamais labums | 1. Sadarbībā ar augstskolām Sociālā darba speciālistu sadarbības padomes ietvaros identificētas iespējas pilnveidot sociālā darba izglītības studiju programmu saturu darbam ar personām ar funkcionāliem traucējumiem.  2. Nodrošināta sociālo darbinieku profesionālās kompetences pilnveide darbam ar pilngadīgām personām ar GRT.  3. Nodrošināta sociālo pakalpojumu sniedzēju izpratne un profesionālās kompetences pilnveide par uz personu centrētas pieejas ieviešanai sociālo pakalpojumu sniegšanā bērniem un pilngadīgām personām ar funkcionāliem traucējumiem, tai skaitā ļoti smagiem un multipliem traucējumiem un pensijas vecuma personām, tai skaitā personām ar demenci. |
| Sasniedzamie rādītāji (kā var izmērīt) | 1. Noorganizēta Sociālā darba speciālistu sadarbības padomes sēde.  2. Metodiku sociālajam darbam ar pilngadīgām personām ar GRT apguvuši 90 sociālie darbinieki.  3. Izstrādāta metodika uz personu centrētas pieejas ieviešanai sociālo pakalpojumu sniegšanā un nodrošinātas mācības šīs metodikas apguvei indikatīvi 200 sociālo pakalpojumu sniegšanā iesaistītajiem speciālistiem. |
| Kādā laika periodā | 1. 2023.gada III – IV ceturksnis  2. 2023.gada I ceturksnis – 2027.gada IV ceturksnis  3. 2024.gada III ceturksnis – 2028.gada II ceturksnis |
| Kāds ir finansējuma avots, t.sk. papildu finansējuma nepieciešamība | 1. Administratīvās kapacitātes ietvaros  2. 9.2.1.1. pasākuma un 4.3.5.4. pasākuma ietvaros  3. 4.3.5.4. pasākuma ietvaros  Papildu finansējums nav nepieciešams |
| Atbildīgā institūcija | LM |
| Iesaistītās institūcijas | Augstskolas, kuras īsteno sociālā darba studiju programmas, pašvaldības, LPS, Invalīdu un viņu draugu apvienība “Apeirons” (turpmāk – biedrība “Apeirons”) |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | 1. Diskusija par iespējām pilnveidot sociālā darba izglītības studiju programmu saturu darbam ar personām ar funkcionāliem traucējumiem LM izveidotajā Sociālā darba speciālistu sadarbības padomē.  2. 9.2.1.1. pasākuma ietvaros nodrošinātas mācības metodikas sociālajam darbam ar pilngadīgām personām ar GRT apguvei.  4.3.5.4. pasākuma ietvaros plānots turpināt sociālo darbinieku mācības metodikas apguvei.  3. 4.3.5.4. pasākuma ietvaros paredzēts izstrādāt metodiku uz personu centrētas pieejas ieviešanai sociālo pakalpojumu sniegšanā un nodrošinātas mācības šīs metodikas apguvei indikatīvi 200 sociālo pakalpojumu sniegšanā iesaistītajiem speciālistiem. |
| Paveiktais pasākuma īstenošanā | 2. 9.2.1.1. pasākuma ietvaros laika periodā no 2019. gada līdz 2023. gada beigām metodiku sociālajam darbam ar pilngadīgām personām ar GRT apguvuši 156 sociālie darbinieki. |
| Turpmāk plānotās aktivitātes pasākuma īstenošanā[[24]](#footnote-24) | 1. Jautājumu par iespējām pilnveidot sociālā darba izglītības studiju programmu saturu darbam ar personām ar funkcionāliem traucējumiem plānots diskutēt LM izveidotajā Sociālā darba speciālistu sadarbības padomē 2025.gada jūnija sēdē.  2. 4.3.5.4. pasākuma projekta “Profesionāla un mūsdienīga sociālā darba attīstība” ietvaros ir izsludināts iepirkums (pieteikumu iesniegšanas termiņš 09.04.2025.) metodikas sociālajam darbam ar pilngadīgām personām ar GRT mācību turpmākai īstenošanai. Iepirkuma ietvaros plānotas mācības 40 sociālajiem darbiniekiem 2025.gadā (2 mācību grupas) un 40 sociālajiem darbiniekiem 2026.gadā (2 mācību grupas), kā arī tiek plānota metodikas aktualizācija.  3. 4.3.5.4. pasākuma projekta “Profesionāla un mūsdienīga sociālā darba attīstība” ietvaros metodikas uz personu centrētas pieejas ieviešanai sociālo pakalpojumu sniegšanā izstrādi un mācības šīs metodikas apguvei plānots uzsākt ne ātrāk kā 2026.gadā. |

## **Rīcības virziens: Veselības aprūpes pakalpojumu piekļūstamība**

Veselības aprūpe ir pasākumu kopums, ko sniedz veselības aprūpes pakalpojumu sniedzēji personas veselības nodrošināšanai, uzturēšanai un atjaunošanai[[25]](#footnote-25).

2022.gada 6.jūlija Darba grupas sanāksmē tika identificēti dažādi pasākumi Veselības ministrijai (turpmāk – VM), kas īstenojami veselības aprūpes pakalpojumu piekļūstamības veicināšanai personām ar funkcionāliem traucējumiem.

|  |  |
| --- | --- |
| * 1. **Identificētais uzdevums** | **Sadarbībā ar LM regulāri informēt ģimenes ārstus par izmaiņām sociālo pakalpojumu jomā** |
| Esošās situācijas apraksts | Ģimenes ārsta komanda pamatā nodrošina ārstniecību, sniedzot veselības aprūpes pakalpojumus, taču pacientam var būt vajadzība arī pēc sociālās palīdzības, kas savukārt netieši ietekmē arī ārstēšanas rezultātus. Veselības aprūpes un sociālo pakalpojumu saņemšana nereti ir cieši saistīta, t.sk. ar informācijas apmaiņu, lai nodrošinātu cilvēkam savlaicīgu palīdzības sniegšanu. Vienlaikus šobrīd ārstiem ir sarežģīti izsekot visām izmaiņām sociālās aprūpes jomā, kā arī pārzināt atbalsta saņemšanas iespējas citos sektoros (piemēram, atbalsta pasākumi izglītības iestādē). Šāda informācija būtu nodrošināma proaktīvi no atbildīgajām iestādēm, savukārt VM var nodrošināt informācijas izplatīšanu ģimenes ārstu praksēm. |
| Veicamie pasākumi uzdevuma īstenošanai | VM nodrošināt regulāru ģimenes ārstu informēšanu, balstoties un saņemto informāciju no LM par aktualitātēm sociālo pakalpojumu jomā. Ņemot vērā, ka tiek organizētas regulāras sanāksmes ar ģimenes ārstiem, izvērtēt iespēju aktuālās informācijas sniegšanai pieaicināt arī LM pārstāvi vai citu sociālās jomas ekspertu. Papildus jāatzīmē, ka minētā pieeja jau uzsākta realizēt 2022.gadā, piemēram, aktualizējot jautājumu par nosūtīšanu uz invaliditātes ekspertīzi. |
| Iegūstamais labums | Ģimenes ārstu prakses darbinieki ir informēti arī par aktualitātēm sociālo pakalpojumu jomā un spēj pilnvērtīgi sniegt palīdzību saviem praksē reģistrētajiem pacientiem. |
| Sasniedzamie rādītāji (kā var izmērīt) | Informatīvo pasākumu skaits |
| Kādā laika periodā | Regulāri, atbilstoši aktuālajai situācijai |
| Kāds ir finansējuma avots, t.sk. papildu finansējuma nepieciešamība | VM esošā budžeta ietvaros |
| Atbildīgā institūcija | LM, VM, Izglītības un zinātnes ministrija (turpmāk – IZM) |
| Iesaistītās institūcijas | Latvijas Ģimenes ārstu asociācija, Latvijas Lauku ģimenes ārstu asociācija |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Ministru kabineta 2004. gada 13. aprīļa noteikumi Nr. 286 "Veselības ministrijas nolikums". |
| Paveiktais pasākuma īstenošanā | Veselības ministrija regulāri satiekas ar Latvijas ģimenes ārstu asociācijas un Latvijas Lauku ģimenes ārstu asociācijas pārstāvjiem, lai ziņotu par aktualitātēm, kas skar ģimenes ārstus Latvijā, t.sk. diskutējot par iespējamiem uzlabojumiem. Vienlaikus tiek organizētas regulāras sanāksmes ar ģimenes ārstiem, lai informētu par Veselības ministrijas aktualitātēm, t.sk., aktualitātēm sociālajā jomā, piemēram, par darbnespējas lapām, pacientu nosūtīšanu uz Veselības un darbspēju ekspertīzes ārstu Valsts komisiju darbnespējas lapu pagarināšanai pēc 26. nedēļas un invaliditātes ekspertīzei. Ģimenes ārstiem organizēti semināri par vides piekļūstamību cilvēkiem ar invaliditāti. |
| Turpmāk plānotās aktivitātes pasākuma īstenošanā[[26]](#footnote-26) | Notikušas vairākas sanāksmes starp Veselības ministriju un Latvijas ģimenes ārstu asociāciju un Latvijas Lauku ģimenes ārstu asociāciju. Ģimenes ārstu asociācijas regulāri tiek iesaistītas diskusijās par dažādiem politiskiem jautājumiem. |

|  |  |
| --- | --- |
| * 1. **Identificētais uzdevums** | **Izstrādāt un izplatīt informatīvos materiālus par valsts apmaksātajiem veselības aprūpes pakalpojumiem un to saņemšanas kārtību** |
| Esošās situācijas apraksts | Nacionālais veselības dienests (turpmāk – NVD) un VM regulāri informē sabiedrību par tai pieejamiem valsts apmaksātiem veselības aprūpes pakalpojumiem, gan to saņemšanas kārtību. Plaša veida informācija, tajā skaitā infografiku veidā, pieejama NVD tīmekļa vietnē <https://www.vmnvd.gov.lv/lv>, kā arī, vēršoties NVD konsultācijas saņemšanai (vienotais kontakttālrunis: 80001234). NVD tīmekļa vietnē ir iespējams arī tekstu atskaņot, lai tas būtu pieejams arī personām ar redzes traucējumiem, taču tik un tā var būt apgrūtināta pilnvērtīga tīmekļa vietnes funkciju izmantošana bez papildu atbalsta. Tāpat informācija par veselības aprūpes pakalpojumu saņemšanas kārtību ir pieejama ārstniecības iestādēs.  Personām ar atsevišķiem funkcionāliem traucējumiem, piemēram, redzes un dzirdes traucējumiem, šādas informācijas atrašana var būt apgrūtināta, nesaņemot pilnvērtīgu informāciju par valsts apmaksātiem veselības aprūpes pakalpojumiem. |
| Veicamie pasākumi uzdevuma īstenošanai | NVD, gatavojot sabiedrībai informāciju par valsts apmaksātiem veselības aprūpes pakalpojumiem, ņemt vērā to, ka mērķa grupa ir arī personas ar funkcionāliem traucējumiem, tajā skaitā redzes un dzirdes traucējumiem. Tādējādi paredzēt gan audio atskaņošanas iespējas, gan vizuālus pastiprinātājus. |
| Iegūstamais labums | Sabiedrībai pieejamāka informācija par valsts apmaksātiem veselības aprūpes pakalpojumiem. |
| Sasniedzamie rādītāji (kā var izmērīt) |  |
| Kādā laika periodā | Regulāri |
| Kāds ir finansējuma avots, t.sk. papildu finansējuma nepieciešamība | VM esošā finansējuma ietvaros |
| Atbildīgā institūcija | NVD |
| Iesaistītās institūcijas | – |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Ministru kabineta 2011. gada 1. novembra noteikumi Nr. 850 "Nacionālā veselības dienesta nolikums" |
| Paveiktais pasākuma īstenošanā | Informācija joprojām tiek publicēta NVD tīmekļa vietnē. Publicēto saturu var lejupielādēt un drukāt. NVD tīmekļa vietnē ir iespējams: klausīties rakstītu saturu audio formātā; tuvināt saturu 100%, 150% vai 200%; mainīt kontrastu; pārvietoties, izmantojot tikai tastatūru; lielākajā daļā tīmekļa vietnes izmantot ekrānlasītājus (ieskaitot JAWS, NVDA un VoiceOver jaunākās versijas). Vienlaikus iedzīvotājiem tiek nodrošināta iespēja saņemt informāciju, zvanot pa bezmaksas informatīvo tālruni 80001234 vai rakstot uz e-pastu [nvd@vmnvd.gov.lv](mailto:nvd@vmnvd.gov.lv). Šo divu kanālu darbību NVD nodrošina Klientu apkalpošanas centrs. |
| Turpmāk plānotās aktivitātes pasākuma īstenošanā[[27]](#footnote-27) | Regulāri tiek publicēti informatīvi ieraksti NVD profilos sociālajos tīklos (X, Facebook, LinkedIn), izvēloties daudzveidīgus formātus – teksti, vizuāļi, video (ar mūziku un subtitriem vai audio tekstu un subtitriem). |

|  |  |
| --- | --- |
| * 1. **Identificētais uzdevums** | **Veicināt veselības aprūpes pakalpojumu piekļūstamību, aktualizējot ārstniecības iestādēm jautājumu par darba organizāciju, skaidrojot noteiktu mērķgrupu vajadzības, kā arī izvērtējot nepieciešamību pilnveidot normatīvos aktus, iekļaujot tajos papildus prasības darba organizācijai** |
| Esošās situācijas apraksts | Pakalpojumu piekļūstamību nosaka gan ģeogrāfiskie, gan finansiālie, gan organizatoriskie faktori, kā arī citi faktori. Par organizatoriskajiem pasākumiem pamatā ir atbildīga katra ārstniecības iestāde, t.sk., ņemot vērā arī normatīvajos aktos noteiktās prasības, piemēram, obligātās prasības ārstniecības iestādēm un to struktūrvienībām. Taču vienlaikus, neapzinot dažādu mērķgrupu vajadzības, pakalpojumu organizatoriskie aspekti var nebūt pacientam draudzīgi, tādējādi radot pacientu neapmierinātību vai pat kavējot savlaicīgu un kvalitatīvu veselības aprūpes pakalpojumu saņemšanu. Ārstniecības iestādēs ir atšķirīga pieeja pakalpojumu organizēšanā un esošie labās prakses piemēri būtu izplatāmi un ieviešami visās ārstniecības iestādēs. |
| Veicamie pasākumi uzdevuma īstenošanai | Aktualizēt un skaidrot ārstniecības iestādēm noteiktu mērķgrupu vajadzības, tādējādi radot izpratni un priekšnosacījumus organizatoriskajiem uzlabojumiem pakalpojumu sniegšanā ārstniecības iestādēs. Piemēram, pierakstot uz pakalpojumu pacientu, noskaidrot papildus informāciju, vai pacientam nepieciešams kāds papildus atbalsts, to iespēju robežās nodrošinot, kā arī vizītei plānojot papildus laiku. Tāpat virknē ārstniecības iestāžu saskaņā ar tām noteiktajām obligātajām prasībām jau ir ieviesta pacientu pieredzes sistēma un nodrošinātas iespējas pacientiem iesniegt gan sūdzības, gan ierosinājumus, kā arī tiek veiktas pacientu aptaujas par sniegtajiem veselības aprūpes pakalpojumiem. Tas ļauj gan novērtēt pacientu pieredzi un viedokli par sniegtajiem pakalpojumiem, gan plānot un īstenot pasākumus pacientu pieredzes uzlabošanai, kā arī pakalpojumu organizatorisko aspektu un attiecīgi pakalpojumu piekļūstamības pilnveidošanai. |
| Iegūstamais labums | Veselības aprūpes pakalpojumu piekļūstamības uzlabošanās, iedzīvotāju apmierinātības palielināšanās, iedzīvotāju līdzesības iespējas rūpēs par savu veselību. |
| Sasniedzamie rādītāji (kā var izmērīt) | Veselības aprūpes pakalpojumu piekļūstamība uzlabojas. |
| Kādā laika periodā | Regulāri |
| Kāds ir finansējuma avots, t.sk. papildu finansējuma nepieciešamība | Iestādēm sava budžeta ietvaros |
| Atbildīgā institūcija | VM |
| Iesaistītās institūcijas | LM, Veselības inspekcija (turpmāk – VI), pacientu organizācijas, ārstniecības iestādes |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Ministru kabineta 2009.gada 20.janvāra noteikumi Nr.60 "Noteikumi par obligātajām prasībām ārstniecības iestādēm un to struktūrvienībām”.  Ministru kabineta 2004. gada 13. aprīļa noteikumi Nr. 286 "Veselības ministrijas nolikums". |
| Paveiktais pasākuma īstenošanā | Regulāri notiek sadarbība ar ārstniecības iestādēm, aktualizējot darba organizācijas jautājumus un skaidrojot iedzīvotāju, īpaši noteiktu mērķgrupu, vajadzības. Vairākās ārstniecības iestādēs jau ir ieviestas pacientu pieredzes uzlabošanas sistēmas – tajās tiek vākti pacientu ierosinājumi un sūdzības, kā arī tiek veikti pacientu apmierinātības mērījumi. Šie dati kalpo kā pamats pakalpojumu pilnveidei. Ārstniecības iestādēm regulāri tiek aktualizēti jautājumi par pakalpojumu pieejamību un darba organizāciju, kā arī tiek veicināta izpratne par noteiktu mērķgrupu specifiskajām vajadzībām. |
| Turpmāk plānotās aktivitātes pasākuma īstenošanā[[28]](#footnote-28) | Progresīva virzība uz pacientam draudzīgāku un pieejamāku veselības aprūpi, uzlabojot darba organizāciju un ņemot vērā pacientu vajadzības. Veicināt iedzīvotāju apmierinātību un līdzdalības iespējas rūpēs par savu veselību. Plānota normatīvo aktu izvērtēšana ar mērķi nepieciešamības gadījumā iekļaut papildus prasības attiecībā uz pakalpojumu darba organizāciju. |

|  |  |
| --- | --- |
| * 1. **Identificētais uzdevums** | **Aktualizēt sarunas ar ārstniecības iestādēm par piekļūstamības prasību nodrošināšanu, t.sk., vērtējot pašu iestāžu iekšējos plānus vides piekļūstamības prasību ieviešanai** |
| Esošās situācijas apraksts | Ārstniecības iestādēm atbilstoši Ministru kabineta 2009.gada 20.janvāra noteikumiem Nr.60 "Noteikumi par obligātajām prasībām ārstniecības iestādēm un to struktūrvienībām” (turpmāk – Noteikumi Nr.60) ir jānodrošina vides piekļūstamība personām ar funkcionāliem traucējumiem. No 2014.gada 1.janvāra Ārstniecības iestāžu reģistram no jauna reģistrējamai ārstniecības iestādei kopā ar citiem dokumentiem jāiesniedz arī apliecinājums par vides pieejamību. Pirms ārstniecības iestādes reģistrācijas VI amatpersonas veic kontroli klātienē, pārbaudot iestādes atbilstību Noteikumu Nr.60 prasībām, t.sk. vides piekļūstamības nodrošināšanu. Līdz ar to, no 2014.gada 1.janvāra Ārstniecības iestāžu reģistrā tiek reģistrētas tikai tās ārstniecības iestādes, kurās ir pilnībā nodrošināta vides piekļūstamība.  Savukārt Ārstniecības iestādēm, kuras reģistrētas līdz 2014. gada 1. janvārim un kurās nav nodrošināta vides piekļūstamība personām ar funkcionāliem traucējumiem, ir jānodrošina iespēja šādām personām saņemt veselības aprūpes pakalpojumus atbilstoši apstiprinātajām medicīniskajām tehnoloģijām, kā arī ārstniecības iestādes vadītāja apstiprināto informāciju par iespēju personām ar funkcionāliem traucējumiem saņemt ārstniecības iestādes sniegtos veselības aprūpes pakalpojumus. Veselības centriem un stacionārām ārstniecības iestādēm ir jānodrošina iespēja personām ar funkcionāliem traucējumiem patstāvīgi iekļūt iestādē, kā arī personām ar funkcionāliem traucējumiem ir jābūt pieejamai vismaz vienai tualetes telpai (veselības centros – ēkā, kurā tiek sniegts veselības aprūpes pakalpojums personām ar funkcionāliem traucējumiem; stacionārās ārstniecības iestādēs – katrā stāvā, kurā tiek sniegts veselības aprūpes pakalpojums personām ar funkcionāliem traucējumiem).  Pēc 2022. gada 11.aprīļa Ārstniecības iestāžu reģistra datiem 1 348 ārstniecības iestādēs nav nodrošināta vides piekļūstamība vai arī tās nebija iesniegušas paziņojumu par vides piekļūstamību. Līdz ar to ir jāaktualizē sarunas ar ārstniecības iestādēm un jāvērš ārstniecības iestāžu uzmanība uz prasību par vides piekļūstamības nodrošināšanu. Kā arī jāvērtē ārstniecības iestāžu plāni un noteiktie termiņi piekļūstamības prasību izpildei. |
| Veicamie pasākumi uzdevuma īstenošanai | Nosūtīti atgādinājumi ārstniecības iestādēm par aktualizētas informācijas iesniegšanu par vides piekļūstamības nodrošināšanu personām ar funkcionāliem traucējumiem. |
| Iegūstamais labums | Aktualizēta informācija par vides piekļūstamības nodrošināšanu ārstniecības iestādēs. Monitorēti laika periodi, kādos ārstniecības iestādes, kas reģistrētas līdz 2014.gadam, nodrošinās vides piekļūstamību personām ar funkcionāliem traucējumiem. |
| Sasniedzamie rādītāji (kā var izmērīt) | Ārstniecības iestāžu skaits, kuras iesniegušas apliecinājumus par vides piekļūstamību iestādē. |
| Kādā laika periodā | 2023.gads un turpmākajos gados pēc aktualitātes un nepieciešamības. |
| Kāds ir finansējuma avots, t.sk. papildu finansējuma nepieciešamība | VM esošā budžeta ietvaros. |
| Atbildīgā institūcija | VI |
| Iesaistītās institūcijas | Ārstniecības iestādes |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Ministru kabineta 2009.gada 20.janvāra noteikumi Nr.60 "Noteikumi par obligātajām prasībām ārstniecības iestādēm un to struktūrvienībām”  Ministru kabineta 2019.gada 9.jūlija noteikumi Nr.309 “Veselības inspekcijas nolikums” |
| Paveiktais pasākuma īstenošanā | 2024.gadā VI sarunās ar ārstniecības iestādēm par piekļūstamības prasību nodrošināšanu aktualizēja minēto jautājumu un veica klātienes pārbaudes iestādēs, atgādinājuma vēstules netika sūtītas. |
| Turpmāk plānotās aktivitātes pasākuma īstenošanā[[29]](#footnote-29) | Turpmāk plānots jautājumus par vides piekļūstamības nodrošināšanu aktualizēt klātienes pārbaužu laikā. |

|  |  |
| --- | --- |
| * 1. **Identificētais uzdevums** | **Nodrošināt plānveida pārbaudes, konsultācijas ar tām ārstniecības iestādēm, kuras reģistrētas līdz 2014.gadam un kuras nav norādījušas informāciju par vides piekļūstamības nodrošināšanu, lai apzinātu faktisko situāciju vides piekļūstamības nenodrošināšanai veselības aprūpes pakalpojumu sniedzēju vidū** |
| Esošās situācijas apraksts | Ministru kabineta 2009.gada 20.janvāra noteikumu Nr.60 “Noteikumi par obligātajām prasībām ārstniecības iestādēm un to struktūrvienībām” (turpmāk – Noteikumi Nr.60) 3.punkts nosaka, ka ārstniecības iestāde, ievērojot būvniecības jomu reglamentējošajos normatīvajos aktos noteiktās prasības, nodrošina vides piekļūstamību personām ar funkcionāliem traucējumiem.  Turpretī ārstniecības iestādēm, kuras reģistrētas līdz 2014.gada 1.janvārim un kurās nav nodrošināta vides piekļūstamība, atbilstoši Noteikumu Nr.60 188.punktam ir jāiesniedz VI informāciju par iemesliem, kāpēc vides piekļūstamība nav nodrošināta, un plānotajiem pasākumiem vides piekļūstamības nodrošināšanai, nosakot konkrētus termiņu, kādā ir plānots nodrošināt vides piekļūstamību.  Līdz ar to nepieciešams veikt pārbaudes ārstniecības iestādēs, izvērtēt ārstniecības iestāžu norādīto iemeslu vides piekļūstamības prasību neizpildē, noteikto termiņu prasību izpildei objektīvo pamatojumu. |
| Veicamie pasākumi uzdevuma īstenošanai | Nodrošinātas pārbaudes un konsultācijas tām ārstniecības iestādēm, kuras reģistrētas līdz 2014.gadam. |
| Iegūstamais labums | Apzināta faktiskā situācija vides piekļūstamības nenodrošināšanai veselības aprūpes pakalpojumu sniedzēju vidū un veicināta vides piekļūstamības nodrošināšana ārstniecības iestādēs. |
| Sasniedzamie rādītāji (kā var izmērīt) | Veikto pārbaužu skaits ārstniecības iestādēs. |
| Kādā laika periodā | Regulāri, atbilstoši aktuālajai situācijai. |
| Kāds ir finansējuma avots, t.sk. papildu finansējuma nepieciešamība | VM esošā budžeta ietvaros. |
| Atbildīgā institūcija | VI |
| Iesaistītās institūcijas | – |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Ministru kabineta 2009.gada 20.janvāra noteikumi Nr.60 "Noteikumi par obligātajām prasībām ārstniecības iestādēm un to struktūrvienībām”  Ministru kabineta 2019.gada 9.jūlija noteikumi Nr.309 “Veselības inspekcijas nolikums” |
| Paveiktais pasākuma īstenošanā | [1] VI turpina pirms jaunas ārstniecības iestādes reģistrācijas veikt kontroli klātienē, pārbaudot iestādes atbilstību Noteikumu Nr.60 prasībām, t.sk. vides piekļūstamības nodrošināšanu. Līdz ar to Ārstniecības iestāžu reģistrā (turpmāk – ĀIR) tiek reģistrētas tikai tās ārstniecības iestādes, kurās ir pilnībā nodrošināta vides piekļūstamība. 2024.gadā saņemti 369 iesniegumi par iestādes reģistrāciju ĀIR, reģistrētas 364 jaunas ārstniecības iestādes, atteikums reģistrēt – 5 gadījumos, jo pilnībā nav nodrošināta vides piekļūstamības prasību izpilde.  Pamatojoties uz Ministru kabineta 2023.gada 15.augusta noteikumiem Nr.460 “Eiropas Savienības kohēzijas politikas programmas 2021.-2027. gadam 4.1.2. specifiskā atbalsta mērķa «Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" 4.1.2.5. pasākuma "Piesaistīt un noturēt ārstniecības personas darbam valsts apmaksāto veselības aprūpes pakalpojumu sektorā, īpaši stacionāros" īstenošanas noteikumi, VI 2024.gadā 4 jaunas ārstniecības iestādes, kurās pilnībā nav nodrošināt vides piekļūstamība, reģistrēja ar nosacījumu 2 gadu laikā nodrošināt vides piekļūstamību.  [2] 2024.gadā VI turpināta tematiskā pārbaude “Vides pieejamības nodrošinājums primārās veselības aprūpes pakalpojumu sniegšanas vietās”, lai ārstniecības iestādēs, kuras nodrošina primāro veselības aprūpi, pārbaudītu vides piekļūstamības nodrošinājumu personām ar funkcionāliem traucējumiem ārstniecības iestādēs, kuras reģistrētas līdz 2014.gada 1.janvārim un kurās nav nodrošināta vides piekļūstamība personām ar funkcionāliem traucējumiem. Pēc 2023.gadā izvērtētās informācijas ĀIR un citās VI iekšējās datu uzskaites sistēmās, secināts, ka vides piekļūstamība ģimenes ārstu pakalpojumu sniegšanas vietās nav nodrošināta 277 adresēs. 2023.gada beigās veiktas 34 klātienes pārbaudes, kurās konstatēts, ka 12 adresēs (35%) vides piekļūstamības problēmas ir novērstas. 2024.gadā pārbaudītas 64 ārstniecības iestādes, no kurām 39 (61%) vides piekļūstamības problēmas novērstas. Pārbaudēs VI vērš ārstniecības iestāžu uzmanību, ka plānotajiem pasākumiem vides piekļūstamības nodrošināšanai ir nosakāms konkrēts termiņš, kādā ir plānots nodrošināt vides piekļūstamību. Tomēr ārstniecības iestādēm atsevišķos gadījumos ir nepieciešams veikt rekonstrukcijas, kas prasa lielu finansiālu līdzekļu ieguldījumu, piemēram, ir nepieciešama lifta izbūve, ko ārstniecības iestāde nevar realizēt. Tāpat ārstniecības iestādes saskaras ar problēmām, kārtojot jautājumus par vides piekļūstamību, jo ēkas īpašnieks, kurā atrodas ārstniecības iestāde, nevēlas vai viņam ir finansiāli ierobežotas iespējas nodrošināt vides piekļūstamību ēkā. |
| Turpmāk plānotās aktivitātes pasākuma īstenošanā[[30]](#footnote-30) | Inspekcija 2025.gadā turpinās uzsākto tematisko pārbaudi. |

|  |  |
| --- | --- |
| * 1. **Identificētais uzdevums** | **Nodrošināt regulāru datu analīzi par vides piekļūstamību ārstniecības iestādēs** |
| Esošās situācijas apraksts | Pēc 2022.gada 11.aprīļa Ārstniecības iestāžu reģistra datiem 1 348 ārstniecības iestādēs nav nodrošināta vides piekļūstamība vai tās nebija iesniegušas paziņojumu par vides piekļūstamības nodrošināšanu. Līdz ar to nepieciešama regulāra datu analīze līdz vides piekļūstamība ārstniecības iestādēs būs pilnībā nodrošināta. Kā arī sabiedrības informēšanai nepieciešams nodrošināt aktuālo informāciju par vides piekļūstamību ārstniecības iestādēs, to publicējot VI tīmekļa vietnē. |
| Veicamie pasākumi uzdevuma īstenošanai | Regulāri aktualizēta informācija par ārstniecības iestādēm, kurās ir nodrošināta vides piekļūstamība, un interaktīvas kartes veidā ievietota VI tīmekļa vietnē. |
| Iegūstamais labums | Veicināta vides piekļūstamības nodrošināšana ārstniecības iestādēs. |
| Sasniedzamie rādītāji (kā var izmērīt) | Aktualizēta informācija par ārstniecības iestādēm, kurās ir nodrošināta vides piekļūstamība. Interaktīvā karte ar aktuālu informāciju. |
| Kādā laika periodā | Regulāri, atbilstoši aktuālajai situācijai. |
| Kāds ir finansējuma avots, t.sk. papildu finansējuma nepieciešamība | VM esošā budžeta ietvaros. |
| Atbildīgā institūcija | VI |
| Iesaistītās institūcijas | – |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Ministru kabineta 2009.gada 20.janvāra noteikumi Nr.60 "Noteikumi par obligātajām prasībām ārstniecības iestādēm un to struktūrvienībām”  Ministru kabineta 2019.gada 9.jūlija noteikumi Nr.309 “Veselības inspekcijas nolikums” |
| Paveiktais pasākuma īstenošanā | VI regulāri aktualizē informāciju par ārstniecības iestādēm, kurās ir nodrošināta vides piekļūstamība un interaktīvās kartes veidā ievieto VI tīmekļa vietnē - <https://www.vi.gov.lv/lv/vides-pieejamiba-arstniecibas-iestades-interaktivas-kartes>. |
| Turpmāk plānotās aktivitātes pasākuma īstenošanā[[31]](#footnote-31) | VI tīmekļa vietnē regulāri aktualizēta informācija par ārstniecības iestādēm, kurās nodrošināta vides piekļūstamība. |

## **Rīcības virziens: Atbalsts personu ar funkcionāliem traucējumiem individuālo mājokļu pielāgošanai.**

Tiesības uz mājokli ir vienas no cilvēka pamattiesībām, kas ietver sevī arī tādus aspektus kā mājokļa atbilstību drošības un veselības standartiem un tā piekļūstamību (piemēram, personām ar invaliditāti).

2022.gada 20.jūlija Darba grupas sanāksmē tika identificēti pasākumi, kas veicami LM Viedās administrācijas un reģionālās attīstības ministrijai (turpmāk – VARAM), Ekonomikas ministrijai (turpmāk – EM) un pašvaldībām, lai sekmētu mājokļa vides piekļūstamību personām ar funkcionāliem traucējumiem.

|  |  |
| --- | --- |
| * 1. **Identificētais uzdevums** | **Kopīgi izstrādāts informatīvais ziņojums, kurā sniegti priekšlikumi vienota risinājuma izstrādei par valsts un pašvaldību sadarbību mājokļu piekļūstamības sekmēšanai personām ar funkcionālajiem traucējumiem pēc ANM ieguldījuma beigām (pēc 2026.gada), t.sk.,:**   * **izvērtējot ANM ieguldījumu, līdzšinējo valsts un pašvaldību ieguldījumu un labdarības maratona Dod 5 saziedoto līdzekļu ieguldījumu personu ar funkcionāliem traucējumiem mājokļu pielāgošanas nodrošināšanai, tostarp analizējot trūkumus un sarežģījumus, ar kuriem ir saskārušies atbalsta sniedzēji;** * **VARAM, EM un LM organizējot atsevišķas tikšanās ar pašvaldībām (gan tām, kas šobrīd piedāvā atbalstu mājokļa pielāgošanai, gan tām, kurām tāda nav), lai rastu kopīgu risinājumu par to, kādi kritēriji un kāda finansējuma kārtība būtu nosakāma mājokļu pielāgošanas atbalsta sniegšanai personām ar funkcionāliem traucējumiem.** |
| Esošās situācijas apraksts | 2022.gada septembrī[[32]](#footnote-32) Latvijā bija 11 904 personas (5 330 sievietes un 6 574 vīrieši) ar ierobežotām pārvietošanās spējām un ar noteiktiem funkcionēšanas ierobežojumiem. No tām 172 personas (59 sievietes un 113 vīrieši) bija nodarbinātas personas ar kustību traucējumiem, kurām ir noteikta I invaliditātes grupa. Savukārt 1 678 personas (782 sievietes un 896 vīrieši) bija nodarbinātas personas ar kustību traucējumiem, kurām noteikta II invaliditātes grupa. Tiek lēsts, ka 53% no šīm personām (izvērtējuma dati[[33]](#footnote-33)) ir nepieciešami mājokļa pielāgojumi. |
| Veicamie pasākumi uzdevuma īstenošanai | Lai uzlabotu personu ar invaliditāti dzīves kvalitāti un nodrošinātu vienlīdzīgas iespējas piekļūšanai darba tirgum un pakalpojumiem, ANM pasākuma ietvaros, plānots sniegt atbalstu personām ar invaliditāti viena mājokļa pielāgošanai. Par pasākuma īstenošanu sniegts regulārs informatīvs un skaidrojošs atbalsts pašvaldībām, kā pasākuma finansējuma saņēmējām.  Pēc ANM pasākuma beigām tiks analizēti ANM pasākuma rezultāti, un sadarbībā ar VARAM, EM un pašvaldībām tiks meklēti risinājumi vienotai rīcībpolitikai personu ar funkcionāliem traucējumiem individuālo mājokļu piekļūstamības sekmēšanai. |
| Iegūstamais labums | Individuālo mājokļu vides piekļūstamības uzlabošana personām ar kustību traucējumiem veicinās šo personu veiksmīgāku iekļaušanos sabiedrībā, nodrošinot pārvietošanās brīvību, tādā veidā veicinot šo personu iesaistīšanos darba tirgū un pieeju veselības, izglītības un sociālajiem pakalpojumiem. |
| Sasniedzamie rādītāji (kā var izmērīt) | Veikta 259 mājokļu pielāgošana ANM pasākuma ietvaros.  Pēc ANM pasākuma beigām izstrādāts informatīvais ziņojums, kurā sniegti priekšlikumi vienota risinājuma izstrādei par valsts un pašvaldību sadarbību mājokļu piekļūstamības sekmēšanai personām ar funkcionālajiem traucējumiem. |
| Kādā laika periodā | Līdz 2026.gada 30.jūnijam īstenoti ANM ieguldījumi individuālo mājokļu pielāgošanai.  Līdz 2027.gada beigām izstrādāts informatīvais ziņojums. |
| Kāds ir finansējuma avots, t.sk. papildu finansējuma nepieciešamība | MK 05.09.2023. noteikumi Nr.512 “Eiropas Savienības ANM plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai" īstenošanas noteikumi” (turpmāk – MK noteikumi Nr.512). Kopējais finansējums 4 812 637 *euro, attiecīgi viena mājokļa pielāgošanai paredzot vidēji 18 299 euro.* |
| Atbildīgā institūcija | LM, VARAM, EM, pašvaldības |
| Iesaistītās institūcijas | – |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | MK noteikumi Nr.512. |
| Paveiktais pasākuma īstenošanā | Veikti MK noteikumu Nr.512 grozījumi palielinot pasākuma kopējo finansējumu par 73 196 *euro*, tādējādi kopējais finansējums veido 4 812 637 *euro* unattiecīgi vēl papildu četrām personām ir iespējams veikt mājokļu pielāgošanu. Uz 31.03.2025. ir noslēgusies četru mērķa grupas personu mājokļu pielāgošana (Ventspils, Augšdaugavas un Olaines novados). Pārējos gadījumos turpinās nepieciešamie darbi personu mājokļu pielāgošanai. |
| Turpmāk plānotās aktivitātes pasākuma īstenošanā[[34]](#footnote-34) | 1. Turpinās regulārs konsultatīvs atbalsts pašvaldībām un Centrālais finanšu līgumu aģentūrai par pasākuma ieviešanas jautājumiem. 2. Pēc ANM pasākuma beigām, sadarbībā ar VARAM un EM, tiks izstrādāts informatīvais ziņojums, sniedzot priekšlikumus vienota risinājuma izstrādei par valsts un pašvaldību sadarbību mājokļu piekļūstamības sekmēšanai personām ar funkcionāliem traucējumiem. |

## **Rīcības virziens: Fiziskās vides piekļūstamības veicināšana**

Vides piekļūstamība sevī ietver ne tikai fizisku šķēršļu likvidēšanu, bet arī iespēju cilvēkiem ar funkcionāliem traucējumiem sazināties ar cilvēkiem (iestādēm), nodrošinot pieeju ikdienai, darbam un arī dzīvībai nepieciešamiem pakalpojumiem. Jo piekļūstamāka vide ir mums apkārt, jo lielāka iespēja cilvēkam būt patstāvīgam, neatkarīgam un kvalitatīvi pavadīt laiku ārpus mājas.

2022.gada 3.augustā Darba grupas sanāksmē tika identificēti vairāki pasākumi LM, Kultūras ministrijai (turpmāk – KM), EM, kas veicami, lai sekmētu publisko ēku piekļūstamību personām ar funkcionāliem traucējumiem.

**LM** identificētie uzdevumi publisko ēku piekļūstamības veicināšanai

|  |  |
| --- | --- |
| * 1. **Identificētais uzdevums** | **ANM pasākuma ietvaros nodrošināt vides piekļūstamību 63 valsts un pašvaldības ēkās, kurās tiek sniegti labklājības nozares publiskie pakalpojumi vai pašvaldību sociālie pakalpojumi** |
| Esošās situācijas apraksts | Atbilstoši “Par Plānu pieejamas vides veidošanai Latvijā 2019.-2021.gadam” (MK 12.03.2019. rīkojums Nr.113) 2.uzdevumā noteiktajam LM 2020.gadā organizēja vides un informācijas piekļūstamības pašnovērtējumu valsts un pašvaldību ēkās un ēkās, kurās tiek sniegti valsts un pašvaldību pakalpojumi iedzīvotājiem. No 311 labklājības nozares iestādēm, kuras piedalījās vides piekļūstamības pašnovērtējumā, 70 iestādēm vides piekļūstamības novērtējums ir zem 5 punktiem[[35]](#footnote-35) (vērtēšanas skalā no 0-10 punkti, kur 10 punkti ir augstākais novērtējums), un saskaņā ar LM izstrādāto metodiku tiek uzskatīts, ka ēka nav piekļūstama cilvēkiem ar funkcionāliem traucējumiem. |
| Veicamie pasākumi uzdevuma īstenošanai | Palielināt sabiedrībai paredzēto labklājības nozares publisko pakalpojumu un publisko ēku skaitu, kurās tiek sniegti labklājības nozares valsts pakalpojumi vai pašvaldību sociālie pakalpojumi un kurās ir nodrošināta vides, nodarbinātības un informācijas piekļūstamība visām sabiedrības grupām, tostarp personām ar invaliditāti un personām ar funkcionāliem traucējumiem. |
| Iegūstamais labums | Ieguldījumi vides piekļūstamības pilnveidošanā sekmēs cilvēktiesības un uzlabos personu ar invaliditāti dzīves kvalitāti Latvijā, tostarp sekmēs ANO Konvencijā noteiktās tiesības uz sabiedrībai paredzēto objektu un pakalpojumu piekļūstamību, lai personas ar invaliditāti spētu izmantot visas tiesības un brīvības un varētu sevi realizēt visās dzīves jomās. Vienlaikus paredzētie ieguldījumi dos ieguvumu arī citām personām, kuras saskaras ar funkcionēšanas ierobežojumiem, piemēram, veciem cilvēkiem, grūtniecēm vai personām, kurām ir jebkādi pastāvīgi vai pagaidu fiziski, garīgi, intelektuāli vai maņu traucējumi, ar novecošanu saistīti traucējumi vai citi ar cilvēka ķermeņa darbību saistīti traucējumi, kuri mijiedarbībā ar dažādiem šķēršļiem ierobežo viņu piekļuvi pakalpojumiem, radot situāciju, kurā minētie pakalpojumi ir jāpielāgo šo personu īpašajām vajadzībām. |
| Sasniedzamie rādītāji (kā var izmērīt) | Nodrošināta vides piekļūstamība 63 labklājības nozares valsts pakalpojumu vai pašvaldību sociālo pakalpojumu ēkās. |
| Kādā laika periodā | Līdz 2026.gada 30.jūnijam. |
| Kāds ir finansējuma avots, t.sk. papildu finansējuma nepieciešamība | 2022. gada 20. septembra MK noteikumi Nr.582 “Eiropas Savienības ANM plāna 3.1. reformu un investīciju virzienu "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas "Valsts un pašvaldību ēku vides pieejamības nodrošināšanas pasākumi" īstenošanas noteikumi”. Kopējais finansējums 9 685 000*euro, attiecīgi vienas ēkas pielāgošanai paredzot vidēji 154 892 euro.* |
| Atbildīgā institūcija | LM |
| Iesaistītās institūcijas | Pašvaldība, kapitālsabiedrība, kas veic pašvaldības deleģēto pārvaldes uzdevumu izpildi, valsts akciju sabiedrība "Valsts nekustamie īpašumi", valsts sabiedrība ar ierobežotu atbildību "Šampētera nams”. |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | 2022. gada 20. septembra MK noteikumi Nr.582 “Eiropas Savienības ANM plāna 3.1. reformu un investīciju virzienu "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas "Valsts un pašvaldību ēku vides pieejamības nodrošināšanas pasākumi" īstenošanas noteikumi”. |
| Paveiktais pasākuma īstenošanā | Veikti MK noteikumu N.582 grozījumi (MK noteikumi Nr. 64/LV, 20, 29.01.2025.), samazinot kopējo finansējumu par 73 196 *euro* un to pārdalot uz pasākumu "Atbalsta pasākumi cilvēkiem ar invaliditāti mājokļu vides pieejamības nodrošināšanai". Papildus, ņemot vērā, ka pasākumā ir izveidojies finansējuma atlikums (piemēram, vairāku ēku pielāgošanai bija nepieciešams mazāks finansējums) ir paredzēts veikt pielāgojumus 65 ēkās.  Uz 31.03.2025. pielāgotas 10 ēkas (Ludzas, Jēkabpils, Limbažu, Augšdaugavas, Daugavpils, Bauskas, Rēzeknes novados, Jelgavas valstspilsētā). Pārējos gadījumos turpinās nepieciešamie darbi ēku vides pielāgošanas nodrošināšanai. |
| Turpmāk plānotās aktivitātes pasākuma īstenošanā[[36]](#footnote-36) | Turpinās regulārs konsultatīvs atbalsts valsts/pašvaldību iestādēm un Centrālais finanšu līgumu aģentūrai par pasākuma ieviešanas jautājumiem. |

**KM** identificētie uzdevumi kultūrvēsturisko ēku/objektu piekļūstamības veicināšanai

|  |  |
| --- | --- |
| * 1. **Identificētais uzdevums** | **Līdz 2022.gada beigām sagatavot vispārīgus pamatprincipus, līdz 2025. gadam – vadlīnijas Rīgas vēsturiskās apbūves piekļūstamības veicināšanai** |
| Esošās situācijas apraksts | Piekļūstamības jautājumu risināšana kultūrvēsturiskajā vidē ir ikviena cilvēka dzīves kvalitātes un vienlīdzīgu iespēju jautājums. Nepieciešams radīt piekļūstamu vidi ne tikai cilvēkiem ar invaliditāti un vecāka gadagājuma cilvēkiem, bet gan ērtu un piekļūstamu ikvienam. Tomēr bieži kāda objekta kultūras pieminekļa statuss ir iegansts vides piekļūstamības nerisināšanai. Kultūrvēsturiskā vidē vai kultūras piemineklī vides piekļūstamības risinājumi ir ne tikai pieļaujami, bet pat vajadzīgi, kaut gan tie mēdz būt sarežģītāki, jo orientēti uz vērtību saglabāšanu. Apskatot praksi kultūras pieminekļu aizsardzībā Latvijā, tieši vides piekļūstamība ir viens no kultūras piemineklī visbiežāk atļauto pārveidojumu iemesliem. Tomēr joprojām pārāk bieži tiek ierosināti nekvalitatīvi vai formāli vides piekļūstamības vajadzību risinājumi. Savukārt publiskajā ārtelpā problēmas visbiežāk rada savlaicīgi neveikts vai nekvalitatīvi veikts vēsturiskā ieseguma remonts, kā arī arvien biežāk sastopami centieni vēsturiskā ieseguma nomaiņai pret estētiskā nozīmē zemākas kvalitātes materiāliem. Izpratnes veicināšanas nolūkā Nacionālā kultūras mantojuma pārvalde (turpmāk – NKMP) 2022.gadā sagatavoja “Pamatprincipus kultūrvēsturiskās vides pieejamības risināšanai”. Nacionālās kultūras mantojuma pārvaldes kultūras pieminekļu izmantošanas un saglabāšanas norādījumos tiek iekļauts punkts par to, nosacījumi vides piekļūstamības risinājumu ieviešanai atkarībā no pieminekļa saglabājamajām vērtībām. 2023.gada pavasarī NKMP ir uzsākusi sadarbību ar Rīgas domi, lai meklētu labākās iespējas, kā apvienot vides piekļūstamību, drošību, kultūras mantojumu un vēsturiskajai videi raksturīgo vizuālo tēlu. 2024.gada Eiropas Kultūras mantojuma dienās NKMP iecerējusi pievērst īpašu uzmanību tieši kultūras mantojuma piekļūstamības jautājumiem. |
| Veicamie pasākumi uzdevuma īstenošanai | Veicināt “Pamatprincipu kultūrvēsturiskās vides pieejamības risināšanai” ievērošanu, ņemot vērā, ka NKMP kultūras pieminekļu uzturēšanas režīmu prasībās ir izvirzīta nepieciešamība vides piekļūstamības risināšanai.  Izstrādāt vadlīnijas Rīgas vēsturiskās apbūves piekļūstamības veicināšanai.  Pilnveidot speciālistu atbildību un kompetenci – NKMP sadarbībā ar biedrību Apeironu rīkotas lekcijas un diskusijas, labās prakses piemēru izcelšana. |
| Iegūstamais labums | Kvalitatīvas dzīves telpas veidošana un cilvēktiesību ievērošana. Veicināta piekļūstamas kultūrvēsturiskās vides veidošana, nodrošināti kvalitatīvi piekļūstamības risinājumi kultūras pieminekļos. |
| Sasniedzamie rādītāji (kā var izmērīt) | Izstrādātas vadlīnijas, lekciju, diskusiju, pētījumu, publikāciju skaits |
| Kādā laika periodā | Līdz 2025.gadam, ieskaitot |
| Kāds ir finansējuma avots, t.sk. papildu finansējuma nepieciešamība | NKMP budžeta ietvaros.  Nepieciešamais papildu finansējums 2024. – 2025.gadā:   * Pētījumiem 10 000 *euro* katru gadu; * Labas prakses piemēru popularizēšanai 7 000 *euro* katru gadu. |
| Atbildīgā institūcija | NKMP |
| Iesaistītās institūcijas | Ieinteresētās NVO, Rīgas Dome |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | – |
| Paveiktais pasākuma īstenošanā | NKMP 2024.g. Eiropas kultūras mantojuma dienās (EKMD) aktualizēja tēmu par kultūras mantojuma pieejamību un drošību, kompleksi vērtējot jautājumus par cilvēka ērtībām un drošību kultūrvēsturiskā vidē. EKMD atklāšanas pasākumā notika diskusija ar sekojošiem dalībniekiem - NKMP vadītājs J. Dambis; Valsts aizsardzības un patriotisma fonda valdes priekšsēdētājs R. Graube; biedrības “Apeirons” valdes loceklis I. Balodis; biedrības “Apeirons” vides pieejamības eksperts J. Briedis; Nacionālo bruņoto spēku Apvienotā štāba Civilmilitārās sadarbības vecākais eksperts R. Batarags; Latvijas Arhitektu savienības prezidents A. Lapiņš; ainavu arhitekts, vides pieejamības eksperts (Dānija) T. Šēnherrs; arhitekts A. Kronbergs; Latvijas Ģeotelpiskās informācijas aģentūras Speciālās ģeoinformācijas departamenta direktors A. Malacanovs; Valsts policijas Latgales reģiona pārvaldes priekšnieka vietnieks J. Anspoks; Valsts ugunsdzēsības un glābšanas dienesta Operatīvās vadības pārvaldes Ugunsgrēku dzēšanas un glābšanas darbu nodaļas priekšnieks G. Šaripo; Valsts ugunsdzēsības un glābšanas dienesta Ugunsdrošības uzraudzības pārvaldes Ugunsdrošības normatīvu nodaļas priekšniece I. Uka; Valsts ugunsdzēsības un glābšanas dienesta Ugunsdrošības uzraudzības pārvaldes Ugunsdrošības normatīvu nodaļas vecākais inspektors S. Rosuščans; NKMP Arhitektūras un mākslas daļas vadītāja A. Ancāne; NKMP Kultūras mantojuma informācijas centra vadītāja S. Čevere. Diskusijas noslēgumā klātesošie vienojās par kopīgu rezolūciju, ka kultūras mantojuma pieejamība un drošība ir būtiskas sabiedrības vērtības, kuru nodrošināšanai nepieciešama ciešāka valsts pārvaldes iesaiste, radoši risinājumi un efektīva sadarbība starp institūcijām. Visi iesaistītie atzina, ka mantojuma statuss nav šķērslis vides pieejamībai, un jāmeklē kvalitatīvi, estētiski un funkcionāli risinājumi. Vienlaikus uzsverot, ka kultūras vērtību aizsardzība jāiekļauj visaptverošajā valsts drošības plānošanā, attīstot civilās aizsardzības pasākumus un rezerves glabātuves. Tāpat izcelta nepieciešamība pēc plašākas sabiedrības informēšanas un mācībām, lai veicinātu izpratni un atbildību par kultūras mantojuma saglabāšanu. EKMD laikā prezentēts katalogs “Kultūras mantojuma pieejamība un drošība” ar piemēriem vēsturiskās vides pielāgošanai cilvēkiem ar funkcionāliem traucējumiem, kā arī norisinājās dažādi pasākumi, starp tiem daļa veltīti arī vides pieejamības jautājumiem un bija piekļūstami cilvēkiem ar invaliditāti.  2024. gada laikā sadarbības ietvaros ar biedrību “Apeirons” notika vairākas sanāksmes un pieredzes apmaiņas pasākumi, NKMP darbinieki varēja piedalīties J. Brieža lekcijā par universālā dizaina pamatprincipiem un iegūt informāciju par to, kā pasauli tver cilvēki ar dažāda veida invaliditāti. Sadarbības ietvaros veikti vides pieejamības uzlabojumi NKMP telpās, padarot pieejamāku tūristu iecienīto iekšpagalmu un nodrošinot pielāgotas labierīcības Klientu apkalpošanas centrā. Pielāgojumu rezultātā septembrī EKMD apmeklēja arī cilvēki ar kustību traucējumiem. 2024. gadā norisinājās biedrības “Apeirons” īstenotais projekts "Kultūrvēsturiskais mantojums visiem" (sadarbībā ar NKMP un Rīgas Domi) mērķis bija veidot pieejamāku un iekļaujošāku vidi kultūrvēsturiskajos objektos Rīgā. Pēc Pārvaldes sagatavota arhitektūras pieminekļu saraksta biedrības “Apeirons” brīvprātīgie apsekoja gandrīz 200 objektus (2 brīvprātīgie bija NKMP darbinieki). Projekta ietvaros izveidots raidieraksts (publicēts portālā LSM), viena no sērijām: Kultūras mantojuma statuss nav šķērslis vides pieejamībai / par vides piekļūstamību diskutēja NKMP vadītājs J. Dambis un RD PAD pārstāve E. Rožlapa. Projekta noslēguma pasākumā LNB 5. novembrī notika NKMP un biedrības “Apeirons” rīkots forums, kura galvenais mērķis bija kliedēt mītus un meklēt risinājumus, lai ikviens sabiedrības loceklis, neatkarīgi no fiziskajām spējām, varētu piekļūt objektiem, kas veido sabiedrības identitāti. Foruma organizēšana notika Rīgas pilsētas sabiedrības integrācijas programmas ietvaros un finansiāli atbalstīja Eiropas pieejamības resursu centrs “Accessible EU”. NKMP kopā ar biedrību “Apeirons” pasniedza atzinības rakstus veiksmīgi pielāgotu kultūras pieminekļu īpašniekiem visos Latvijas reģionos izceļot labās prakses piemērus.  Veikti uzlabojumi NKMP mājas lapas digitālajā vidē - 1. teksti vieglajā valodā; 2. attēlu piekļūstamību nodrošina attēlu tekstuālā alternatīva jeb tā dēvētie ALT teksti. ALT tekstu nozīme ir veicināt veiksmīgu lietotāju mijiedarbību ar tīmekļa vietnes saturu; uzlabot organizāciju rezultātus Google meklētājā; sniegt aprakstu, ja attēla failu nav iespējams apskatīt. |
| Turpmāk plānotās aktivitātes pasākuma īstenošanā[[37]](#footnote-37) | Turpināt uzsāktās sadarbības ar valsts un pašvaldības iestādēm, kā arī NVO sektoru piekļūstamības jautājumu aktualizēšanai un risināšanai ilgtermiņā kultūras mantojuma nozarē. Regulāra komunikācija (sarunas, konsultācijas, rekomendācijas u. c. formāti) ar pieminekļu īpašniekiem un citām iesaistītajām pusēm (būvnieki, projektētāji, restauratori u. c. ieinteresētās personas) par aktualitātēm piekļūstamības nodrošināšanā vienlaikus nodrošinot kultūrvēsturisko vērtību aizsardzību, saglabāšanu un aktualizēšanu mūsdienu sabiedrības prasībām.  Ņemot vērā kultūras pieminekļu uzturēšanas režīmu prasībās noteikto 2022. g. NKMP ir izstrādāti “Pamatprincipi kultūrvēsturiskās vides pieejamības risināšanai” attiecībā uz nepieciešamībām vides piekļūstamības jautājumu risināšanai. Tomēr esam konstatējuši, ka nepieciešami uzlabojumi un precizējumi pamatprincipu definēšanā (līdz 2026).  Apmācības ir viens no svarīgākajiem izmaiņu procesa stūrakmeņiem, tādēļ nepieciešams kāpināt kompetenci NKMP iestādes ietvarā ar darbinieku zināšanu pilnveidi par pieejamības un piekļūstamības jautājumiem (kursi, apmācības, lekcijas, semināri). Tāpat jāveicina sabiedrības izpratne par iespējamo uzlabojumu nepieciešamību, jo vēl arvien daļā sabiedrības pastāv maldīgs uzskats, ka cilvēki ar invaliditāti neapmeklē kultūras vietas vai pasākumus, tādēļ uzlabojumus veikt nav nepieciešams. Izpētot praksi kultūras pieminekļu aizsardzībā Latvijā, secinām, ka vides piekļūstamība tomēr nav viens no kultūras piemineklī visbiežāk atļauto pārveidojumu iemesliem. Vadlīniju izstrāde Rīgas vēsturiskās apbūves piekļūstamības veicināšanai ir procesā (līdz 2025. gada beigām). |

|  |  |
| --- | --- |
| * 1. **Identificētais uzdevums** | **Sākot no 2023.gada, Latvijas Arhitektūras gada balvā vienu no kritērijiem ieviest universālā dizaina un piekļūstamības principu ievērošanu** |
| Esošās situācijas apraksts | Iekļaujošas vides radīšanu veicina izpratnes padziļināšana par problēmām, ar kurām nākas saskarties, lai sasniegtu kvalitāti, un to personu sasniegumu atzīšana, kuras ir apņēmušās nodrošināt šādu kvalitāti. Tāpēc apbalvojumu piešķiršana ir atzīstams veids, kā izcelt labākos sasniegumus un mudināt to ieviešanu ikdienā.  Latvijas Arhitektūras gada balvas 2022 konkursā (darbu atlasē darbojās atlases žūrija un starptautiska fināla žūrija) par galvenās balvas ieguvēju tika atzīts atbalsta centrs “Pērle”. Īstenotā būve ir pilotprojekts deinstitucionalizācijas norisēm Cēsu novadā, lai cilvēkiem ar dažādiem funkcionāliem traucējumiem palīdzētu iekļauties sabiedrībā. Projekta autori: arhitektu birojs, “Ēter”, sadarbības partneris “Rīgers”.  2022. gadā ar KM atbalstu Latvijas Arhitektu savienībā darbu uzsācis “Jaunā Eiropas Bauhaus” Latvijas kontaktpunkts (kontaktpunkta vadītāja Ieva Zībārte), kas ir izveidots, lai informētu par projekta iniciatīvām, stimulējot Latvijas līdzdalību un starpnozaru sadarbību. Latvijas kontaktpunkts ir daļa no kontaktpunktu tīkla visās ES dalībvalstīs. “Jaunais Eiropas Bauhaus” ir vides, ekonomikas un kultūras iniciatīva, kas savieno dizainu, ilgtspējību, piekļūstamību un investīcijas.  Latvijas Arhitektu gada balvas konkursa darbu vērtēšanā tiek izmantota Davosas kvalitātes sistēma, kas noteikusi astoņus kvalitātes kritērijus augstas kvalitātes būvkultūras vērtēšanai, tajā skaitā funkcionalitātes kritērijā iekļauta veselība, drošība, komforts, piekļūstamība, daudzveidības kritērijā – iekļaujoša sabiedrība. Vērtēšanā tiek izmantoti arī tie nacionālie kritēriji, kas definēti Latvijas Arhitektūras stratēģijā 2022-2027, kur viens no tiem nosaka: “projektā veidotā vide ir pieejama un sasniedzama ikvienam”.  Latvijas Arhitektūras stratēģija (kritērijus skatīt pielikumā): <https://www.km.gov.lv/lv/media/30045/download?attachment>. |
| Veicamie pasākumi uzdevuma īstenošanai | 1. Īstenot konkursu par valsts pārvaldes uzdevumu deleģēšanu arhitektūras jomā, tostarp, par Latvijas Arhitektūras gada balvas organizēšanu. 2. Latvijas Arhitektūras gada balvas konkursa nolikuma kritērijos iestrādāt prasības, kas nosaka universālā dizaina un piekļūstamības principu ievērošanu pieteiktajos darbos. 3. Izvērtēt iespēju nākotnē veidot atsevišķu kategoriju labākajam piekļūstamības risinājumam. |
| Iegūstamais labums | Piekļūstamas vides un universālā dizaina principu popularizēšana Latvijas arhitektūrā un dzīves vidē (*living environment*), tādējādi veicinot nozarē strādājošo izpratni un interesi par vides piekļūstamību, kā arī, radot nosacījumus augstas kvalitātes būvkultūras īstenošanai. Šo nosacījumu īstenošana savukārt ļauj veidot tādu dzīves vidi, kas ir līdzsvarā ar vidi un klimatu, stiprina sociālo saliedētību, labklājību un vairo dzīvesprieku, sekmē plaukstošu un daudzveidīgu apkaimju veidošanos. |
| Sasniedzamie rādītāji (kā var izmērīt) | 100% no Latvijas Arhitektūras gada balvas izvirzītajiem nominantiem ievēroti universālā dizaina un piekļūstamības principi. |
| Kādā laika periodā | Sākot no 2023.gada |
| Kāds ir finansējuma avots, t.sk. papildu finansējuma nepieciešamība | KM 06.04.2023. ir noslēgusi līgumu ar Latvijas Arhitektu savienību “Par atsevišķu valsts pārvaldes uzdevumu veikšanu arhitektūras jomā”, kur viens no uzdevumiem ir “1.2.4. veikt Latvijas arhitektūras nozares kvalitātes ikgadēju novērtējumu, organizējot konkursu, kas paredz ekspluatācijā nodoto un citu arhitektūras darbu kvalitātes novērtējumu noteiktajā periodā, izmantojot pieejamās informācijas sistēmas un iesniegtos pieteikumus, lai apzinātu Latvijas arhitektu sniegumu un sekmētu arhitektūras nozares augstvērtīgu attīstību un izaugsmi ilgtermiņā: 1.2.4.1. izstrādāt arhitektūras konkursa nolikumu, balstoties uz Davosas deklarācijas kvalitātes sistēmas kritērijiem un universālā dizaina principiem, kas nodrošinātu objektīvu darbu vērtēšanu;” Vienlaikus līguma ietvaros paredzētas citas piekļūstamas vides un universālā dizaina principu popularizēšanas aktivitātes, piemēram, regulāri apkopot un sniegt informāciju par aktualitātēm arhitektūras nozarē; Davosas deklarāciju, Davosas būvkultūras aliansi un Davosas kvalitātes sistēmas kritērijiem un būvkultūras praksi Eiropā un Latvijā; arhitektu prakses jautājumiem, arhitektu praksi regulējošiem tiesību aktiem, arhitektu izglītību, arhitektūras konkursiem, sasniegumiem nozarē un citiem jautājumiem, izplatot informāciju elektroniski arhitektūras profesionāļiem vismaz 10 (desmit) vienības gadā un publicējot informāciju Pilnvarotās institūcijas tīmekļa vietnē vismaz 100 (viens simts) vienības gadā; organizēt lekcijas, seminārus un diskusijas par arhitektūras nozares stratēģiskajiem mērķiem un rīcības virzieniem, augstas kvalitātes arhitektoniski telpisko vidi; nodrošināt iniciatīvas “Jaunais Eiropas Bauhaus” Latvijas kontaktpunkta darbību un veidot valsts un pašvaldību institūciju, un nevalstiskā sektora sadarbības tīklu ar mērķi aktivizēt Latvijas pilsētu, reģionu, dažādu organizāciju līdzdalību iniciatīvas “Jaunais Eiropas Bauhaus” pasākumos.  Finansējuma apjoms – 79 997 *euro* 2023.gadā, līgums noslēgts uz 3 gadiem. |
| Atbildīgā institūcija | KM |
| Iesaistītās institūcijas | Latvijas Arhitektu savienība |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Kultūrpolitikas pamatnostādnes “Kultūrvalsts” 2021.-2027.gadam |
| Paveiktais pasākuma īstenošanā | KM konkursa kārtībā ir noslēgusi līdzdarbības līgumu ar biedrību “Latvijas Arhitektu savienība” par atsevišķu valsts pārvaldes uzdevumu veikšanu 2023., 2024. un 2025.gadā, kur viens no uzdevumiem ir veikt Latvijas arhitektūras nozares kvalitātes ikgadēju novērtējumu, organizējot Latvijas Arhitektūras gada balvas konkursu, tostarp katru gadu izstrādāt arhitektūras konkursa nolikumu, balstoties uz Davosas kvalitātes sistēmas kritērijiem un universālā dizaina principiem. 2023.un 2024.gadā ir jau notikuši Latvijas Arhitektūras gada balvas konkursi. Konkursos nacionālā un starptautiskā žūrijas pretendentu izvērtēšanā vadījusies atbilstoši Davosas kvalitātes sistēmas kritērijiem, kur viens no kritērijiem ir funkcionalitāte, kas ietver pieejamību, veselību, drošību, komfortu, ilglaicību u.c. 2024.gada Latvijas Arhitektūras gada balvas konkursa nolikumā ir ņemti vērā arī Latvijas Arhitektūras stratēģijas 2022-2027 ietvertie kritēriji, kur viens no tiem ir vides pieejamība – projektā veidotā vide ir pieejama un sasniedzama ikvienam.  Universālā dizaina princips ir integrēts, vērtējot vides pieejamību, kas ir ļoti būtisks kritērijs vērtēšanas procesā. Apliecinājums tam ir finālistu darbi un godalgoties projekti. Piemēram, 2023.gada Latvijas Arhitektūras gada balvas *Grand Prix* saņēma Dailes teātra priekšlaukuma labiekārtojums, kur saglabāti teātra arhitektūrai un modernisma garam raksturīgie labiekārtojuma principi un materiāli, un izveidota jauna kustības un laukuma izmantošanas stratēģija, lai laukums būtu pieejams ikvienam tā apmeklētājam.  2025.gadā notikusi pieredzes vizīte Oslo, Norvēģijā, universālā dizaina ieviešanas jautājumos; plānots turpināt Ziemeļvalstu sadarbību piekļūstamības principu ieviešanai Latvijas Arhitektūras balvas atlasē. |
| Turpmāk plānotās aktivitātes pasākuma īstenošanā[[38]](#footnote-38) | Ietvert vides piekļūstamības kritērijus un principus turpmākajās aktivitātēs, sadarbojoties ar biedrību “Latvijas Arhitektu savienība”. Organizēt atsevišķu diskusiju ar Latvijas Arhitektu savienību par piekļūstamības risinājumiem būvēs, kā arī atsevišķas kategorijas izveidi gada balvas konkursā. |

**EM** identificētie uzdevumi būvspeciālistu atbildības stiprināšanas un būvniecības nozaru speciālistu apmācības stiprināšanai piekļūstamības vecināšanai

|  |  |
| --- | --- |
| * 1. **Identificētais uzdevums** | **Veicināt sertificēto speciālistu izpratni par vides piekļūstamības prasībām ar vadlīniju, semināru, apmācību u.c. metodēm** |
| Esošās situācijas apraksts | 2022.gadā EM sadarbībā ar NVO organizēja semināru “Vides pieejamības labās prakses veicināšana”. Seminārā tika apskatīta funkcionālo traucējumu daudzveidība un personu ar funkcionēšanas ierobežojumiem vajadzības apkārtējās vides kontekstā, iespējamie risinājumi. Vides piekļūstamības publiskā ārtelpā – autostāvvietas, ietves, vadulu veidošanas principi, orientēšanās zīmes, piktogrammas u.c. apzīmējumi, labiekārtojums, atpūtas vietas, labās prakses piemēri. Funkcionālas vides piekļūstamības projektēšana, vides piekļūstamības risinājumu attēlošana un aprakstīšana būvprojektā. Atkāpju pieļaujamība, pamatošana un saskaņošana. Vienlaikus tika arī apskatīti netipiskie gadījumi un to risinājumi vides piekļūstamības nodrošināšanā, papildu prasības projektējot dzīvokli cilvēkiem ar būtiskiem kustību traucējumiem un evakuācija cilvēkiem ar invaliditāti.  Šo semināru tā norises laikā noklausījās 440 cilvēki. Semināra ieraksts ir brīvi pieejams <https://www.youtube.com/watch?v=LHOIZoY1LTs>. Ņemot vērā pozitīvās atsauksmes par semināru un tā saturu, būtu lietderīgi semināru par vides piekļūstamības jautājumiem organizēt arī nākotnē. |
| Veicamie pasākumi uzdevuma īstenošanai | Seminārs par vides piekļūstamības risinājumiem un labo praksi, atskatoties uz laiku pēc Būvju vispārīgo prasību būvnormatīva LBN 200-21 spēkā stāšanās. |
| Iegūstamais labums | Palielinājusies būvspeciālistu izpratne par vides piekļūstamības nepieciešamību. |
| Sasniedzamie rādītāji (kā var izmērīt) | 400 klausītāji |
| Kādā laika periodā | 2024.-2025.gads |
| Kāds ir finansējuma avots, t.sk. papildu finansējuma nepieciešamība | EM esošā budžeta ietvaros |
| Atbildīgā institūcija | EM |
| Iesaistītās institūcijas | LM |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | – |
| Paveiktais pasākuma īstenošanā | Pasākums vēl nav īstenots. |
| Turpmāk plānotās aktivitātes pasākuma īstenošanā[[39]](#footnote-39) | Šobrīd Ministru kabineta 19.10.2021. noteikumos Nr. 693 “Būvju vispārīgo prasību būvnormatīvs LBN 200-21”, ciktāl tas attiecas uz vides pieejamības prasībām, nav veikti tik būtiski grozījumi, lai būtu lietderīgi organizēt atkārtotu semināru. Ja šādi grozījumi tiks veikti, tad EM rīkos papildus atbilstošu semināru. |

|  |  |
| --- | --- |
| * 1. **Identificētais uzdevums** | **Izvērtēt esošo situāciju par vides piekļūstamības tiesiskā regulējuma piemērošanu, iespēju paredzēt atbildību par normatīvā akta neievērošanu un paredzēt papildus kontroles mehānismus, lai nodrošinātu attiecīgā regulējuma ievērošanu** |
| Esošās situācijas apraksts | Šobrīd vides piekļūstamības prasību kontrole būvniecības procesā nav pakļauta kādas valsts vai pašvaldību institūcijas kontrolei. Pamatā vides piekļūstamības prasību ievērošana ir atstāta būvspeciālistu ziņā (sk. Būvniecības likuma 9.1 panta devīto daļu). Gadījumā, ja valsts institūcijas vai kompetences pārbaudes iestādes lēmumā ir norādīts uz būvprojekta vai tajā ietverto risinājumu neatbilstību būvniecības principiem vai normatīvo aktu tehniskajām prasībām, būvvalde vai institūcija, kura pilda būvvaldes funkcijas, pamatojoties uz šo lēmumu, var atcelt būvniecības ieceres akceptu vai veikt atzīmi būvatļaujā par tajā ietverto nosacījumu izpildi, vai uzdot būvniecības ierosinātājam novērst konstatētās neatbilstības. Atbilstoši šai tiesību normai, būvvalde var šobrīd uzlikt par pienākumu būves īpašniekam paredzēt objektā papildus vides piekļūstamības risinājumus, kas bija jābūt jau paredzētiem (sk. Būvniecības likuma 14.panta četrpadsmito daļu).  Atsevišķos gadījumos, piemēram, attiecībā uz ārstniecības iestādēm, ir paredzēta daļēja vides piekļūstamības prasību kontrole no valsts puses (sk. Ministru kabineta 20.01.2009. noteikumus Nr.60 “Noteikumi par obligātajām prasībām ārstniecības iestādēm un to struktūrvienībām”). Papildus par vides piekļūstamības prasību kontroli var uzskatīt arī tos gadījumos, kuros valsts kādas aktivitātes atbalstam ir paredzējusi finansējumu. Tomēr kopumā vides piekļūstamības prasību kontrole nav uzdota nevienai institūcijai. Lai arī šobrīd vidē ap mums ir vērojami uzlabojumi un personām vairāk un vairāk objekti kļūst piekļūstamāki, kontroles no valsts puses neesamība vides piekļūstamības jomā ilgtermiņā var radīt atšķirīgu pieeju vides piekļūstamības prasību ievērošanā, kā arī neveicina vides piekļūstamības uzlabošanos kopumā. Skatoties no šāda aspekta, būtu izskatāms jautājums, piemēram, par valsts deleģējumu kādai personai dēļ tās kompetences vides piekļūstamības jomā, nodrošināt noteikta veida būvprojektu skaņošanu un atzinumu izdošanu pirms pieņemšanu ekspluatācijā par atbilstību vides piekļūstamības prasībām. Papildus būtu jānorāda, ka gadījumā, ja tiek paredzēta papildus kontrole no valsts puses par vides piekļūstamības aspektiem, tad šāds risinājums prasa arī samazināt būvspeciālista tiesības pašam lemt par atkāpēm no vides piekļūstamības prasībām. Samazinot būvspeciālista tiesības pašam atkāpties no vides piekļūstamības prasībām, var atkrist arī nepieciešamība Ministru kabineta 20.03.2018. noteikumos Nr.169 “Būvspeciālistu kompetences novērtēšanas un patstāvīgās prakses uzraudzības noteikumi” izdalīt atsevišķu atbildību par patvaļīgām atkāpēm no vides piekļūstamības prasību ievērošanas.  Papildus tam esošais vides piekļūstamības tehniskais regulējums attiecas tikai uz tiem gadījumiem, kuros persona ir izlēmusi veikt būvniecību savā objektā, bet neparedz, ka personai noteiktā laika periodā būtu nepieciešamas uzlabot savu būvi, lai nodrošinātu tās atbilstību vismaz kādām noteiktām vides piekļūstamības prasībām. Tas neveicina sabiedrībai svarīgu objektu ātrāku piekļūstamību visām sabiedrības grupām un ir pretrunā ar Latvijas saistībām, kuras izriet no ANO Konvencijas, piemēram, 4.panta, kurā ir noteikts, ka dalībvalstis apņemas nodrošināt un veicināt to, lai visas personas ar invaliditāti varētu pilnībā īstenot visas cilvēktiesības un pamatbrīvības bez jebkāda veida diskriminācijas invaliditātes dēļ. Ciktāl tiktu paredzētas noteiktas vides piekļūstamības prasības kā būvju ekspluatācijas prasības, atbilstoši ANO Personu ar invaliditāti tiesību komitejas līdzšinējām rekomendācijām būtu apskatāma arī atbildība būves īpašniekam par attiecīgā regulējuma neievērošanu.  Šobrīd Būvniecības likuma 9.1 panta ceturtajā daļā ir noteikti izņēmuma gadījumi, kuros var atkāpties no vides piekļūstamības prasībām, neparedzot alternatīvos tehniskos risinājumus. Atkāpties var, ja attiecīgās prasības tehniski vai funkcionāli nav iespējams ievērot vai tās uzliek būvniecības ierosinātājam nesamērīgu vai nepamatotu slogu, vai būve ar kultūrvēsturisku vērtību attiecīgo prasību ievērošanas dēļ var zaudēt savu kultūrvēsturisko vērtību. Šāds regulējums ir saskanīgs ar ANO Konvencijā noteikto sapratīga pielāgojuma principu (sk. šī konvencijas 2.panta 4.punktu). Visos citos gadījumos ir paredzami alternatīvie risinājumi, kas nodrošināta vismaz tādu pašu vides piekļūstamību kā tehniskie risinājumi, kuri ir noteikti būvnormatīvā. Pamatā gadījumos, kuros nozares pārstāvji ir norādījuši uz neatbilstošiem vides piekļūstamības risinājumiem kādā objektā, ir jautājumus par normatīvā regulējuma pareizu piemērošanu. Skatoties no šāda aspekta, būtu nepieciešams apsvērt papildu kontroles nepieciešamību un kā arī pārskatīt jautājumus par atbildību par vides piekļūstamības prasību patvaļīgu neievērošanu.  Ciktāl tas attiecas uz būvniecības jomu, vides piekļūstamības jautājumi un problēmrisinājumi būtu apskatāmi vienkopus. Tas nodrošinās labāku risinājumu izvēli konstatēto problēmjautājumu risināšanai. |
| Veicamie pasākumi uzdevuma īstenošanai | Izvērtējams par esošo situāciju vides piekļūstamības tehniskā regulējuma piemērošanā, izskatot iespēju paredzēt atbildību par šī regulējuma neievērošanu un papildus kontroles mehānismus, lai nodrošinātu attiecīgā regulējuma ievērošanu. |
| Iegūstamais labums | Vides piekļūstamības regulējuma atbilstošā ievērošana. |
| Sasniedzamie rādītāji (kā var izmērīt) | Izvērtējums par tiesiskā regulējuma piemērošanu vides piekļūstamības nodrošināšanai. |
| Kādā laika periodā | 2024.gads. |
| Kāds ir finansējuma avots, t.sk. papildu finansējuma nepieciešamība | EM esošā budžeta ietvaros. |
| Atbildīgā institūcija | EM |
| Iesaistītās institūcijas | LM |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | – |
| Paveiktais pasākuma īstenošanā | Pasākums vēl nav īstenots. |
| Turpmāk plānotās aktivitātes pasākuma īstenošanā[[40]](#footnote-40) | EM turpinās darbu pie attiecīgā pasākuma īstenošanas. |

## **Rīcības virziens: Izglītības iestāžu piekļūstamība; Iekļaujoša mācību procesa pilnveidošana**

Tiesības uz izglītību ir vienas no personu pamattiesībām, turklāt pamatizglītība ir noteikta kā obligāta, līdz ar to valstij ir jānodrošina izglītības piekļūstamība (pietiekams funkcionējošu izglītības iestāžu daudzums), piekļūstamība (gan fiziska, gan ekonomiska piekļuve), kvalitāte un piemērotība (tai jāpielāgojas mainīgajām sabiedrības un skolēnu vajadzībām).

2022.gada 30.augustā Darba grupas sanāksmē tika identificēti vairāki pasākumi IZM , kas veicami, lai sekmētu izglītības iestāžu, kā arī izglītības procesa piekļūstamību bērniem ar funkcionāliem traucējumiem.

|  |  |
| --- | --- |
| * 1. **Identificētais uzdevums** | **Vērtējot normatīvajos aktos iekļautās prasības izglītojamo ar speciālajām vajadzībām iekļaušanai izglītības procesā un to reālo nodrošinājumu izglītības iestādēs, identificēt trūkumus, kas kavē iekļaujošas izglītības nodrošināšanu** |
| Esošās situācijas apraksts | Šobrīd Izglītības likuma 3.panta 1.punktā teikts, ka ikvienam ir tiesības uz kvalitatīvu un iekļaujošu izglītību. Tāpat MK noteikumos Nr.556 ir atrunātas prasības vispārējās izglītības iestādēm, lai to īstenotajās izglītības programmās uzņemtu izglītojamos ar speciālām vajadzībām.  Problemātika, ar kuru saskaras bērni ar speciālām vajadzībām, ka nereti izglītības iestāde, kura atrodas vistuvāk bērna dzīvesvietai, nevar nodrošināt bērnam vispiemērotāko izglītības programmu viņa mācīšanās vajadzībām. Lai izglītības iestāde drīkstētu licencēt speciālo izglītības programmu, tai ir jāspēj nodrošināt noteiktas prasības, kuras izglītības iestādei jāveic, lai gan fiziskā vide, gan mācību process, gan atbalsta pasākumi atbilstu bērna mācīšanās vajadzībām. Nespēja nodrošināt nepieciešamo ir saistīta ar atbalsta personāla trūkumu.  Tomēr ir novērotas arī pozitīvas tendences, kad daudz vairāk tiek domāts un veidots mācību process, mācību materiāli un atbalsta pasākumi skolēniem ar speciālām vajadzībām. Ir izstrādāti dažāda veida metodiskie materiāli, mācību līdzekļu paraugi darbam ar speciālām vajadzībām <https://registri.visc.gov.lv/specizglitiba/metmat_esfpr.shtml>. Tiek tulkoti un publicēti mācību līdzekļi vieglajā valodā: <https://skola2030.lv/lv/skolotajiem/ieklaujosa-izglitiba>, kurus var izmantot ne tikai bērniem ar speciālām vajadzībām, bet arī lingvistiski neviendabīgā klasē vai bērniem, kas atgriezušies ar ģimeni uz dzīvi Latvijā.  Joprojām valda uzskats, ka iekļaujoša izglītība tiek skatīta tikai caur speciālās izglītības skata punktu. Lai gan mūsdienu pasaules skatījums ietver dažādības dimensiju, kurā tiek runāts ne tikai par speciālo izglītību, bet arī par darbu ar talantīgiem, darbu lingvistiski neviendabīgā klasē, dažādu kultūru klasē u.c. |
| Veicamie pasākumi uzdevuma īstenošanai | Sagatavot iekļaujošas izglītības informatīvo ziņojumu, kura mērķis ir daudz precīzāk definēt iekļaujošas izglītības jēdzienu, kas būtu atbilstoši mūsdienu pasaules prasībām, atspoguļot šī brīža risināmos jautājumus, un definēt veicamos uzdevumus un atbildīgos. |
| Iegūstamais labums | Vienota izpratne, demokrātiskāka un iekļaujošāka sabiedrība, kurā iekļaujoša izglītība nav saistoša tikai kādai individuālai interešu grupai, bet ir attiecināma uz katru bērnu un katru izglītības iestādi. |
| Sasniedzamie rādītāji (kā var izmērīt) | Sagatavots informatīvais ziņojums, notikusi vienošanās par veicamajiem uzdevumiem. |
| Kādā laika periodā | 2024.gada 30.jūnijs. |
| Kāds ir finansējuma avots, t.sk. papildu finansējuma nepieciešamība | Papildu finansējums nav nepieciešams. |
| Atbildīgā institūcija | IZM |
| Iesaistītās institūcijas | 50 sadarbības partneri |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Informatīvais ziņojums par iekļaujošās izglītības attīstību visās izglītības pakāpēs (25-TA-539) |
| Paveiktais pasākuma īstenošanā | Sagatavots informatīvais ziņojums par iekļaujošās izglītības attīstību visās izglītības pakāpēs (25-TA-539), kur identificēti dažādi pasākumi iekļaujošas izglītības pilnveidei, tostarp paredzot nostiprināt normatīvajā regulējumā (Izglītības likuma 1.pantā) iekļaujošās izglītības terminu un tā skaidrojumu. Ziņojums pieejams Tiesību aktu portālā “Publiskā apspriešana”: <https://tapportals.mk.gov.lv/public_participation/49bbef93-6389-4df5-a3d4-fedaca5c0483>. |
| Turpmāk plānotās aktivitātes pasākuma īstenošanā[[41]](#footnote-41) | Līdz 30.04.2026. veikti grozījumi Izglītības likuma 1.pantā. |

|  |  |
| --- | --- |
| * 1. **Identificētais uzdevums** | **Turpināt palielināt izglītības iestāžu piekļūstamību un dažādu atbalsta materiālu sagatavošanu** |
| Esošās situācijas apraksts | IZM ieviešot dažādus ES un valsts budžeta finansētus pasākumus ir veicinājusi izglītības iestāžu piekļūstamību, tādejādi veicinot izglītības programmu apguvi neatkarīgi no izglītojamā vajadzībām. Tā piemēram, ESF 2007.-2013.gada plānošanas periodā tika īstenots mērķēts pasākums vides piekļūstamības veicināšanai pašvaldību dibinātās vispārējās izglītības iestādēs. Savukārt ESF 2014.-2020.gada plānošanas periodā tika sniegts komplekss atbalsts vispārējas izglītības iestāžu mācību vides uzlabošanai, tai skaitā arī vides piekļūstamības nodrošināšanai. Pašvaldībām pēdējos gados ir pieejami arī Valsts kases izsniegti aizdevumi izglītības iestāžu un mācību vides uzlabošanai.  Neskatoties uz pieejamo finansējumu, ir konstatējams, ka atsevišķos gadījumos izglītības iestāžu ēkās vai to atsevišķas daļas nav nodrošinātas ar risinājumiem, kas nodrošina izglītojamo ar funkcionāliem traucējumiem vides piekļūstamību. Šādi gadījumi nenodrošina Izglītības attīstības pamatnostādnēs nostiprināto iekļaujošas izglītības īstenošanas principu.  Vienlaikus, uzsākot Eiropas Sociālā fonda līdzfinansētā projekta “Kompetenču pieeja mācību saturā” īstenošanu, tika konstatēts, ka izglītojamiem ar speciālām vajadzībām trūkst mūsdienīgi mācību līdzekļi un tehnoloģijas, kas būtu piemērojami iekļaujošas izglītības procesā. Lai risinātu minēto, projekta ietvaros līdz šim brīdim ir izstrādāti: a) 17 mācību līdzekļi 1.-12.klasei, pielāgoti Braila rakstā; b) 11 mācību un metodiskie līdzekļi izglītojamajiem ar garīgās attīstības traucējumiem; c) 5 integrēti mācību un metodiskie līdzekļi izglītojamajiem ar smagiem garīgās attīstības traucējumiem un dažādiem attīstības traucējumiem; d) 9 mācību līdzekļi izglītojamajiem ar dzirdes traucējumiem; e)15 mācību līdzekļi adaptēti vieglajā valodā. Projekta ietvaros ir īstenots arī pasākumu kopums profesionālās kompetences pilnveidi pedagogiem, kuri īsteno iekļaujošo izglītību. |
| Veicamie pasākumi uzdevuma īstenošanai | Saskaņā ar ES kohēzijas politikas programmu 2021.–2027.gadam ar Eiropas Reģionālā attīstības fonda finansējumu tiek paredzētas investīcijas iekļaujošas izglītības nodrošināšanai, tai skaitā speciālās izglītības iestāžu mācību vides un infrastruktūras uzlabošanai (kur nepieciešams, uzlabojot vides piekļūstamību izglītojamajiem ar funkcionāliem traucējumiem). Vides piekļūstamības risinājumi var tikt paredzēti arī ANM plāna 3.1.1.5.investīcijā “Izglītības iestāžu infrastruktūras pilnveide un aprīkošana”, kur atbalsts tiek sniegts izglītības iestādēm ārpus novada pašvaldību administratīvajiem centriem, tādejādi veicinot reģionos dzīvojošajiem izglītojamajiem kvalitatīvas izglītības ieguvi. Tiek plānots, ka arī turpmākajos gados pašvaldībām prioritāri būs pieejams finansējums, Valsts kases aizdevumu veidā, izglītības iestāžu un mācību vides uzlabošanai.  Atbalsts plānots arī turpmākai mācību un metodisko līdzekļu izstrādei iekļaujošas izglītības īstenošanai pilnveidotā mācību satura īstenošanas vajadzībām. Atbalsts plānots asistīvo tehnoloģiju apmaiņas sistēmas izveidei, tajā skaitā sistēmas darbības nodrošināšanā iesaistīto speciālistu un izglītības iestāžu darbinieku mācībām, asistīvo tehnoloģiju iegādei un apmaiņas sistēmas ieviešanai izmēģinājumprojektu veidā, sekmējot vienlīdzīgu pieeju izglītībai.  Eiropas Sociālā fonda atbalsts plānots arī mācību satura apguves pieredzes paplašināšanai visiem izglītojamajiem, metodiskā atbalsta nodrošinājumam pedagogiem un izglītības iestādēm, mācīšanās atbalstam un mentoringam priekšlaicīgas mācību pārtraukšanas riska izglītojamiem (tajā skaitā izglītojamiem ar speciālām vajadzībām, mācīšanās grūtībām, sociāli ekonomiskiem riskiem pakļautiem bērniem, pāri darīšanai pakļautiem bērniem, u.c.), kā arī sabiedrības izpratnes veicināšanai par iekļaujošu izglītību. |
| Iegūstamais labums | Iekļaujošas izglītības īstenošana un tādu atbalsta mehānismu nodrošināšana, lai izglītības piedāvājums atbilst izglītojamo daudzveidīgajām vajadzībām, spējām un prasmēm. |
| Sasniedzamie rādītāji (kā var izmērīt) | Ņemot vērā, ka šobrīd tiek izstrādāts ES kohēzijas politikas programmu 2021.–2027.gadam pasākumu ieviešanas normatīvais regulējums, precīzi sasniedzamie rezultāti un to vērtības nav nosakāmas. |
| Kādā laika periodā | ESF 2021. – 2027.gada plānošanas perioda finansētu pasākumu ieviešanas beigām, līdz 2029.gadam. |
| Kāds ir finansējuma avots, t.sk. papildu finansējuma nepieciešamība | ES finansējums, Valsts kases aizdevumi pašvaldībām. |
| Atbildīgā institūcija | IZM |
| Iesaistītās institūcijas | Valsts izglītības satura centrs, Centrālā finanšu un līgumu aģentūra, pašvaldības (kā vispārējo izglītības iestāžu dibinātājas), u.c. |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Izglītības attīstības pamatnostādnes 2021.-2027. gadam  Eiropas Savienības kohēzijas politikas programma 2021.-2027. gadam  a) Ministru kabineta 2023. gada 14. novembra noteikumi Nr. 656 “Eiropas Savienības kohēzijas politikas programmas 2021.-2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.3. pasākuma “Infrastruktūras un mācību vides pilnveide efektīvas, kvalitatīvas un mūsdienīgas izglītības īstenošanai speciālās izglītības iestādēs” īstenošanas noteikumi””;  b) Ministru kabineta 2022. gada 4. oktobrī noteikumi Nr. 619 “Eiropas Savienības Atveseļošanas un noturības mehānisma plāna 3.1.1.5.i investīcijas “Izglītības iestāžu infrastruktūras pilnveide un aprīkošana” īstenošanas noteikumi”.  c) Ministru kabineta 2025. gada 28. janvāra noteikumi Nr. 72 “Eiropas Savienības Kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.5. pasākuma "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē" otrās projekta iesniegumu atlases kārtas īstenošanas noteikumi”  d) Ministru kabineta 2024. gada 17. decembra noteikumi Nr. 879 “Noteikumi par kritērijiem un kārtību, kādā tiek izvērtēti pašvaldību investīciju projektu pieteikumi aizdevuma saņemšanai”  e) Ministru kabineta 2024. gada 16. jūlija noteikumi Nr. 483 “Eiropas Savienības kohēzijas politikas programmas 2021.–2027. gadam 4.2.3. specifiskā atbalsta mērķa "Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti" 4.2.3.1. pasākuma "Integrēta "skola-kopiena" sadarbības programma atstumtības riska mazināšanai izglītības iestādēs" īstenošanas noteikumi”  f) Ministru kabineta 2024.gada 11.jūnija noteikumi Nr. 358 “Eiropas Savienības kohēzijas politikas programmas 2021.–2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.3. pasākuma "Mācību procesa kvalitātes pilnveide, īstenojot pedagogu profesionālās darbības atbalsta sistēmas attīstību, izglītojamo izcilības aktivitāšu nodrošināšanu un metodiskā atbalsta materiālu izstrādi pedagogam" īstenošanas noteikumi”  g) Ministru kabineta 2024.gada 17.decembra noteikumi Nr. 882 “Eiropas Savienības Kohēzijas politikas programmas 2021.–2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.1. pasākuma "Kvalitatīvas un mūsdienīgas izglītības īstenošana pirmsskolas, pamata un vidējās izglītības pakāpē" īstenošanas noteikumi”  h) Ministru kabineta 2024.gada 4.aprīļa noteikumi "Latvijas Atveseļošanas un noturības mehānisma plāna otrās komponentes "Digitālā transformācija" 2.3. reformu un investīciju virziena "Digitālās prasmes" 2.3.2.reformas "Digitālās prasmes sabiedrības un pārvaldes digitālajai transformācijai" 2.3.2.3.i. investīcijas "Digitālās plaisas mazināšana sociāli neaizsargātajām grupām un izglītības iestādēs" īstenošanas noteikumi", kuru ietvaros datortehnika tiek nodrošināta izglītojamiem no sociāli neaizsargātām grupām, tajā skaitā izglītojamiem ar invaliditāti.  i) 2024.gada 18.jūnija MK noteikumi Nr.388 “Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.6. pasākuma "Profesionālās izglītības iestāžu un koledžu mācību vide nozarēm aktuālo prasmju apguvei" pirmās, otrās, trešās un ceturtās projektu iesniegumu atlases kārtas īstenošanas noteikumi”. Profesionālās izglītības iestāžu infrastruktūras, mācību un koplietošanas vides uzlabošana, tai skaitā vides un informācijas piekļūstamības nodrošināšana šo noteikumu 14. un 17. punktā minētajiem sadarbības partneriem un 15. ​​​​​​​un 18. punktā ​​​​​​​ minētajiem finansējuma saņēmējiem <https://likumi.lv/ta/id/352896>. |
| Paveiktais pasākuma īstenošanā | * Ir nodrošināta Eiropas Savienības fondu 4.2.1.3. pasākuma “Infrastruktūras un mācību vides pilnveide efektīvas, kvalitatīvas un mūsdienīgas izglītības īstenošanai speciālās izglītības iestādēs” projektu iesniegumu atlase, un ir uzsākta tā ietvaros apstiprināto projektu īstenošana. Projektu īstenošanas gala termiņš 2029. gada 31. decembris. Daļā no projektiem ir paredzētu pieejamības risinājumu izveide vai uzlabošana; * Ir uzsākta Atveseļošanas fonda 3.1.1.5.i investīcijas “Izglītības iestāžu infrastruktūras pilnveide un aprīkošana” projektu īstenošana. Projektu īstenošanas gala termiņš 2026. gada 31. maijs. Daļā no projektiem ir paredzētu pieejamības risinājumu izveide vai uzlabošana. * Ir nodrošināta Eiropas Savienības fondu 4.2.2.3. pasākuma “Mācību procesa kvalitātes pilnveide, īstenojot pedagogu profesionālās darbības atbalsta sistēmas attīstību, izglītojamo izcilības aktivitāšu nodrošināšanu un metodiskā atbalsta materiālu izstrādi pedagogam” projekta iesnieguma atlase un uzsākta ESF+ projekta Nr. 4.2.2.3/1/24/I/001 “Pedagogu profesionālā atbalsta sistēmas izveide” īstenošana. Projekta īstenošanas beigu termiņš 31.08.2029. * Ir nodrošināta Eiropas Savienības fondu 4.2.2.1. pasākuma “Kvalitatīvas un mūsdienīgas izglītības īstenošana pirmsskolas, pamata un vidējās izglītības pakāpē” projekta iesnieguma atlase. * Ir nodrošināta Eiropas Savienības fondu 4.2.3.1. pasākuma “Integrēta “skola-kopiena” sadarbības programma atstumtības riska mazināšanai izglītības iestādēs” projekta iesnieguma atlase un uzsākta ESF+ projekta Nr.4.2.3.1/1/24/I/001 “Skola – kopienā” īstenošana. Projekta īstenošanas beigu termiņš 2029. gada 31. augusts. * Izstrādāti Eiropas Savienības fondu 4.2.1.2. pasākuma "Asistīvo tehnoloģiju izglītības programmu apguvei apmaiņas sistēmas izveide" Ministru kabineta noteikumi, kurus plāno apstiprināt Ministru kabineta sēdē š.g. aprīlī * 2.3.2.3.i. investīcijas "Digitālās plaisas mazināšana sociāli neaizsargātajām grupām un izglītības iestādēs" īstenošanas noteikumi" tika nodrošināti 35 tūkst. datoru izglītojamiem no sociāli neaizsargātām grupām, tajā skaitā izglītojamiem ar invaliditāti, kuri mācās vispārējās pamata un vidējās izglītības programmās, speciālās izglītības programmās, profesionālās pamatizglītības programmās, profesionālās vidējās izglītības programmās, ko īsteno pēc pamatizglītības apguves, un arodizglītības programmās, ko īsteno pēc pamatizglītības apguves. Atbalsta ieviešana ir pabeigta. * Ir uzsākta 4.2.1.6. pasākuma "Profesionālās izglītības iestāžu un koledžu mācību vide nozarēm aktuālo prasmju apguvei" īstenošana – tiek slēgti līgumi, veiktas iepirkumu procedūras. |
| Turpmāk plānotās aktivitātes pasākuma īstenošanā[[42]](#footnote-42) | Tiks uzsākta Eiropas Savienības fondu 4.2.1.5. pasākuma "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē" otrās projekta iesniegumu atlases kārtu, kur paredzētu vispārējās izglītības iestāžu mācību vides uzlabošana pašvaldībās, kas veikušas vispārējās izglītības iestāžu tīkla sakārtošanu. Vienlaikus atbalsts paredzēts arī pašvaldībām, kuru administratīvajā teritorijā nedarbojas speciālās izglītības iestāde, iekļaujošas izglītības infrastruktūras izveidei, kas īpaši svarīgi speciālās izglītības programmu īstenošanā.  Vienlaikus arī 2025. gadā un turpmākajos gados IZM turpinās sniegt atzinumus par pašvaldību investīciju projektu pieteikumiem, kas nodrošina ilgtspējīgas pamatizglītības un vidējās izglītības nodrošināšanas funkcijas īstenošanu, kā arī skolu tīkla sakārtošanu.  4.2.3.1. pasākumā “Integrēta “skola-kopiena” sadarbības programma atstumtības riska mazināšanai izglītības iestādēs un ESF+ projektā Nr.4.2.3.1/1/24/I/001 “Skola – kopienā” tiks īstenotas darbības sociālās atstumtības un priekšlaicīgas mācību pārtraukšanas riska mazināšanai izglītojamiem, pilnveidota prevencijas nodrošināšanā, izglītības procesā iesaistīto pušu sadarbība izglītojamo atbalstam, veicināta vispārējās pamatizglītības un vidējās izglītības satura apguve. Pasākumā un ESF+ projektā ir paredzētas darbības un rādītāji, kas veicina horizontālā principa "Vienlīdzība, iekļaušana, nediskriminācija un pamattiesību ievērošana" ievērošanu.  ESF+ projektā Nr. 4.2.2.3/1/24/I/001 “Pedagogu profesionālā atbalsta sistēmas izveide” tiks veidota profesionālā atbalsta sistēma, kā arī metodiskā atbalsta materiāli pedagogiem, t.sk. iekļaujošās izglītības īstenošanai. ESF+ projektā ir paredzētas darbības un rādītāji, kas veicina horizontālā principa "Vienlīdzība, iekļaušana, nediskriminācija un pamattiesību ievērošana" ievērošanu.  4.2.2.1. pasākumā "Kvalitatīvas un mūsdienīgas izglītības īstenošana pirmsskolas, pamata un vidējās izglītības pakāpē" tiks nodrošināta piekļuve izglītojamajiem plašākas mācīšanās pieredzes norisēm STEM jomā un pilsoniskās līdzdalības jomā, t.sk. izglītojamajiem ar speciālām vajadzībām. Pasākumā ir paredzētas darbības un rādītāji, kas veicina horizontālā principa "Vienlīdzība, iekļaušana, nediskriminācija un pamattiesību ievērošana" ievērošanu.  Pēc Eiropas Savienības fondu 4.2.1.2. pasākuma "Asistīvo tehnoloģiju izglītības programmu apguvei apmaiņas sistēmas izveide" Ministru kabineta noteikumu apstiprināšanas Ministru kabinetā, tiks izstrādāts projekts, kuru plāno apstiprināt 2025.gadā, tādējādi uzsākot asistīvo tehnoloģiju izglītības programmu apguvei sistēmas apraksta izstrādi un asistīvo tehnoloģiju fonda izveidi. |

|  |  |
| --- | --- |
| * 1. **Identificētais uzdevums** | **Pilnveidot valsts izglītības informācijas sistēmā (VIIS) iekļautos izglītības iestāžu vides piekļūstamības vērtēšanas kritērijus** |
| Esošās situācijas apraksts | Vispārējās izglītības iestādes līdz šim Valsts izglītības informācijas sistēmas (turpmāk – VIIS) sadaļā “Papildu dati” norādīja informāciju par izglītības iestāžu telpu piemērotību izglītojamiem ar speciālām vajadzībām izglītošanai tikai par iestādes juridiskās adreses telpām, norādot šādu informāciju:   1. Telpas IR piemērotas; 2. Telpas NAV piemērotas; 3. Telpas piemērotas DAĻĒJI:  * lifts, pacēlājs * uzbrauktuves * tualetes * durvis * cits. |
| Veicamie pasākumi uzdevuma īstenošanai | Ar 2023.gada janvāri VIIS funkcionalitāte ir papildināta ar iespēju šādu informāciju par telpu piemērotību izglītojamiem ar speciālām vajadzībām izglītošanai norādīt par visām izglītības iestādes adresēm – gan juridisko, gan iestādes īstenošanas vietas adresēm, līdz ar to ir iegūstama pilnīgāka informācija par izglītības iestāžu piemērotību izglītojamiem ar speciālām vajadzībām. |
| Iegūstamais labums | Iekļaujošas izglītības īstenošana, telpu piemērotības monitorēšana un nepieciešamā atbalsta mehānismu nodrošināšana. |
| Sasniedzamie rādītāji (kā var izmērīt) | Pilnveidota VIIS sistēma. |
| Kādā laika periodā | 1) Iespēja norādīt telpu piemērotību izglītojamiem ar speciālām vajadzībām par visām izglītības iestādes adresēm – gan juridisko, gan iestādes īstenošanas vietas adresēm ir ieviesta.  2) Papildu kritēriji tiks precizēti (skat. komentāru). |
| Kāds ir finansējuma avots, t.sk. papildu finansējuma nepieciešamība | IZM esošā budžeta ietvaros. |
| Atbildīgā institūcija | IZM |
| Iesaistītās institūcijas | Izglītības iestādes, pašvaldības (kā vispārējo izglītības iestāžu dibinātājas) |
| Komentāri | *VIIS papildu iekļaujamie izglītības iestāžu vides piekļūstamības vērtēšanas kritēriji tiks apspriesti iekļaujošās izglītības starpinstitūciju darba grupā un papildināti saskaņā ar darba grupā lemto.* |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | VIIS pilnveide atbilstoši iekļaujošās izglītības starpinstitūciju darba grupā lemtajam |
| Paveiktais pasākuma īstenošanā | VIIS funkcionalitāte ir papildināta ar iespēju norādīt informāciju par telpu piemērotību izglītojamiem ar speciālām vajadzībām izglītošanai par visām izglītības iestādes adresēm – gan juridisko, gan iestādes īstenošanas vietas adresēm. |
| Turpmāk plānotās aktivitātes pasākuma īstenošanā[[43]](#footnote-43) | Nav attiecināms |

|  |  |
| --- | --- |
| * 1. **Identificētais uzdevums** | **Izstrādāt vienotu bērnu no 1,5 līdz 6 gadu vecumam agrīnās attīstības vajadzību novērtējuma metodisko instrumentu lietošanai pirmsskolas izglītības iestādēs un ģimenes ārstu praksēs** |
| Esošās situācijas apraksts | Ministru kabineta 2021.gada 29.jūnija noteikumi Nr.453 “Izglītojamo speciālo vajadzību izvērtēšanas metodika pirmsskolas izglītības iestādēs” (pieejami <https://likumi.lv/ta/id/324383-izglitojamo-specialo-vajadzibu-izvertesanas-metodika-pirmsskolas-izglitibas-iestades>) nosaka pagaidu kārtību, kā tiek izvērtētas 5 gadus vecu bērnu mācīšanās pamatprasmes un uzvedība. Atbilstoši izvērtējuma rezultātiem bērniem tiek noteikti atbalsta pasākumi mācību satura apguvē. |
| Veicamie pasākumi uzdevuma īstenošanai | Nepieciešama zinātniski pamatota metodika pirmsskolas vecuma bērnu attīstības visaptverošai izvērtēšanai. Zinātnieku grupa (pedagogi, psihologi, ārsti) strādā pie vienota agrīnās attīstības izvērtēšanas instrumenta izveides, kas paredzēts lietošanai pirmsskolas izglītības iestādēs un ģimenes ārstu praksēs, bērniem vecumā no 1,5 līdz 6 gadiem. Jaunā bērnu agrīnās attīstības skrīninga instrumentu komplekta izstrāde tiks pabeigta 2024.gada 1.ceturksnī, bet līdz 2025.gadam tiks nodrošināta tā digitalizācija. Līdz ar to skrīninga instrumentu komplekts sabiedrībai būs pieejams 2025.gada otrajā pusē. |
| Iegūstamais labums | Agrīni izvērtēti 1,5 līdz 6 gadus vecu bērnu attīstības riski 21 attīstības jomā (vienu reizi gadā), identificēti attīstības riski, sniegtas rekomendācijas par noteiktu atbalsta pakalpojumu nepieciešamību un pasākumiem atbilstoši identificētajam (-iem) riskiem, t.sk. arī mācību satura apguvē, kā arī, nepieciešamības gadījumā, ieteiktas speciālistu konsultācijas. |
| Sasniedzamie rādītāji (kā var izmērīt) | Izvērtēto 1,5 līdz 6 gadus veco bērnu skaits. |
| Kādā laika periodā | Katru gadu. |
| Kāds ir finansējuma avots, t.sk. papildu finansējuma nepieciešamība | Finansējums instrumentu komplekta izveidei un digitalizācijai  ir piešķirts līdz darbu pabeigšanai un to administrē VK Pārresoru koordinācijas departaments (turpmāk – PKD).  Nepieciešams papildu finansējums skrīninga ieviešanai ģimenes ārstu praksēs un pirmsskolas izglītības iestādēs 99 090 *euro* apmērā 2024.gadā, 165 150 *euro* 2025.gadā, 1 189 000 *euro* 2026.gadā un 2 171 640 *euro* apmērā turpmāk ik gadu. |
| Atbildīgā institūcija | PKD (VK) |
| Iesaistītās institūcijas | IZM, VM, VARAM, VIAA, Valsts reģionālās attīstības aģentūra (VRAA), NVD, BKUS, LPS, Slimību un profilakses kontroles centrs |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Izglītības attīstības pamatnostādnes 2021. – 2027.gadam.  Ministru kabineta 2021.gada 29.jūnija noteikumi Nr.453 “Izglītojamo speciālo vajadzību izvērtēšanas metodika pirmsskolas izglītības iestādēs” (pieejami <https://likumi.lv/ta/id/324383-izglitojamo-specialo-vajadzibu-izvertesanas-metodika-pirmsskolas-izglitibas-iestades>).  Ministru kabineta 2021. gada 29. jūnijs – MK protokols Nr.50, 36.§ 2.punkts “Pārresoru koordinācijas centram sadarbībā ar: Izglītības un zinātnes ministriju un Veselības ministriju uzsākt darbu, lai līdz 2023.gada 31.decembrim izstrādātu bērnu vecumā no 1,5 līdz 6 gadiem vienotu agrīnās attīstības vajadzību novērtējuma metodisko instrumentu komplektu izmantošanai izglītības un veselības aprūpes jomās, ietverot arī speciālo vajadzību novērtēšanas instrumentu izglītojamiem pirms obligātās pirmsskolas izglītības uzsākšanas, izpildi.” |
| Paveiktais pasākuma īstenošanā | IZM un VIAA (līdz 31.12.2024. – Valsts izglītības satura centrs) ir VK sadarbības partneris šī projekta īstenošanā. Valsts izglītības satura centrs 2024.gada 24.janvārī noorganizēja tiešsaistes semināru “Bērnu agrīnās attīstības skrīninga izstrādes un ieviešanas aktualitātes”, kurā informēja par progresu saistībā ar vienota bērnu agrīnās attīstības skrīninga izstrādi izglītības un veselības jomās, kā arī turpmākiem plāniem tā ieviešanai.VIAA 2025.gada 12.februārī noorganizēja tiešsaistes semināru “Standartizēti testi Latvijā”, kurā cita starpā paskaidroja arī minētā skrīninga ieviešanas iespējas pirmsskolas izglītības iestādēs un ģimenes ārstu praksēs. IZM 2024.gada 28.novembrī organizēja tiešsaistes semināru par aktualitātēm pirmsskolas izglītības jomā, kur VK pārstāve sniedza informāciju par agrīnā preventīvā atbalsta sistēmas aktualitātēm, informējot par progresu saistībā ar vienota bērnu agrīnās attīstības skrīninga izstrādi izglītības un veselības jomās, kā arī turpmākiem plāniem tā ieviešanai. Semināra ieraksts un prezentācija pieejama: <https://www.izm.gov.lv/lv/seminari-un-konferences>. |
| Turpmāk plānotās aktivitātes pasākuma īstenošanā[[44]](#footnote-44) | IZM un VIAA turpinās sadarbību ar VK un informatīvu atbalstu skrīninga ieviešanas procesā. |

|  |  |
| --- | --- |
| * 1. **Identificētais uzdevums** | **Sagatavot priekšlikumus par iespējām sniegt atbalstu bērniem ar speciālajām vajadzībām atbilstoši viņu vajadzībām, nesaistot to ar izglītojamajam ieteiktās speciālās izglītības programmas kodu (izņemot bērnus ar 58, 59 kodu)** |
| Esošās situācijas apraksts | Jau šobrīd daudzās izglītības iestādēs tiek organizēts un sniegts bērnam atbalsts mācību process, nesaistot to ar izglītojamajam ieteiktās speciālās izglītības programmas kodu. MK noteikumos Nr.556 par prasībām vispārējās izglītības iestādēm, lai to īstenotajās izglītības programmās uzņemtu izglītojamos ar speciālām vajadzībām, 4.punktā teikts, ka izglītojamiem, kuriem nav pedagoģiski medicīniskās komisijas atzinuma, bet kuriem konstatētas attīstības vai mācīšanās grūtības, izglītības iestādes atbalsta speciālisti (izglītības vai klīniskais psihologs, logopēds, skolotājs logopēds vai speciālais pedagogs), pamatojoties uz pilngadīga izglītojamā, nepilngadīga izglītojamā vecāku, bāriņtiesas iecelto aizbildņu vai aizgādņu iesniegumu, veic attiecīgi pedagoģisko vai psiholoģisko novērtējumu un sniedz atzinumu. Atzinumā norāda ieteicamos atbalsta pasākumus.  Lai izveidotu vienotu pedagoģiski medicīnisko komisiju darba sistēmu (jaunu konceptu), IZM ar rīkojumu Nr.1-2e/23/302 no 19.09.2023. “Par darba grupas izveidi pedagoģiski medicīnisko komisiju jaunā koncepta un reformas plāna izstrādei” ir izveidojusi darba grupu. Darba grupa ir uzsākusi darbu pie reformas plāna izstrādes. |
| Veicamie pasākumi uzdevuma īstenošanai | 1) Jautājums tiek skatīts starpinstitūciju darba grupā.  *Šobrīd plānots:*  2) Vadlīnijās izglītības kvalitātes nodrošināšanai vispārējā un profesionālajā izglītībā plānots iestrādāt atsevišķu rezultatīvo rādītāju par atbalsta pakalpojumu sniegšanu speciālās izglītības programmā esošajiem izglītojamajiem atbilstoši normatīvajos aktos noteiktajām prasībām.  3) Izstrādāt VIIS funkcionalitāti, kas nodrošina arī to izglītojamo identificēšanu, kuriem mācību procesā ir nozīmēti atbalsta pasākumi. |
| Iegūstamais labums | Ātrāks un tuvāk bērna dzīvesvietai saņemts pakalpojums, skaidrāk definēts bērnam nepieciešamais atbalsts mācību procesā, efektīvāka informācijas aprite. |
| Sasniedzamie rādītāji (kā var izmērīt) | Samazinās gaidīšanas rindas, agrīnāka diagnostika, efektīvāka komunikācija, jēgpilnāks atbalsts mācībās. |
| Kādā laika periodā | Līdz 2024.gada 1.septembrim (*2. un 3.pasākums*) |
| Kāds ir finansējuma avots, t.sk. papildu finansējuma nepieciešamība | IZM esošā budžeta ietvaros |
| Atbildīgā institūcija | IZM, Izglītības un kvalitātes valsts dienests (IKVD) |
| Iesaistītās institūcijas | LM, VM, izglītības iestādes, pašvaldības (kā vispārējo izglītības iestāžu dibinātājas) |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Informatīvais ziņojums par iekļaujošās izglītības attīstību visās izglītības pakāpēs (25-TA-539) |
| Paveiktais pasākuma īstenošanā | Sagatavots informatīvais ziņojums par iekļaujošās izglītības attīstību visās izglītības pakāpēs (25-TA-539), kur vairākas turpmākās darbības ir saistītas ar izglītības kvalitātes vadlīniju pilnveidošanu un VIIS funkcionalitātes uzlabošanu. Ziņojums pieejams Tiesību aktu portālā “Publiskā apspriešana”: <https://tapportals.mk.gov.lv/public_participation/49bbef93-6389-4df5-a3d4-fedaca5c0483>. |
| Turpmāk plānotās aktivitātes pasākuma īstenošanā[[45]](#footnote-45) | IKVD un IZM līdz 31.12.2025. pilnveido 2022. gada 11. janvāra “Vadlīnijas izglītības kvalitātes nodrošināšanai vispārējā un profesionālajā izglītībā”, valsts izglītības kvalitātes monitoringa sistēmas jomās un kritērijos iekļaujot individuālos izglītības programmas apguves plānus. |

|  |  |
| --- | --- |
| * 1. **Identificētais uzdevums** | **Definēt jaunu monitoringa rādītāju par bērniem ar speciālajām vajadzībām nodrošinātajiem atbalsta pasākumiem izglītības iestādēs** |
| Esošās situācijas apraksts | Eiropas Sociālā fonda projekta Nr.8.3.6.2/17/I/001 “Izglītības kvalitātes monitoringa sistēmas izveide un īstenošana” ietvaros ir izveidota izglītības kvalitātes koncepcija un ir definēti izglītības kvalitātes rādītāji. Viens no šīs sistēmas rīkiem – Skolu efektivitātes monitoringa rīks ļauj filtros atlasīt izglītības iestādes, kuras īsteno speciālās izglītības programmas. Tiek izmantoti VIIS dati. Projekta noslēguma datums ir 2023.gada 31.decembris, līdz ar to nav plānots definēt jaunus monitoringa rādītājus šī projekta ietvaros.  Viens no izstrādātajiem izglītības kvalitātes monitoringa sistēmas rīkiem ESF projekta Nr.8.3.6.2/17/I/001 “Izglītības kvalitātes monitoringa sistēmas izveide un īstenošana” ietvaros ir arī Risku identificēšanas rīks (RIR). RIR mērķis ir atbalstīt izglītības kvalitātes risku vadības attīstību izglītības iestāžu paškontrolei, risku prognozēšanai un novēršanai, vienlīdzīgu iespēju nodrošināšanai un regulāram ārējam izglītības iestāžu kvalitātes monitoringam, lai uz izglītības kvalitāti potenciāli pazeminošiem apstākļiem varētu reaģēt nekavējoties, parādoties pirmajām pazīmēm.  Viens no risku rādītājiem (indikatoriem) gan vispārējā, tostarp speciālajā, izglītībā, gan profesionālajā izglītībā ir izglītojamo un atbalsta personāla proporcija (izglītojamo skaits pret iestādē nodarbināto atbalsta personāla likmju skaitu). Šis rādītājs ir arī jau iestrādāts Skolu tīkla efektivitātes rīkā. RIR prototips pašlaik tiek integrēts VIIS. Valsts līmeņa lietotājiem RIR būs pieejams ar 2023.gada 18.decembri. 2024.gada sākumā tas nokļūs pie pašvaldību lietotājiem.  ESF projekta Nr.8.3.6.2/17/I/001 “Izglītības kvalitātes monitoringa sistēmas izveide un īstenošana” ietvaros veikta ekspertīze “Par emocionālās labizjūtas sekmēšanas instrumentiem izglītības iestādēs”, kas sniedza sistēmisku pārskatu par Latvijā pieejamo emocionālās labizjūtas novērtēšanas un nodrošināšanas instrumentiem tā izmantošanu vispārējās un profesionālās izglītības iestādēs dažādām izglītojamo grupām, pedagogiem, izglītības iestāžu atbalsta personālam un izglītojamo vecākiem/aizbildņiem. Nākamajā ESF plānošanas periodā 2024. – 2029.gadā šī ekspertīze plānota kā pamats vienotai rādītāju izveidei, lai mērītu labizjūtu izglītības iestādēs, kur paredzēts novērtējums arī par iekļaušanu. |
| Veicamie pasākumi uzdevuma īstenošanai | Labizjūtas sekmēšanas programmu struktūras izveide un programmās izmantojamo instrumentu izvēle, nosakot programmu un instrumentu izvērtēšanas atbilstību zinātniskajiem kritērijiem un sabiedrības veselības praksei. |
| Iegūstamais labums | Vienota pieeja emocionālās labizjūtas novērtēšanā. |
| Sasniedzamie rādītāji (kā var izmērīt) | Iespēja apzināt un sekmēt bērnu un jauniešu labizjūtu Latvijā. |
| Kādā laika periodā | 2024. – 2029. |
| Kāds ir finansējuma avots, t.sk. papildu finansējuma nepieciešamība | ESF+ līdzekļi |
| Atbildīgā institūcija | IZM |
| Iesaistītās institūcijas | IKVD, VIAA |
| Komentāri | *Iespējams, ka papildu finansējumu varētu piesaistīt no ESF līdzekļiem nākamajā plānošanas periodā.* |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | 2024.gada 25.novembra Ministru kabineta noteikumi Nr.745 “Eiropas Savienības kohēzijas politikas programmas 2021.–2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.4. pasākuma "Izglītības kvalitātes monitoringa sistēmas attīstība un nodrošināšana" īstenošanas noteikumi””. |
| Paveiktais pasākuma īstenošanā | Projekta īstenošana nav uzsākta, šobrīd notiek projekta iesnieguma atlase. |
| Turpmāk plānotās aktivitātes pasākuma īstenošanā[[46]](#footnote-46) |  |

|  |  |
| --- | --- |
| * 1. **Identificētais uzdevums** | **Izstrādāt monitoringa rīku, kas uzskaita un novērtē, cik bērni ar speciālajām vajadzībām pēc vispārējās izglītības iestādes pabeigšanas turpina mācības kādā citā vai augstākajā mācību iestādē un iespējas iekļauties darba tirgū** |
| Esošās situācijas apraksts | Eiropas Sociālā fonda projekta Nr.8.3.6.2/17/I/001 “Izglītības kvalitātes monitoringa sistēmas izveide un īstenošana” ietvaros nav paredzēts veidot šādu rīku. Projekta noslēguma datums ir 2023.gada 31.decembris.  Nākamajā ESF plānošanas periodā 2024.-2029. gadā ir plānots monitoringa rīks, kurā būs ietverti dati arī par izglītojamiem ar speciālām vajadzībām. Plānotais “Izglītības turpināšanas rīks” aptvers visas jomas, kas īstermiņā un ilgtermiņā veicina izglītības turpināšanu, mazinot tās pamešanu un pamešanas radītos zaudējumus.  “Izglītības turpināšanas rīks” aptvers pārskatus par izglītojamo plūsmu starp dažādām izglītības pakāpēm; izglītojamo mobilitāti, kā arī iespējamajiem iemesliem priekšlaicīgas izglītības pārtraukšanai, izglītības neturpināšanai un izglītības pārtraukšanai nākamajā izglītības posmā. Informācija par šādiem iemesliem var palīdzēt izveidot efektīvāku atbalstu mācību turpināšanai. Rīks aptvers visus izglītības posmus un pakāpes no pamatizglītības absolvēšanas līdz otrā cikla augstākai izglītībai. |
| Veicamie pasākumi uzdevuma īstenošanai | Izglītības turpināšanas rīka izstrāde periodā 2024. – 2029.gads. |
| Iegūstamais labums | Izglītības pamešanas iemeslu apzināšana var palīdzēt izveidot efektīvāku atbalstu izglītības turpināšanai un priekšlaicīgai mācību pamešanai. |
| Sasniedzamie rādītāji (kā var izmērīt) | Izglītības pamešanas risku identificēšana, izglītojamo turpmāko gaitu izsekojamība. |
| Kādā laika periodā | 2024. – 2029.gads |
| Kāds ir finansējuma avots, t.sk. papildu finansējuma nepieciešamība | ESF līdzekļi |
| Atbildīgā institūcija | IZM |
| Iesaistītās institūcijas | VIAA, IKVD |
| Komentāri | *Iespējams, ka papildu finansējumu varētu piesaistīt no ESF līdzekļiem nākamajā plānošanas periodā.* |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | 2024.gada 25.novembra Ministru kabineta noteikumi Nr.745 “Eiropas Savienības kohēzijas politikas programmas 2021.–2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.4. pasākuma "Izglītības kvalitātes monitoringa sistēmas attīstība un nodrošināšana" īstenošanas noteikumi””. |
| Paveiktais pasākuma īstenošanā | Projekta īstenošana nav uzsākta, šobrīd notiek projekta iesnieguma atlase. |
| Turpmāk plānotās aktivitātes pasākuma īstenošanā[[47]](#footnote-47) |  |

|  |  |
| --- | --- |
| * 1. **Identificētais uzdevums** | **Sadarbībā ar pašvaldībām un izglītības iestādēm izstrādāt priekšlikumus par iespējām pilnveidot interešu izglītību bērniem ar speciālajām vajadzībām** |
| Esošās situācijas apraksts | Šobrīd ir nepietiekami nodrošināta atbalsta personu (sociālais pedagogs, pedagoga palīgs, sociālais darbinieks, pavadošā persona vai kāds cits) pieejamība, lai bērns ar speciālām vajadzībām varētu nokļūt līdz interešu izglītības nodarbībām un tajās veiksmīgi iekļauties. Arī interešu izglītības pedagogiem dažkārt trūkst zināšanu un prasmju darbam ar šādiem bērniem.  Ir vajadzīga izpēte un informācija par interešu izglītības programmu piedāvājumu un pieprasījumu, kas bērnus ar speciālām vajadzībām interesētu un kas vienlaikus veicinātu viņu attīstību, socializēšanos un iekļaušanos. |
| Veicamie pasākumi uzdevuma īstenošanai | 1. Interešu izglītības programmu piedāvājuma un pieprasījuma izpēte atbilstoši bērnu ar speciālām vajadzībām izglītības vajadzībām un interesēm. 2. Labās prakses piemēru apkopošana un popularizēšana, lai sekmētu un motivētu pedagogus darbam ar bērniem ar speciālām vajadzībām. 3. Atbalsta personu piesaiste, interešu izglītības pedagogu un atbalsta personu profesionālās kompetences pilnveide. |
| Iegūstamais labums | 1. Izglītoti un motivēti pedagogi sadarbībā ar atbalsta personām iekļauj interešu izglītībā bērnus ar speciālām vajadzībām. 2. Nodrošinātas atbalsta personas interešu izglītības pieejamībai bērniem ar speciālām vajadzībām. |
| Sasniedzamie rādītāji (kā var izmērīt) | Iesaistīto bērnu ar speciālām vajadzībām skaits interešu izglītības programmās.  Interešu izglītības programmu skaits, kurās darbojas bērni ar speciālām vajadzībām.  Atbalsta personu pieejamība (skaits), kas nodrošina bērna dalību interešu izglītības pasākumos. |
| Kādā laika periodā | 2025.gadā. |
| Kāds ir finansējuma avots, t.sk. papildu finansējuma nepieciešamība | Pamatojoties uz MK 28.08.2001. noteikumu Nr.382 “Interešu izglītības programmu finansēšanas kārtība” 2.punktu, interešu izglītības programmas īsteno no valsts budžeta līdzekļiem, no pašvaldību un citu juridisko personu līdzekļiem, kā arī no fizisko personu līdzekļiem.  *Iespējams, ka papildu finansējumu varētu piesaistīt no ESF līdzekļiem nākamajā plānošanas periodā, paredzot gan izpēti, gan pedagogu un atbalsta personāla izglītošanu un pieredzes apmaiņu, gan sadarbības stiprināšanu.* |
| Atbildīgā institūcija | IZM, kas nodrošina finansējumu interešu izglītības pedagogu daļējai darba samaksai; speciālo pedagogu darba samaksai, pedagogu palīgu darba samaksai. |
| Iesaistītās institūcijas | Pašvaldības, kuru administratīvajā teritorijā interešu izglītības programmas tiek īstenotas. Interešu izglītības programmu īstenotāji. |
| Komentāri | *Jautājums jāskata kontekstā ar atbalsta personu pieejamību izglītības iestādēs un pedagogu profesionālās kompetences pilnveidi.* |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | IZM sagatavoja ES kohēzijas politikas programmas 2021.-2027. gadam 4.2.3. specifiskā atbalsta mērķa "Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti" 4.2.3.2. pasākuma "Interešu izglītības pakalpojumu pieejamības paplašināšana sociālās atstumtības riskam pakļautiem izglītojamajiem ar speciālām vajadzībām" īstenošanas noteikumu projektu, kas sekmētu interešu izglītības programmu piedāvājuma un pieprasījuma izpēti atbilstoši bērnu ar speciālām vajadzībām izglītības vajadzībām un interesēm, kā arī atbalsta personāla piesaisti, interešu izglītības pedagogu un atbalsta personāla profesionālās kompetences pilnveidi, tomēr plānotais finansējums, lai īstenotu 4.2.3.2. pasākumu, tika novirzīts valsts iekšējās un ārējās drošības stiprināšanai un vajadzībām. |
| Paveiktais pasākuma īstenošanā | Nav īstenots finansējuma trūkuma dēļ. |
| Turpmāk plānotās aktivitātes pasākuma īstenošanā[[48]](#footnote-48) | Ja būs pieejams finansējums, 5.8. uzdevums var tikt īstenots un izpildīts. |

## **Rīcības virziens: Sabiedriskā transporta piekļūstamība**

Sabiedriskajam transportam ir ļoti liela nozīme, kas nodrošina iedzīvotājiem, tostarp personām ar funkcionāliem traucējumiem. iespēju brīvi pārvietoties, iespēju strādāt, iegūt izglītību, nokļūt līdz ārstniecības iestādei u.tml., kas ir ļoti nozīmīgs aspekts, lai personas ar funkcionāliem traucējumiem spētu socializēties un dzīvot neatkarīgi.

2022.gada 13.septembra Darba grupas sanāksmē tika identificēti vairāki pasākumi Satiksmes ministrijai (turpmāk – SM), kas veicami, lai sekmētu sabiedriskā transporta piekļūstamību personām ar funkcionāliem traucējumiem.

|  |  |
| --- | --- |
| * 1. **Identificētais uzdevums** | **Attīstīt un nodrošināt aktuālās informācijas nodrošināšanu par sabiedriskā transporta reisiem pieturās un tīmekļa vietnēs, lai personas, t.sk. ar funkcionāliem traucējumiem, spētu ērti plānot savu dienu un iegūt visu nepieciešamo informāciju par sabiedriskā transporta maršrutiem, kursēšanas laikiem, īslaicīgām izmaiņām u.tml.** |
| Esošās situācijas apraksts | Atbilstoši Ministru kabineta 2010.gada 13.jūlija noteikumu Nr.634 “Sabiedriskā transporta pakalpojumu organizēšanas kārtība maršrutu tīklā” 10.punktam pārvadātājs vai pasūtītājs saskaņā ar sabiedriskā transporta nozari reglamentējošajiem normatīvajiem aktiem pasūtītāja noteiktajās pieturās izvieto kustības sarakstu plāksnes un citu informāciju, piestiprinot pie norādījuma ceļa zīmes “Autobusa un trolejbusa pietura” vai “Tramvaja pietura” statņa. Kustības sarakstu plāksnes pieturās novieto pasažieriem saskatāmā augstumā un leņķī vietā, kur iespējams piekļūt personām ar kustību traucējumiem. Kustības sarakstos informāciju attēlo skaidri un saprotami tā, lai burti un cipari būtu treknrakstā un kontrastētu ar pamatni.  2020.jūnijā tika uzsākta vienota dizaina kustības sarakstu plākšņu uzstādīšana pieturās visā reģionālās nozīmes autobusu maršruta tīklā. Līdz 2023.gada jūlijam ir uzstādītas vienota dizaina kustības sarakstu plāksnes 9 418 pieturās (96%). Papildus ar kustības sarakstu plāksnēm ir jāaprīko 406 pieturas (4%). Atlikušās pieturas būs iespējams aprīkot ar kustības sarakstu plāksnēm, t.sk. pēc tam, kad visas pieturas tiks aprīkotas ar ceļa zīmēm “Autobusa un trolejbusa pietura”, kas ir autoceļu pārvaldītāju kompetence. Sarunas ar autoceļu pārvaldītājiem norit regulāri, līdz ar to 2023.gadā turpināsies kustības sarakstos iekļauto pieturvietu aprīkošana, kā arī nozagto un bojāto plākšņu atjaunošana.  Tāpat jānorāda, ka informācija, ka reiss tiek izpildīts ar pielāgoto autobusu, iedzīvotājiem ir pieejama tīmekļa vietnē [www.1188.lv](http://www.1188.lv) un VSIA “Autotransporta direkcija” (turpmāk – ATD) tīmekļa vietnē [www.atd.lv](http://www.atd.lv) sadaļā “Sabiedriskā transporta kustības saraksti” (reiss atzīmēts ar speciālu simbolu). Tāpat šādu informāciju var saņemt, zvanot uz pārvadātāju dispečerdienestu tālruņa numuriem, kas pasažieriem pieejami kustības sarakstu plāksnēs. Vienlaikus arī pieturu kustības sarakstos parādās šī informācija, kā arī tiek veiktas nepieciešamās darbības informācijas piekļūstamībai arī autoostās.  Vienlaikus, ņemot vērā, ka pārvadātājiem, kuri ir noslēguši sabiedriskā transporta pārvadājumu pakalpojumu līgumu par tiesībām nodrošināt regulāros pasažieru pārvadājumus konkrētos maršrutos, rodas neparedzēti apstākļi, kā piemēram, saslimuši autobusu vadītāji, notiek ceļu satiksmes negadījumi, tiek konstatēti transportlīdzekļu tehniskie bojājumi, laikapstākļu dēļ nav iespējams izmantot ceļu vai tā posmu, ATD 2022.gadā ir uzlabojusi pasažieru informēšanas procesu. ATD ir izstrādājusi risinājumu, kas sniedz iespēju reģionālo autobusu pasažieriem sekot līdzi aktuālajai informācijai par atceltajiem reisiem ATD tīmekļa vietnē [www.atd.lv/lv/atceltiereisi](http://www.atd.lv/lv/atceltiereisi). Gadījumā, ja attiecīgajā vai nākamajā dienā ir paredzama situācija, ka kāds no plānotajiem reģionālā autobusa maršruta reisiem netiks izpildīts, pārvadātāja, kas sniedz attiecīgo pakalpojumu, pienākums ir nekavējoties šo informāciju ievadīt sistēmā, kura automātiski tiks atspoguļota mājas lapā [www.atd.lv/lv/atceltiereisi](http://www.atd.lv/lv/atceltiereisi). Tādējādi klienti var vienuviet sekot līdzi operatīvajām izmaiņām reģionālo autobusu maršrutu tīklā un nepieciešamības gadījumā pārplānot nepieciešamos braucienus. |
| Veicamie pasākumi uzdevuma īstenošanai | ATD jau ir izveidojusi un uztur vienotu sabiedriskā transporta biļešu sistēmu, līdz ar to drīzā nākotnē, izmantojot biļešu tirgotāju sniegtos pakalpojumus, ikviens Latvijas iedzīvotājs un viesis varēs elektroniski iegādāties iepriekš pārdošanā biļeti uz visiem *(šobrīd reģionālās nozīmes)* sabiedriskā transporta maršruta reisiem.  Tiek plānots, ka līdz ar šīs sistēmas pilnvērtīgas izmantošanas iespējām biļešu tirgotāji savlaicīgi saņems un atspoguļos informāciju pasažieriem par atceltajiem reisiem, tādejādi vēl operatīvāk nodrošinot potenciālos pasažierus ar informāciju par reisu izmaiņām. Pasažieriem tiks nodrošināta iespēja iegūt informāciju par autobusa aprīkojumu personām ar kustību traucējumiem. |
| Iegūstamais labums | Pasažieriem pilnīgi visās pieturās tiks nodrošināti aktuālie reģionālās nozīmes autobusu kustību saraksti. Savukārt, elektroniski – tīmekļa vietnēs, mobilajās aplikācijās, tiks vēl vairāk uzlabota iespēja saņemt informāciju par gaidāmajām izmaiņām reģionālās nozīmes pārvadājumu kustības sarakstos konkrētajā dienā un/vai nākamajām dienām. |
| Sasniedzamie rādītāji (kā var izmērīt) | Visas reģionālās nozīmes autobusu pieturas aprīkotas ar kustības sarakstu plāksnēm. Palielināts informācijas saņemšanas kanālu skaits par sabiedriskā transporta maršrutiem, transportlīdzekļu aprīkojumu, kursēšanas laikiem, īslaicīgām izmaiņām tajos. |
| Kādā laika periodā | Līdz 2023.gada beigām, atsevišķi informāciju tehnoloģiju projekti turpināsies pēc 2023.gada. |
| Kāds ir finansējuma avots, t.sk. papildu finansējuma nepieciešamība | ATD esošā budžeta ietvaros. |
| Atbildīgā institūcija | ATD |
| Iesaistītās institūcijas | SM |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Ministru kabineta 2010.gada 13.jūlija noteikumu Nr.634 “Sabiedriskā transporta pakalpojumu organizēšanas kārtība maršrutu tīklā” 10., 10.1,10.2 . un 10.3.punkts. |
| Paveiktais pasākuma īstenošanā | Autotransporta direkcija jau ir izveidojusi un uztur vienotu sabiedriskā transporta biļešu sistēmu, līdz ar to drīzā nākotnē, izmantojot biļešu tirgotāju sniegtos pakalpojumus ikviens Latvijas iedzīvotājs un viesis varēs elektroniski iegādāties iepriekš pārdošanā biļeti uz visiem *(šobrīd reģionālās nozīmes)* sabiedriskā transporta maršruta reisiem.  Tiek plānots, ka līdz ar šīs sistēmas pilnvērtīgas izmantošanas iespējām, biļešu tirgotāji savlaicīgi saņems un atspoguļos informāciju pasažieriem par atceltajiem reisiem, tādejādi vēl operatīvāk nodrošinot potenciālos pasažierus ar informāciju par reisu izmaiņām. Pasažieriem tiks nodrošināta iespēja iegūt informāciju par autobusa aprīkojumu personām ar kustību traucējumiem. |
| Turpmāk plānotās aktivitātes pasākuma īstenošanā[[49]](#footnote-49) | Pasažieriem pilnīgi visās pieturās tiks nodrošināti aktuālie reģionālās nozīmes autobusu kustību saraksti. Savukārt, elektroniski – tīmekļa vietnēs, mobilajās aplikācijās, tiks vēl vairāk uzlabota iespēja saņemt informāciju par gaidāmajām izmaiņām reģionālās nozīmes pārvadājumu kustības sarakstos konkrētajā dienā un/vai nākamajām dienām. |

|  |  |
| --- | --- |
| * 1. **Identificētais uzdevums** | **Regulāri apkopot informāciju par personu skaitu, kuras sabiedrisko transportu izmanto ar valsts noteiktajiem braukšanas maksas atvieglojumiem** |
| Esošās situācijas apraksts | Ministru kabineta 2012.gada 28.augusta noteikumu Nr.599 “Sabiedriskā transporta sniegšanas un izmantošanas kārtība” 92.punkts nosaka, ka, iekāpjot sabiedriskajā transportlīdzeklī, pasažierim ir pienākums uzrādīt (iegādāties) braukšanas biļeti. Savukārt Ministru kabineta 2021.gada 22.jūnija noteikumi Nr.414 “Braukšanas maksas atvieglojumu noteikumi” paredz pasažieru kategorijas un dokumentu klāstu, uz kura pamata personai tiek piešķirts braukšanas maksas atvieglojums. Ministru kabineta 2015.gada 28.jūlija noteikumi Nr.435 “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” nosaka kārtību, kādā sabiedriskā transporta pakalpojumu sniedzējiem kompensējami zaudējumi saistībā ar personu ar braukšanas maksas atvieglojumiem pārvadāšanu. Līdz ar to atbilstoši šādai kārtībai sabiedriskā transporta pakalpojumu sniedzēji un citas biļešu tirdzniecības vietas, pamatojoties uz personu apliecinošo vai sociālo statusu apliecinošo dokumentu, izdod personai biļeti ar noteiktas atlaides apmēru, uzskaitot kopējo negūto ieņēmumu apjomu. Attiecīgi negūtais ieņēmumu apjoms, uzskaitot personu ar braukšanas maksas atvieglojumiem braucienu skaitu, reizi mēnesī tiek iesniegts ATD. Šāda kārtība rada administratīvo slogu kā sabiedriskā transporta pakalpojumu sniedzējiem, tā biļešu tirgotājiem, kuriem jāpārliecinās par personas statusu.  2020.gada 17.decembrī tika pieņemti grozījumi Sabiedriskā transporta pakalpojumu likumā, nosakot braukšanas maksas atvieglojumu(turpmāk – BMA) sistēmas elektroniskās identifikācijas risinājumu, kas paredz, ka personu ar braukšanas maksas atvieglojumiem identificēšanai tiks izmantotas Personu apliecinošo dokumentu likumā minētās personas apliecības (turpmāk – eID kartes) ar speciālu funkcionalitāti. BMA sistēma nepieciešama valsts noteikto braukšanas maksas atvieglojumu administrēšanai, kā arī informācijas apkopošanai par personu braukšanas maksas atvieglojumu izmantošanai aktuālajiem identifikācijas līdzekļiem. Ieviešot BMA sistēmu pilnvērtīgā produkcijā, tiks ieekonomēti valsts budžeta līdzekļi, mazināta ēnu ekonomika un nodrošināta precīza uzskaite, jo informācijas sistēma nodrošinās precīzu elektronisku braukšanas maksas atvieglojumu saņēmēju identifikāciju un veikto braucienu uzskaiti.  Šobrīd ir izveidota BMA sistēmas datu bāze, kā arī realizēts pilotprojekts ar Rīgas valstspilsētu un RP SIA “Rīgas satiksme”, kas paredz datu apmaiņu starp sistēmām. BMA elektroniskās identifikācijas risinājumu realizēt būs iespējams pie noteikta skaita izsniegto eID karšu ar speciālo funkcionalitāti apjoma. |
| Veicamie pasākumi uzdevuma īstenošanai | Sistēma jāievieš pilnvērtīgā produkcijā sākotnēji reģionālās nozīmes maršrutos, pēc tam arī pilsētas nozīmes maršrutos, kad valstspilsētu pašvaldības būs nodrošinājušas tehniskos risinājumus. |
| Iegūstamais labums | Katras personas ar I vai II invaliditātes grupu, personas līdz 18 gadu vecumam ar invaliditāti un personas, kas pavada personu ar I invaliditātes grupu vai personu līdz 18 gadu vecumam ar invaliditāti, brauciens tiks elektroniski uzskaitīts, personai identificējoties ar eID karti *(pavadonim identifikācija netiks veikta, viņa brauciens tiks saistīts ar personas, kuru viņš pavada eID karti).* BMA sistēmā būs iespēja identificēt katru braucienu, veikt šo braucienu analīzi, tāpat personai būs iespējams savu braucienu informācijai sekot Valsts pārvaldes pakalpojumu portālā Latvija.lv.  Vienlaikus kā ieguvums šādai uzskaites un identifikācijas sistēmai ir tas, ka publiski netiks demonstrēts personas statuss *(BMA sistēma pēc eID kartes atpazīs atvieglojuma veidu un piešķirs atvieglojumu)*, un atvieglojuma izmantošanai būs nepieciešams tikai viens dokuments – eID karte, kā arī netiks apstrādāti personas kodi, bet personas identifikācija notiks pēc eID kartes numura. |
| Sasniedzamie rādītāji (kā var izmērīt) | BMA sistēma ieviesta visā reģionālās nozīmes sabiedriskajā transportā. |
| Kādā laika periodā | Informācijas sistēmas izstrādes darbi turpināsies 2023.gadā un pēc izstrādes pabeigšanas tiks uzsākts ieviešanas process produktīvā lietošanā. Kā arī sistēmas ieviešanas procesā tiks nodrošināts pārejas periods, kura laikā personas ar valsts noteiktiem braukšanas maksas atvieglojumiem varēs izmantot sabiedrisko transportu, identificējoties ar eID karti vai arī uzrādot attiecīgu dokumentu, kā tas notiek līdz šim. |
| Kāds ir finansējuma avots, t.sk. papildu finansējuma nepieciešamība | SM esošā budžeta ietvaros, nepieciešamā finansējuma apmērs ir precizējams. |
| Atbildīgā institūcija | ATD |
| Iesaistītās institūcijas | SM, PMLP, VDEĀVK, VBTAI, SIF, valstspilsētu pašvaldības |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Pamatojoties uz izstrādāto Sabiedriskā transporta pakalpojumu likumu, plānots pilnā apjomā braukšanas maksas atvieglojumu ieviešanu produktīvā lietošanā visām iedzīvotāju kategorijām reģionālajā un valstspilsētu sabiedriskajā transporta ar 2025. gada 31. decembri. |
| Paveiktais pasākuma īstenošanā | Izstrādāt integrāciju ar DAGR, lai iegūtu no centralizētas datu apmaiņas informācijas sistēmas personu datus, kurām pienākas valsts noteiktie atvieglojumi. |
| Turpmāk plānotās aktivitātes pasākuma īstenošanā[[50]](#footnote-50) | 1.Digitālā maciņa kā identifikācijas līdzekļa ieviešana reģionālajā un valstspilsētu sabiedriskajā transportā.  2.Eiropas invaliditātes apliecības kā identifikācijas līdzekļa ieviešana reģionālajā un valstspilsētu sabiedriskajā transportā. |

|  |  |
| --- | --- |
| * 1. **Identificētais uzdevums** | **Organizēt** **regulārus kontroles braucienus, lai pārliecinātos par piekļūstamības kvalitātes nodrošināšanu, nepieciešamības gadījumā lūdzot tās novērst saprātīgā termiņā** |
| Esošās situācijas apraksts | Šobrīd spēkā esošo sabiedriskā transporta pakalpojumu pasūtījumu līgumu (ilgtermiņa) maršruta tīkla daļās “Pierīga”, “Liepāja”, “Daugavpils, Krāslava”, “Kuldīga, Saldus”, “Bauska”, “Ogre, Aizkraukle” un “Jēkabpils, Preiļi, Līvāni” izpildē kopumā ir iesaistīti 67% autobusi, kas atbilstoši pielāgoti personu ar ierobežotām pārvietošanās spējām pārvadāšanai.  Laika posmā no 2022.gada 1.janvāra līdz 31.decembrim kopumā veikta 3 821 pārbaude, savukārt 2023. gada 1. pusgadā 1794 pārbaudes transportlīdzekļos, kas tiek izmantoti sabiedriskā transporta pakalpojumu sniegšanā, t.i., gan autobusos, gan vilcienos. Par konstatētajiem pārkāpumiem, t.sk. par nepielāgotu autobusu izmantošanu pārvadājumu veikšanā, pārbaužu laikā ATD ir informējusi attiecīgo pārvadātāju un piemērojusi konkrētajam pārvadātājam noslēgtajos līgumos par sabiedriskā transporta pārvadājumu pakalpojumu sniegšanu ar autobusiem noteiktos līgumsodus.  Vienlaikus kopš 2023.gada janvāra tiek organizēti kontroles braucieni kopā ar biedrības “Apeirons” pārstāvi, lai faktiski pārliecinātos par personu ar kustības traucējumiem ikdienas braucienu iespējamību, ērtumu, izmantojot reģionālās nozīmes autobusu maršrutu tīkla daļās. Šādi kontroles braucieni jau veikti autobusu maršrutu tīkla daļās “Ogre, Aizkraukle”. “Jēkabpils, Preiļi, Līvāni” un “Pierīga”. Šāda sadarbība plānota arī turpmāk. |
| Veicamie pasākumi uzdevuma īstenošanai | Organizēt regulārus kontroles braucienus ar biedrības “Apeirons” pārstāvjiem dažādās maršrutu tīkla daļās, dažādos laikos, lai pārliecinātos par iespējām pilnvērtīgi izmantot nodrošinātā sabiedriskā transporta pakalpojuma piekļūstamību personām ar kustības traucējumiem, veikt pārrunas un norādīt uz nepieciešamajiem uzlabojumiem pārvadātāju tehniskajā un/vai personālresursu jomā, un sekot līdzi to ieviešanai. |
| Iegūstamais labums | Pieejami sabiedriskā transporta pakalpojumi dažādām pasažieru grupām sabiedriskā transporta pārvadājumu pakalpojumu līgumos noteiktajā apjomā. |
| Sasniedzamie rādītāji (kā var izmērīt) | Konstatēts, ka reģionālas nozīmes autobusu maršrutos tiek nodrošināts pielāgots personām ar kustības traucējumiem transports sabiedriskā transporta pārvadājumu pakalpojumu līgumos noteiktajā apjomā, atbilstoši kustības sarakstā noteiktajam. |
| Kādā laika periodā | Regulāri |
| Kāds ir finansējuma avots, t.sk. papildu finansējuma nepieciešamība | ATD piešķirtās dotācijas Sabiedriskā transporta pakalpojumu organizēšanai ietvaros (31.05.00 apakšprogramma). |
| Atbildīgā institūcija | ATD |
| Iesaistītās institūcijas | NVO |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Sabiedriskā transporta pakalpojumu pasūtījumu līgums |
| Paveiktais pasākuma īstenošanā | Regulāri kontroles braucieni sadarbībā ar biedrības “Apeirons” pārstāvjiem dažādās maršrutu tīkla daļās, dažādos laikos ļauj konstatēt nepilnības reģionālas nozīmes maršrutos, kas traucē nodrošināt personām ar kustības traucējumiem sabiedriskā transporta pārvadājumus pakalpojumu līgumos noteiktajā apjomā, atbilstoši kustības sarakstā noteiktajam. Braucienu rezultāta identificētās problēmas un trūkumi pārrunāti ar attiecīgajiem pārvadātājiem. |
| Turpmāk plānotās aktivitātes pasākuma īstenošanā[[51]](#footnote-51) | Turpināt organizēt regulārus kontroles braucienus ar biedrības “Apeirons” pārstāvjiem dažādās maršrutu tīkla daļās, dažādos laikos, lai pārliecinātos par iespējām pilnvērtīgi izmantot nodrošinātā sabiedriskā transporta pakalpojumus personām ar kustības traucējumiem, veikt pārrunas un norādīt uz nepieciešamajiem uzlabojumiem pārvadātāju tehniskajā un/vai personālresursu jomā, un sekot līdzi to izpildei. |

|  |  |
| --- | --- |
| * 1. **Identificētais uzdevums** | **Nodrošināt, ka pārvadātājs nodrošina** **autobusu vadītāju, apkalpojošā personāla izglītošanu par personu ar invaliditāti apkalpošanas vajadzībām** |
| Esošās situācijas apraksts | Atklātā konkursa “Par tiesībām sniegt sabiedriskā transporta pakalpojumus reģionālās nozīmes maršrutos ar autobusiem” tika ietverta prasība, ka pretendents nodrošina, ka pakalpojuma sniegšanā iesaistītais personāls (piemēram, autobusu vadītāji, kontrolieri u.c.) ir regulāri apmācīts komunicēt ar cilvēkiem ar invaliditāti. Visam pakalpojuma sniegšanā iesaistītajam personālam jābūt apmācītam uz pakalpojuma uzsākšanas brīdi. Atkārtotas apmācības jāveic ik pēc pieciem gadiem. Apgūtai apmācības programmai jāatbilst vismaz saturam, kas atrunāts 2011.gada 16.februāra Regulas Nr.181/2011 *par autobusu pasažieru tiesībām* II pielikumā un jābūt saskaņotam ar ATD.  Šobrīd spēkā esošo sabiedriskā transporta pakalpojumu pasūtījumu līgumu (ilgtermiņa) maršruta tīkla daļās “Pierīga”, “Liepāja”, “Daugavpils, Krāslava”, “Kuldīga, Saldus”, “Bauska”, “Ogre, Aizkraukle” un “Jēkabpils, Preiļi, Līvāni” iesaistītā personāla apmācība ir veikta. Ar 2024. gada 1. jūliju maršrutu tīkla daļā “Valmiera, Valka, Smiltene”. Un pārējās maršrutu tīkla daļās – “Madona”, “Talsi, Tukums”, “Jelgava, Dobele”, “Gulbene, Alūksne, Balvi”, “Rēzekne, Ludza” un “Ventspils” atbilstoši noslēgto līgumu uzsākšanas termiņiem.  Vienlaikus šobrīd ir izveidojusies veiksmīga sadarbība ar nevalstisko sektoru un apmācības pakalpojumus pārvadātājiem sniedz biedrība “Apeirons”, Latvijas Cilvēku ar īpašām vajadzībām sadarbības organizācija “SUSTENTO” (turpmāk – SUSTENTO) un LNB. |
| Veicamie pasākumi uzdevuma īstenošanai | Regulāra autobusu apsekošana reisu izpildes laikā, lai pārliecinātos par pakalpojuma sniegšanā iesaistītā personāla apmācības kvalitāti, fiksējot pārkāpumus un uzdodot pārvadātājiem novērst pārkāpumus, piemēram, organizējot atkārtotu apmācību pirms šo noteikto piecu gadu iestāšanās termiņa. Apmācības programmas pielāgošana, papildināšana. |
| Iegūstamais labums | Apmierināti sabiedriskā transporta pakalpojumu lietotāji. |
| Sasniedzamie rādītāji (kā var izmērīt) | Notikušo apmācību skaits un autobusu vadītāju, apkalpojošā personāla skaits, kas piedalījušies mācībās. |
| Kādā laika periodā | Pastāvīgi |
| Kāds ir finansējuma avots, t.sk. papildu finansējuma nepieciešamība | SM esošā budžeta ietvaros, nodrošinot sabiedriskā transporta pakalpojumu izpildi (31.06.00 apakšprogramma). |
| Atbildīgā institūcija | ATD |
| Iesaistītās institūcijas | NVO |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Sabiedriskā transporta pakalpojumu pasūtījumu līgums |
| Paveiktais pasākuma īstenošanā | Regulāri kontroles braucieni sadarbībā ar biedrības “Apeirons” pārstāvjiem dažādās maršrutu tīkla daļās, dažādos laikos ļauj konstatēt nepilnības reģionālas nozīmes maršrutos, kas traucē nodrošināt personām ar kustības traucējumiem sabiedriskā transporta pārvadājumu pakalpojumu līgumos noteiktajā apjomā, atbilstoši kustības sarakstā noteiktajam. Braucienu rezultāta identificētās problēmas un trūkumi, tai skaitā, kas saistīti ar autobusa vadītāja prasmēm apkalpot un komunicēt ar personām ar invaliditāti. |
| Turpmāk plānotās aktivitātes pasākuma īstenošanā[[52]](#footnote-52) | Turpināt organizēt regulārus kontroles braucienus ar biedrības “Apeirons” pārstāvjiem dažādās maršrutu tīkla daļās, dažādos laikos, lai pārliecinātos par iespējām pilnvērtīgi izmantot sabiedriskā transporta pakalpojumus personām ar kustības traucējumiem.  Papildus atkārtotas apmācības pakalpojuma sniegšanā iesaistītais personāls (piemēram, autobusu vadītāji, kontrolieri u.c.) ir jāveic atkārtoti ik pēc pieciem gadiem. |

|  |  |
| --- | --- |
| * 1. **Identificētais uzdevums** | **Izveidot un uzturēt sabiedriskā transporta biļešu tirdzniecības sistēmu, kurai pieslēgtie biļešu tirdzniecības pakalpojuma sniedzēji nodrošinās personām ar I vai II invaliditātes grupu, personām līdz 18 gadu vecumam ar invaliditāti iespēju iegādāties biļetes elektroniski uz visiem reģionālās nozīmes autobusu un vilcienu maršrutiem bez papildu apkalpošanas maksas** |
| Esošās situācijas apraksts | Vienotā sabiedriskā transporta biļešu sistēma (turpmāk – VSTBS) ir ATD saskaņā ar Sabiedriskā transporta pakalpojumu likuma 19.pantu izveidota informācijas sistēma. VSTBS ir nepieciešama biļešu tirdzniecības nodrošināšanai tiešsaistē visās sabiedriskā transporta biļešu tirdzniecības vietās.  Izmantojot VSTBS 2022.gada 1.augustā tika uzsākta vienreizējo braucienu biļešu, izņemot personām ar braukšanas maksas atvieglojumiem (BMA), tirdzniecība internetā autobusu maršrutos Ādažu virzienā, nodrošinot biļešu tirdzniecību uz 135 reisiem. Savukārt 2022.gada 22.decembrī VSTBS biļešu tirdzniecībai pieejamo reisu apjoms palielināts, nodrošinot biļešu tirdzniecību arī vilcienu maršrutos. Pirmās biļetes, izmantojot VSTBS, iespējams iegādāties vilcienu līnijā Rīga–Skulte. Kopš 2023.gada 11.maija, izmantojot VSTBS, tiek tirgotas biļetes vilciena līnijā Rīga-Tukums. Tiek plānota arī tirdzniecības paplašināšana pārējiem vilcienu maršrutiem. Vilcienu līnijās ir pieejamas biļetes Latvijas Goda ģimenes apliecības "3+ Ģimenes karte" īpašniekiem (izņemot abonementu biļetes). Šobrīd VSTBS biļešu tirdzniecības pakalpojumus nodrošina divi biļešu tirdzniecības pakalpojumu sniedzēji (interneta tirgotāji) – Mobilly un BezRindas.  VSTBS darbība pilnā apmērā iespējama pēc visu dalībnieku (autoostas, visi pārvadātāji ar pielāgotām kasu sistēmām) gatavības. Dalībnieki pakāpeniski tiks pieslēgti pilnvērtīgam darbam VSTBS , tādejādi nodrošinot biļešu iegādi arī BMA kategorijai. |
| Veicamie pasākumi uzdevuma īstenošanai | Līdz ar VSTBS darbības pilnā apmērā nodrošināšanu pie biļešu tirdzniecības pakalpojumu sniedzējiem (interneta tirgotājiem) būs iespējams iegādāties biļetes uz visiem reģionālās nozīmes maršrutiem arī personām ar I vai II invaliditātes grupu, personām līdz 18 gadu vecumam ar invaliditāti un personām, kas pavada personu ar I invaliditātes grupu vai personu līdz 18 gadu vecumam ar invaliditāti. |
| Iegūstamais labums | Personām ar I vai II invaliditātes grupu, personām līdz 18 gadu vecumam ar invaliditāti un personām, kas pavada personu ar I invaliditātes grupu vai personu līdz 18 gadu vecumam ar invaliditāti, radīta iespēja iepriekš elektroniski iegādāties biļeti izvēlētajam maršrutam, laikam, bez papildu apkalpošanas maksas. |
| Sasniedzamie rādītāji (kā var izmērīt) | Pieejams pakalpojums pie biļešu tirdzniecības pakalpojumu sniedzējiem (interneta tirgotājiem) uz visiem reģionālās nozīmes maršrutiem bez papildu apkalpošanas maksas. |
| Kādā laika periodā | Informācijas sistēmas izstrādes darbi turpināsies 2023.gadā un pēc izstrādes pabeigšanas tiks uzsākts ieviešanas process produktīvā lietošanā. Kā arī sistēmas ieviešanas procesā tiks nodrošināts pārejas periods, kura laikā personas ar valsts noteiktiem braukšanas maksas atvieglojumiem varēs izmantot sabiedrisko transportu identificējoties ar eID karti vai arī uzrādot attiecīgu dokumentu, kā tas notiek līdz šim. |
| Kāds ir finansējuma avots, t.sk. papildu finansējuma nepieciešamība | SM budžeta ietvaros, nodrošinot sabiedriskā transporta pakalpojumu izpildi (31.06.00 apakšprogramma), VSTBS uzturēšanai paredzētais finansējums Prioritāro pasākumu ietvarā (31.05.00 apakšprogramma). Turpmāk ik gadu sistēmas uzturēšanai nepieciešams papildus finansējums Prioritāro pasākumu ietvarā (31.05.00 apakšprogramma) 60 000 *euro*, ik gadu sistēmas izstrādei nepieciešams papildus finansējums Prioritāro pasākumu ietvaros (31.05.00 apakšprogramma) 100 000 *euro*. |
| Atbildīgā institūcija | ATD |
| Iesaistītās institūcijas | SM |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Sabiedriskā transporta pakalpojumu likums |
| Paveiktais pasākuma īstenošanā | Produktīvā lietošanā ieviestas Pasažieru vilciena līnijas Rīga – Skulte, Rīga – Tukums, Rīga – Valga un Rīga – Liepāja. Kā arī notiek biļešu tirdzniecība uz Ādažu virziena reģionālajiem autobusu reisiem. |
| Turpmāk plānotās aktivitātes pasākuma īstenošanā[[53]](#footnote-53) | Plānots pieslēgt visas Pasažieru vilciena līnijas un reģionālos pārvadājumus ar autobusiem. |

|  |  |
| --- | --- |
| * 1. **Identificētais uzdevums** | **Atbilstošas** **infrastruktūras izbūves un esošās pielāgošanas veicināšana, lai nodrošinātu piekļūstamību reģionālās nozīmes sabiedriskajam transportam** |
| Esošās situācijas apraksts | Šobrīd tiek realizēts VAS “Latvijas dzelzceļš” projekts, kura ietvaros paredzēts līdz 2023.gada beigām modernizēt 48 stacijas un pieturas punktus. Šajās modernizētajās stacijās un pieturas punktos tiks izbūvētas paaugstinātās platformas, pasažieru skaitam un vilcienu uzgaidīšanas vajadzībām pielāgotas, modernas un funkcionālas nojumes, soliņi un velonovietnes, kā arī tiks uzstādīta klientiem draudzīga un visām sabiedrības grupām pielietojama apziņošanas sistēma. Iespējas brīvi piekļūt dzelzceļa pasažieru infrastruktūrai tiks nodrošinātas arī cilvēkiem ar kustību, redzes un dzirdes traucējumiem, un pasažieriem ar īpašām vajadzībām tiks izveidotas arī taktilās joslas un taktilās vadulas. Pasažieru drošības uzlabošanai tiks ierīkota videonovērošana.  Dzelzceļa infrastruktūra pasažieru apkalpošanai tiek projektēta atbilstoši universālā dizaina principiem un ciešā sadarbībā ar biedrību “Apeirons”, nodrošinot vides piekļūstamību visām pasažieru grupām.  VSIA “Latvijas Valsts ceļi” izstrādā vadlīnijas “Autobusu pieturvietu aprīkojums un tā parametri valsts autoceļu tīklā”, kuras tiks pabeigtas 2023.gada septembrī. Iespējams vadlīnijas būtu nepieciešamas ne tikai valsts autoceļu tīklā, bet arī pašvaldībās.  Vienlaikus jānorāda, ka jau šobrīd autoostu sniegtajiem pakalpojumiem ir jābūt pieejamiem arī personām ar kustību traucējumiem, tomēr plānots, ka ATD tiks piešķirts deleģējums izstrādāt pakalpojuma sniegšanas standartu autoostām, kurā cita starpā tiks precīzāk atrunāts arī piekļūstamības nodrošināšanas jautājums. |
| Veicamie pasākumi uzdevuma īstenošanai | Veicināt, lai saskaņotie būvprojekti, kā arī izbūvētā un pielāgotā infrastruktūra, nodrošinātu piekļūstamību, t.sk. sabiedriskā transporta pakalpojumiem. |
| Iegūstamais labums | Tiktu radīti priekšnosacījumi, lai sabiedriskā transporta pakalpojumi personām ar kustību traucējumiem būtu pieejami bez pavadoņu vai pārvadātāju papildus palīdzības, nebūtu nepieciešams iepriekš pieteikt pakalpojumu, bet varētu to izmantot jebkurā sev vēlamajā laikā. |
| Sasniedzamie rādītāji (kā var izmērīt) | Apmierināti sabiedriskā transporta pakalpojumu lietotāji. |
| Kādā laika periodā | Pastāvīgi |
| Kāds ir finansējuma avots, t.sk. papildu finansējuma nepieciešamība | ESF finansējuma, VAS “Latvijas dzelzceļš”, VSIA “Latvijas Valsts ceļi”, ATD budžeta līdzekļu ietvaros |
| Atbildīgā institūcija | VAS “Latvijas dzelzceļš”, VSIA “Latvijas Valsts ceļi”, ATD |
| Iesaistītās institūcijas | SM, pašvaldības |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | VAS “Latvijas dzelzceļš” projekti “Dzelzceļa pasažieru infrastruktūras modernizācija” |
| Paveiktais pasākuma īstenošanā | Nodrošināta ATD līdzdalība VAS “Latvijas dzelzceļš” projektu “Dzelzceļa pasažieru infrastruktūras modernizācija” nākamo kārtu (realizācija līdz 2029. gadam) prioritāri modernizējamo staciju definēšanā, pamatojoties uz esošo un plānoto pasažieru apgrozījumu un pārvadājumu intensitāti. |
| Turpmāk plānotās aktivitātes pasākuma īstenošanā[[54]](#footnote-54) | Pēc nepieciešamības tiks nodrošināta turpmāka ATD līdzdalība VAS “Latvijas dzelzceļš” projektu “Dzelzceļa pasažieru infrastruktūras modernizācija” turpmāko kārtu prioritāri modernizējamo staciju definēšanā. |

|  |  |
| --- | --- |
| * 1. **Identificētais uzdevums** | **Kvalitatīvāks, modernāks transportlīdzekļu aprīkojums, t.sk. jaunākas un modernākas vizuālās un audiālās apziņošanas sistēmas** |
| Esošās situācijas apraksts | Sabiedriskā transporta pakalpojumu organizēšanas jeb pasūtījuma veikšanas pamatprincipus reglamentē Sabiedriskā transporta pakalpojumu likums. Saskaņā ar Sabiedriskā transporta pakalpojumu likuma 1.panta 2.punktu, 2.pantu, 6.panta trešo daļu šī likuma mērķis ir nodrošināt iedzīvotājiem pieejamus sabiedriskā transporta pakalpojumus un tie ir organizējami tā, lai tiktu nodrošināti valsts garantēti noteiktas kvalitātes un apjoma sabiedriskā transporta pakalpojumi, kas būtu pieejami ikvienam sabiedrības loceklim, tai skaitā valsts noteiktām pasažieru kategorijām ar atvieglotiem nosacījumiem, kā arī tie būtu pielāgoti valsts noteiktām pasažieru kategorijām ar īpašām vajadzībām. Līdz ar to šāda prasība atklāta konkursa nolikumā ir paredzēta, lai, pirmkārt, sabiedriskā transporta pakalpojumus nodrošinātu arī personām ar dzirdes traucējumiem (vājdzirdīgiem). Savukārt ANO Konvencijas 9.panta pirmajā daļā noteikts dalībvalstu pienākums veikt atbilstošus pasākumus, lai personas ar invaliditāti varētu dzīvot neatkarīgi un pilnvērtīgi piedalīties visās dzīves jomās un vienlīdzīgi ar citiem nodrošināt personām ar invaliditāti pieeju fiziskajai videi, transportam, informācijai un sakariem, tostarp informācijas un sakaru tehnoloģijām un sistēmām, un citiem objektiem un pakalpojumiem, kas ir atvērti vai ko sniedz sabiedrībai gan pilsētās, gan lauku rajonos. Šiem pasākumiem, kas ietver piekļūstamībai traucējošu šķēršļu un barjeru identificēšanu un likvidēšanu, cita starpā jāattiecas uz transportu.  Izpildot minēto tiesisko regulējumu un ņemot vērā apstākli, ka Ministru kabineta 2012.gada 28.augusta noteikumu Nr.599 “Sabiedriskā transporta pakalpojumu sniegšanas un izmantošanas kārtība” 13.punktā ir paredzētas tikai minimālās prasības attiecībā uz informācijas attēlošanu un atskaņošanu, ATD ar nolūku nodrošināt augstāko pasažieriem vai konkrētām to grupām sniedzamā pārvadājuma pakalpojuma kvalitāti, atklāta konkursa “Par tiesībām sniegt sabiedriskā transporta pakalpojumus reģionālās nozīmes maršrutos ar autobusiem” nolikumā paredzēja augstāku prasības izpildes līmeni attiecībā uz transportlīdzekļos paziņojamās informācijas par pieturvietām audiāli un vizuāli, proti, ka prasība obligāti nodrošināma maršrutos, kas savieno apdzīvotas vietas ar lielāku iedzīvotāju skaitu – galvenokārt, nodrošinot savienojumu starp valstspilsētām un novadu centriem. Mazākas nozīmes savienojumiem šī prasība nebija obligāta, bet pārvadātāji to apņēmušies ieviest. Konkursa rezultātā, sākot no 2025.gada, visos maršrutos, tai skaitā arī mazākas nozīmes maršrutu savienojumos, paziņojamā informācija par pieturvietām tiks nodrošināta gan audiāli, gan vizuāli. Vienlaikus tika paredzētas pamatprasības transportlīdzekļos paredzētās informācijas attēlošanai un atskaņošanai.  Vienlaikus tika paredzētas pamatprasības transportlīdzekļos paredzētās informācijas attēlošanai un atskaņošanai. Proti, ja pakalpojuma sniegšanā iesaistītajiem autobusiem salonā informācija par attiecīgām autobusa pieturvietām maršrutā tiek atskaņota audiālā formātā, tad audiālai informācijai jābūt saprotamai arī cilvēkiem ar dzirdes traucējumiem. Skaņai jābūt precīzi dzirdamai bez traucējumiem. Brīdinājuma signālus vai paziņojumus nedrīkst traucēt citi trokšņi vai akustika (prasība var tikt nodrošināta, piemēram, autobusā uzstādot indukcijas cilpas sistēmu). Ja pakalpojuma sniegšanā iesaistītajiem autobusiem salonā informācija par attiecīgām autobusa pieturvietām maršrutā tiek rādīta vizuālā formātā, izmantojot tablo, tad vizuālai informācijai jābūt redzamai arī cilvēkiem ar redzes traucējumiem. Burtiem jābūt kontrastējošiem ar pamatni, piemēram melni burti uz baltas pamatnes, burtu augstumam jābūt vismaz 50 mm. Šobrīd spēkā esošo sabiedriskā transporta pakalpojumu pasūtījumu līgumu (ilgtermiņa) maršruta tīkla daļās “Pierīga”, “Liepāja”, “Daugavpils, Krāslava”, “Kuldīga, Saldus”, “Bauska”, “Ogre, Aizkraukle” un “Jēkabpils, Preiļi, Līvāni” pilnīgi visos autobusos tiek nodrošināts, ka autobusos informācija par pieturvietām ir atskaņojama un attēlojama gan audiālā formātā, gan vizuālā formātā. Ar 2024.gada 1.jūliju maršrutu tīkla daļā “Valmiera, Valka, Smiltene”. Un pārējās maršrutu tīkla daļās – “Madona”, “Talsi, Tukums”, “Jelgava, Dobele”, “Gulbene, Alūksne, Balvi”, “Rēzekne, Ludza” un “Ventspils”, atbilstoši noslēgto līgumu uzsākšanas termiņiem. Jāatzīmē, ka daļa no pārvadātajiem ir izvēlējusies prasību attiecībā uz audiālās informācijas attēlošanu nodrošināt autobusā, uzstādot indukcijas cilpas sistēmu.  Attiecībā uz vilcienu pārvadājumiem jānorāda, ka plānots, ka visus 32 elektrovilcienus, kuri būs pilnībā gatavi pasažieru pārvadājumiem, Latvija saņems līdz 2023.gada beigām. Jaunajos vilcienos būs viena līmeņa iekāpšana no pasažieru platformām, kas ne tikai nodrošinās pakalpojuma piekļūstamību ikvienam, bet arī saīsinās pasažieru apmaiņas laiku pieturvietās. Iekāpšanas uz izkāpšanas ātrumu veicinās arī platākas vilcienu durvis. Tāpat jaunajos elektrovilcienos būs klimata kontrole, ergonomiski sēdekļi, mūsdienu prasībām atbilstošas labierīcības. Tie būs aprīkoti ar video un audio informēšanas sistēmām, jaudīgu WiFi pieslēgumu. Vilcienu gaita, salīdzinot ar pašlaik lietošanā esošajiem, būs vienmērīgāka un trokšņu līmenis salonos būs zemāks.  Papildus jānorāda, ka saskaņā ar apstiprināto finansējumu no ES ANM plānā paredzētiem līdzekļiem un citiem finanšu avotiem Latvijai konkurētspējīga dzelzceļa pasažieru transporta attīstībai līdz 2026.gadam jānodrošina deviņu bateriju elektrovilcienu iegāde pasažieru pārvadājumiem Pierīgas neelektrificētajos maršrutos. Tādējādi tuvāko gadu plāns paredz ne tikai būtiski uzlabot ērtības pasažieriem, bet arī nodrošināt videi draudzīgāku transportu ar ļoti zemu trokšņa līmeni. Vienlaikus nepieciešams turpināt dzelzceļa ritošā sastāva atjaunošanu arī pārējās neelektrificētajās dzelzceļa līnijās, iegādājoties jaunus, pielāgotus dzelzceļa sastāvus. |
| Veicamie pasākumi uzdevuma īstenošanai | Regulāra autobusu apsekošana reisu izpildes laikā, lai pārliecinātos par pakalpojuma sniegšanā iesaistītā transportlīdzekļa pielāgotību, fiksējot pārkāpumus un uzdodot pārvadātājiem novērst pārkāpumus. Atbilstoši pieejamajam finansējumam un nepieciešamībai pastāv iespēja noteikt stingrākas prasības transportlīdzekļu pielāgošanai.  Atbilstoši pieejamajam finansējumam, jauna ritošā sastāva iegāde, t.sk. ar modernāku transportlīdzekļu aprīkojumu, pasažieru pārvadājumu pa dzelzceļu nodrošināšanai neelektrificētajā dzelzceļa zonā. |
| Iegūstamais labums | Kvalitatīvāki, modernāki transportlīdzekļi, t.sk. to aprīkojums, pasažieru pārvadājumu nodrošināšanai, vienlaikus nodrošinot arī ērtāku, vieglāk uztveramu informācijas atspoguļošanu. |
| Sasniedzamie rādītāji (kā var izmērīt) | Indukcijas cilpa vai analogs risinājums pakāpeniski tiek uzstādīts visos transportlīdzekļos (vilcieni un autobusi). |
| Kādā laika periodā | Regulāri pakāpeniski uzlabojumi |
| Kāds ir finansējuma avots, t.sk. papildu finansējuma nepieciešamība | SM budžeta ietvaros, nodrošinot sabiedriskā transporta pakalpojumu izpildi (31.06.00 apakšprogramma) un nepieciešams papildus finansējums saistībā jaunā ritošā sastāva iegādi neelektrificētajā dzelzceļa zonā. |
| Atbildīgā institūcija | ATD, SM |
| Iesaistītās institūcijas | AS “Pasažieru vilciens” |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Sabiedriskā transporta pakalpojumu pasūtījumu līgums |
| Paveiktais pasākuma īstenošanā | Regulāra autobusu apsekošana reisu izpildes laikā, lai pārliecinātos par pakalpojuma sniegšanā iesaistītā transportlīdzekļa aprīkojuma atbilstību prasībām, kas noteiktas sabiedriskā transporta pakalpojuma pasūtījuma līgumā, fiksējot neatbilstības un uzdodot pārvadātājiem novērst neatbilstības. Papildus, pirms sabiedriskā transporta pakalpojuma līguma uzsākšanas, tiek veikta katra autobusa apsekošana, lai pārliecinātos par tā atbilstību sabiedriskā transporta pakalpojuma pasūtījuma līgumā ietvertajām aprīkojuma prasībām. |
| Turpmāk plānotās aktivitātes pasākuma īstenošanā[[55]](#footnote-55) | Regulāra autobusu apsekošana reisu izpildes laikā, lai pārliecinātos par pakalpojuma sniegšanā iesaistītā transportlīdzekļa aprīkojuma atbilstību prasībām, kas noteiktais sabiedriskā transporta pakalpojuma pasūtījuma līgumā. |

|  |  |
| --- | --- |
| * 1. **Identificētais uzdevums** | **Dažādu IT sistēmu attīstība, lai veicinātu iedzīvotāju mobilitāti (t.sk. maršruta plānotāja pilnveide)** |
| Esošās situācijas apraksts | Šobrīd sabiedriskā transporta pakalpojumus maršrutu tīkla pilsētas nozīmes maršrutos plāno attiecīgā valstspilsētas pašvaldība, savukārt reģionālo autobusu maršrutu plānošanu nodrošina ATD (t.sk. sadarbībā ar AS “Pasažieru vilciens” pasažieru pārvadājumos pa dzelzceļu). Attiecīgi katra puse atbilstoši kompetencei nodrošina *(pati vai uzticot pārvadātājam vai citam komersantam)* arī savu maršrutu tīklu, kustības sarakstu atspoguļošanu sabiedrībai. Pasažieriem, kas pārvietojas vairāku teritoriju ietvaros, ir jāpārzina dažādas informācijas saņemšanas tīmekļa vietnes, aplikācijas, lai veidotu savu dienas plānu. |
| Veicamie pasākumi uzdevuma īstenošanai | Vienotas sabiedriskā transporta biļešu sistēmas ieviešana un mobilitātes punktu izveide paaugstinās sabiedriskā transporta popularitāti un radīs iespējas reģionos dzīvojošajiem cilvēkiem būt mobiliem, līdz ar to ir jāattīsta IT sistēmas, lai potenciālie pasažieri ērti, izmantojot vienu tīmekļa vietni vai vienu aplikāciju, var plānot savu maršrutu, t.sk. ar iespēju iegādāties arī vienotu biļeti. Šādā tīmekļa vietnē vai aplikācijā būtu apspoguļojama arī aktuālā informācija par reisa kavējumu, reisa atcelšanu, reālo transportlīdzekļa atrašanās vietu (GPS datu attēlošana) u.tml. |
| Iegūstamais labums | Pieaugtu pasažieru informētība par sabiedriskā transporta lietošanas iespējām, pieaugtu uzticamība sabiedriskajam transportam. |
| Sasniedzamie rādītāji (kā var izmērīt) | Apmierināti sabiedriskā transporta pakalpojumu lietotāji. |
| Kādā laika periodā | Līdz 2030.gadam. |
| Kāds ir finansējuma avots, t.sk. papildu finansējuma nepieciešamība | Jāveic šāda pakalpojuma nodrošinājuma izveides ieguvumu un izmaksu analīze. |
| Atbildīgā institūcija | SM |
| Iesaistītās institūcijas | ATD, valstspilsētu pašvaldības |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Sabiedriskā transporta pakalpojuma likums |
| Paveiktais pasākuma īstenošanā | Sistemātiski tiek attīstīts reģionālo pārvadājumu maršrutu tīkls. 2025. gadā tiks izveidota funkcionalitāte, kura automātiski aprēķina biļešu tarifus reģionālajā sabiedriskajā transportā. |
| Turpmāk plānotās aktivitātes pasākuma īstenošanā[[56]](#footnote-56) | 1. Ieviest reģionālā sabiedriskā transporta plānošanas un modelēšanas programmatūru. Notiek diskusijas, lai šādu programmatūru ieviešam kopā ar ViVi (Pasažieru vilciens) vai ar kādu no valstspilsētām, lai plānotu sabiedrisko transportu neatrauti vienam no otra pa dažādiem transporta veidiem.  2. Reāla laika reģionālo autobusu un vilcienu GPS datu nodrošināšanai sabiedriskā transporta biļešu tirgotājiem un izziņu dienestiem (piem., 1188.lv) attēlošanai kartogrāfijas produktos. |

## **Rīcības virziens: Vēlēšanu procesa piekļūstamība**

Pilsoniskās tiesības vēlēt ir viena no personas pamattiesībām, tostarp personām ar funkcionāliem traucējumiem. Šīs tiesības nodrošina pilsoņu pārstāvību valsts un pašvaldību darbā un ir viens no demokrātiskas valsts pamatelementiem, vienlaikus sekmējot visas sabiedrības iesaisti sabiedriski un politiski nozīmīgos jautājumos. Lai vēlētājs ar dažāda veida funkcionālajiem traucējumiem varētu brīvi piedalīties velēšanu procesā, primāri iepazīties ar politisko partiju piedāvājumu, nepieciešams nodrošināt gan informācijas piekļūstamību, gan fiziskās vides piekļūstamību, izslēdzot riskus, ka balsstiesīgs vēlētājs nepiedalās velēšanās un neizsaka savu gribu nepiekļūstamības dēļ.

2022.gada 19.oktobra Darba grupas sanāksmē tika identificēti vairāki pasākumi Centrālajai vēlēšanu komisijai (turpmāk – CVK), kuru ietvarā iespējams sekmēt vēlēšanu procesa piekļūstamību personām ar funkcionāliem traucējumiem.

|  |  |
| --- | --- |
| * 1. **Identificētais uzdevums** | **Īstenot mērķa grupas aptauju vai padziļinātās intervijas par nepieciešamajiem pasākumiem vēlēšanu procesa piekļūstamības veicināšanai, kā arī sadarbībā ar NVO pārstāvjiem identificēt trūkumus vēlēšanu procesa piekļūstamības nodrošināšanai** |
| Esošās situācijas apraksts | Līdz šim ierobežotā finansējuma dēļ nav veikti sociālie pētījumi un mērķa grupas aptaujas vai padziļinātas intervijas par vēlēšanu piekļūstamību Latvijā. CVK 2022.gadā kopā ar SUSTENTO sagatavoja ieteikumus pašvaldību domēm un vēlēšanu komisijām par minimālajām prasībām vēlēšanu iecirkņu piekļūstamībai. Atbilstoši pašvaldību vēlēšanu komisiju pašnovērtējumam 14. Saeimas vēlēšanās 71% no visiem iecirkņiem bija pieejami cilvēkiem ar kustības traucējumiem. Līdz šim nav izstrādāta vienota pieeja un kritēriji, pēc kā noteikt vēlēšanas iecirkņa piekļūstamību.  No 2023.gada marta līdz aprīlim SUSTENTO interneta vidē veica aptauju “Vēlētāju ar funkcionāliem traucējumiem motivācija un šķēršļi dalībai vēlēšanās”[[57]](#footnote-57). Aptaujā tika apzināta personu ar invaliditāti motivācija piedalīties vēlēšanās, kā arī šķēršļi, kas apgrūtina vai pat padara neiespējamu dalību vēlēšanās. Kā būtiskākos šķēršļus piedalīties vēlēšanās aptaujātie respondenti minēja, ka tuvākais vēlēšanu iecirknis nav piekļūstams cilvēkiem ar kustību traucējumiem (20%), bailes kaut ko sajaukt vai izdarīt nepareizi (20%), grūti, sarežģīti nokļūt vēlēšanu iecirknī, jo nav, kas pavada līdz vēlēšanu iecirknim (17%) un satraukums, ka vēlēšanu iecirknī neviens nesapratīs vai nepalīdzēs (15%).  No aptaujas rezultātiem var secināt, ka fiziskās vides piekļūstamība ir tikai viens no šķēršļiem pilnvērtīgi piedalīties vēlēšanās. Būtisks aspekts ir arī papildu atbalsts no malas – piekļūstama informācija par vēlēšanu procesu; pavadonis/asistents, kas pavada personu līdz vēlēšanu iecirknim; atbalsts vēlēšanu procesā.  CVK ir aicinājusi uz tikšanos pašvaldību vēlēšanu komisijas, lai diskutētu par piekļūstamības jautājumiem cilvēkiem ar kustību traucējumiem, kā arī veiktu atsevišķu iecirkņu apskati. Līdz 2023.gada 29.jūlijam CVK ir tikusies klātienē jau ar 16[[58]](#footnote-58) no 43 pašvaldību vēlēšanu komisijām, kur viens no pārrunājamiem jautājumiem bija vēlēšanu iecirkņu piekļūstamība vēlētājiem ar kustību traucējumiem. Kā liecina līdz šim iegūtā informācija, situācija ar vēlēšanu iecirkņu piekļūstamību ir labāka nekā 14. Saeimas vēlēšanās (71% piekļūstami 673 iecirkņi no 949). 16 apmeklētajās pašvaldībās kopumā tikuši izveidoti 330 vēlēšanu iecirkņi, no kuriem šobrīd tikai 49 iecirkņi nav piekļūstami cilvēkiem ar kustību traucējumiem, kas nozīmē, ka minētajās 16 pašvaldībās piekļūstami ir 85% no vēlēšanu iecirkņiem. Vienlaikus vēlēšanu komisiju vadītāji uzsver, ka vairumā gadījumu iecirkņi tiek izvietoti pašvaldības iestāžu telpās, kur vispārējā situācija uzlabojas, jo pakāpeniski tiek veikta pārbūve atbilstoši būvju vispārējo prasību būvnormatīviem. Vairāku pašvaldību vēlēšanu komisiju vadītāji pauda gatavību, plānojot vēlēšanu iecirkņu atrašanās vietas nākamajām EP vēlēšanām, izvērtēt iespēju iecirkņus, kuros nav nodrošināta piekļūstamība, pārcelt uz citām piekļūstamām telpām, kas vēl vairāk uzlabotu kopējo situāciju. |
| Veicamie pasākumi uzdevuma īstenošanai | Apkopot CVK un pašvaldību vēlēšanu komisiju tikšanās saņemto informāciju par vēlēšanu iecirkņu izvietošanu telpās ar atbilstošu piekļūstamību.  Veikt novērtējumu par vēlēšanu iecirkņu vides un informācija piekļūstamību, izmantojot LM izstrādāto “Vides un informācijas pašnovērtējuma anketu” <https://www.lm.gov.lv/lv/vides-un-informacijas-pieklustamibas-pasnovertejums-saskana-ar-lbn-200-21>. |
| Iegūstamais labums | Kvalitatīva un kvantitatīva analīze par esošo situāciju piekļūstamības nodrošināšanā pašvaldību vēlēšanu iecirkņos.  Vēlēšanu iecirkņu vienota izpratne par piekļūstamību un pamats vadlīniju izstrādei. |
| Sasniedzamie rādītāji (kā var izmērīt) | Apzinātas vismaz 90% pašvaldību vēlēšanu komisijas.  Vismaz divas diskusijas ar NVO pārstāvjiem.  Kvalitatīvās un kvantitatīvās analīzes apkopojuma ziņojums. |
| Kādā laika periodā | 2023.gada decembris – 2024.gada janvāris. |
| Kāds ir finansējuma avots, t.sk. papildu finansējuma nepieciešamība | Papildu finansējums nav nepieciešams. |
| Atbildīgā institūcija | CVK |
| Iesaistītās institūcijas | LM, pašvaldību vēlēšanu komisijas, pašvaldību domes, NVO |
| Komentāri | Pašnovērtējuma veikšanai plānots izmantot LM izstrādāto Vides un informācijas piekļūstamības pašnovērtējuma anketu. |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Plāns personu ar invaliditāti vienlīdzīgu iespēju veicināšanai 2021.–2023. gadam  Plāns personu ar invaliditāti vienlīdzīgu iespēju veicināšanai 2024.–2027. gadam |
| Paveiktais pasākuma īstenošanā | Līdz 2023. gada decembrim CVK ir tikusies ar visu 43 pašvaldību vēlēšanu komisijām, lai diskutētu par piekļūstamības jautājumiem vēlēšanu iecirkņos personām ar kustību traucējumiem. Tikšanos laikā veikta arī atsevišķu vēlēšanu iecirkņu apskate katrā pašvaldībā.  Līdz 2023. gada beigām pašvaldību domēm bija jāpieņem lēmums par vēlēšanu iecirkņu skaitu un to atrašanās vietu pašvaldību administratīvajās teritorijās un saskaņā ar Pašvaldības vēlēšanu komisiju un vēlēšanu iecirkņu komisiju likuma 1. panta 3. daļā noteikto pašvaldības domes sagatavotais priekšlikums par vēlēšanu iecirkņu izveidošanu jānosūta apstiprināšanai CVK. Ievērojot to, ka pašvaldības domes priekšlikumā ir iekļaujama arī informācija par vēlēšanu iecirkņu piekļūstamību personām ar kustību traucējumiem, CVK vērsa pašvaldību vēlēšanu komisiju uzmanību uz nepieciešamību rūpīgi izvērtēt pašvaldību telpas un iespēju robežās veicināt vēlēšanu iecirkņu izvietošanu tādās telpās, kam ir nodrošināta piekļūstamība.  Lai piemērotu vienotus kritērijus piekļūstamības novērtējumam, CVK ir aicinājusi pašvaldības, veicot novērtējumu par vēlēšanu iecirkņu vides un informācija piekļūstamību, izmantot LM izstrādāto “Vides un informācijas piekļūstamības pašnovērtējuma anketu” <https://www.lm.gov.lv/lv/vides-un-informacijas-pieklustamibas-pasnovertejums-saskana-ar-lbn-200-21>.  2023. gada 16. novembrī CVK sadarbībā ar LM vides pieejamības konsultanti Poļinu Rožkovu organizēja semināru visu 43 pašvaldību vēlēšanu komisiju pārstāvjiem. Seminārā tika sniegts skaidrojums par pašnovērtējuma anketas sniegsiet ieteikumus pašvaldību vēlēšanu komisijām, kā aizpildīt minēto anketu un novērtēt ēkas piekļūstamību, kā arī sniegtas konsultācijas, kā efektīvāk nodrošināt vēlēšanu pieejamību personām ar invaliditāti – fizisko iecirkņu pieejamību, vēlēšanu iecirkņu iekārtojumu, kā arī vēlēšanu iecirkņu komisiju locekļu un darbinieku izpratnes veicināšanu par vēlētāju ar funkcionāliem traucējumiem vajadzībām (atbilstošu komunikāciju un atbalsta nodrošināšanu vēlēšanu iecirknī vēlētājiem ar dažāda veida invaliditāti).  Veicot novērtējumu informācijas piekļūstamības pašnovērtējuma anketu un pārceļot iecirkņus uz citām telpām, iecirkņu piekļūstamības rādītāji ir uzlabojušies. 14. Saeimas vēlēšanās 2022. gadā 71% vēlēšanu iecirkņu bija piekļūstami (673 iecirkņi no 949), savukārt 2024. gada 8. februāra CVK lēmumā Nr.13, ar ko apstiprināja vēlēšanu iecirkņu sarakstu Eiropas Parlamenta vēlēšanām, piekļūstami bija jau 79,2% vēlēšanu iecirkņu (749 iecirkņi no 945). 2025. gada 6. martā CVK ar lēmumu Nr.16 ar ko apstiprināja vēlēšanu iecirkņu sarakstu pašvaldību vēlēšanām, piekļūstami ir jau 82,7% vēlēšanu iecirkņu (784 iecirkņi no 948).  Kopumā ir notikušas 3 tikšanās ar biedrību “Apeirons” un SUSTENTO, kuru laikā tika pārrunāti jautājumi saistībā ar:   * CVK tīmekļa vietnē pieejamo informāciju vieglajā valodā par vēlēšanu procesiem; * Informācijas pieejamību vieglajā valodā par vēlēšanu procesiem drukātā veidā pirms vēlēšanām un vēlēšanu laikā; * Jauno vēlēšanu zīmju dizainu un uztveramību personām ar funkcionāliem traucējumiem. |
| Turpmāk plānotās aktivitātes pasākuma īstenošanā[[59]](#footnote-59) | CVK turpinās darbu ar pašvaldībām un pašvaldību vēlēšanu komisijām, lai veicinātu lielāku vēlēšanu komisiju izpratni par piekļūstamības jautājumiem vēlēšanu procesā, t.sk. iespēju robežās turpinātu palielināt to vēlēšanu iecirkņu skaitu, kas ir piekļūstami vēlētājiem ar kustību traucējumiem.  Ievērojot to, ka vēlēšanu iecirkņi tiek izvietoti pašvaldībai piederošās ēkās – skolās, bibliotēkās, kultūras namos, sporta centros, pagastu pārvalžu ēkās u.tml., pašvaldību ieskatā ēku pielāgošana personām ar invaliditāti ir cieši saistīta ar pašvaldībām pieejamo finanšu resursu pieejamību. Līdz ar ko vēlēšanu iecirkņu piekļūstamības uzlabošana personām ar kustību traucējumiem notiek pakāpeniski, atbilstoši vispārējai pašvaldību ēku pielāgošanai un piekļūstamības nodrošināšanai personām ar kustību traucējumiem.  Vēlēšanu komisiju un vēlēšanu iecirkņu komisiju locekļu izpratnes veicināšanai par cilvēku ar funkcionāliem traucējumiem vajadzībām, CVK veidotajā vēlēšanu komisiju locekļu un darbinieku apmācību programmā paredzēts izstrādāt un iekļaut mācību bloku par piekļūstamības jautājumiem, t.sk. iecirkņa iekārtošana, palīglīdzekļi, informācijas pieejamība, uzticamības personu atbalstu, saziņu viegli uztveramā un saprotamā veidā u.c. |

|  |  |
| --- | --- |
| * 1. **Identificētais uzdevums** | **Normatīvajos aktos nostiprināt prasības vēlēšanu procesa piekļūstamības nodrošināšanai** |
| Esošās situācijas apraksts | Pilsoniskās tiesības vēlēt ir viena no personas pamattiesībām, tostarp personām ar funkcionāliem traucējumiem. Šīs tiesības nodrošina pilsoņu pārstāvību valsts un pašvaldību darbā un ir viens no demokrātiskas valsts pamatelementiem, vienlaikus sekmējot visas sabiedrības iesaisti sabiedriski un politiski nozīmīgos jautājumos. Piekļūstama vide, informācija un pakalpojumi ir neatņemama vienlīdzīgu iespēju sastāvdaļa, kas nodrošina personu spēju patstāvīgi, sev pieņemamā un ērtā veidā saņemt sev nepieciešamo informāciju un pakalpojumus jebkurā savā dzīves posmā un atbilstošā situācijā, t.sk. pildot savus pilsoniskos pienākumus vēlēšanu laikā.  Lai vēlētājs ar dažāda veida funkcionālajiem traucējumiem varētu brīvi piedalīties velēšanu procesā, tostarp iepazīties ar politisko partiju piedāvājumu, nepieciešams nodrošināt gan informācijas, gan fiziskās vides piekļūstamību, izslēdzot riskus, ka balsstiesīgs vēlētājs nepiedalās velēšanās un neizsaka savu gribu vides nepiekļūstamības dēļ.  2022.gada 18.maijā ar labklājības ministra rīkojumu Nr.68 tika izveidota darba grupu personu ar funkcionāliem traucējumiem vides, pakalpojumu un informācijas piekļūstamības veicināšanai. Darba grupas ietvaros, tostarp, tika diskutēts par vēlēšanu procesa piekļūstamības veicināšanu, izvirzot uzdevumu veikt grozījumus vēlēšanu likumos, lai veicinātu vēlēšanu procesa piekļūstamību.  Lai sekmētu vēlēšanu piekļūstamību vēlētājiem ar funkcionāliem traucējumiem, 2023.gada 25.maijā Saeima pieņēma grozījumus Eiropas Parlamenta vēlēšanu likumā[[60]](#footnote-60), kas cita starpā paredz uzlabot vēlēšanu procesa piekļūstamību. Minētie grozījumi paredz:   * CVK pienākumu tās tīmekļa vietnē publicēt partiju priekšvēlēšanu programmas, kandidātu sarakstus un ziņas par kandidātiem audioformātā, kā arī informāciju par vēlēšanu iecirkņu piekļūstamību vēlētājiem ratiņkrēslā. * Vēlētājam, kurš funkcionālo traucējumu dēļ pats nespēs balsot vai parakstīties vēlētāju sarakstā, vēlēšanu komisijas loceklis varēs sniegt atbalstu. Komisijas loceklim pirms tam būs rakstiski jāapliecina, ka viņš neietekmēs un neizpaudīs vēlētāja balsojumu, kā arī jāiziet īpašas apmācības.   Ne vēlāk kā gadu pirms nākamā cikla vēlēšanām, vēlēšanu procesa piekļūstamības veicināšanai, tiks veikti grozījumi arī citos vēlēšanu likumos, t.i., Pašvaldību domes vēlēšanu likumā un Saeimas vēlēšanu likumā. Izmaiņas saistībā ar vēlēšanu procesa piekļūstamības nodrošināšanu 2025.gada Pašvaldības domes vēlēšanu likumā plānots veikt pēc 2024.gada Eiropas Parlamenta vēlēšanām, izvērtējot līdz šim veikto un spēkā stājušo izmaiņu un aktivitāšu ietekmi uz piekļūstamību. Attiecīgi pēc 2025.gada Pašvaldības domes vēlēšanām tiks veikts izvērtējums par līdz šim veikto un spēkā stājušo izmaiņu un aktivitāšu ietekmi uz piekļūstamību, veicot attiecīgus grozījumus Saeimas vēlēšanu likumā. |
| Veicamie pasākumi uzdevuma īstenošanai | Turpināt LM izveidotajā darba grupā identificētā uzdevuma tālāku attīstību, t.i., veikt vēlēšanu likuma izmaiņu ietekmes izvērtējumu piekļūstamības veicināšanai, pēc tam veicot attiecīgus grozījumus (pilnveidojumus) pakārtotajos vēlēšanu likumos. |
| Iegūstamais labums | Daudzpusīgi un uz datu analīzi balstīti ierosinājumi tiesiskā regulējuma pilnveidošanai piekļūstama vēlēšanu procesa veicināšanai. |
| Sasniedzamie rādītāji (kā var izmērīt) | Pašvaldību vēlēšanu komisiju veikto pašnovērtējuma[[61]](#footnote-61) ziņojuma rezultāti.  Uz datiem pamatotu normatīvo aktu grozījumu iesniegšana, izvērtējot iepriekš veiktos grozījumus un aktivitātes iepriekšējā vēlēšanu procesā un veicot nepieciešamās izmaiņas. |
| Kādā laika periodā | 2023.gada maijs – 2025.gada septembris. |
| Kāds ir finansējuma avots, t.sk. papildu finansējuma nepieciešamība | Papildu finansējums nav nepieciešams. |
| Atbildīgā institūcija | LM |
| Iesaistītās institūcijas | CVK, NVO |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Plāns personu ar invaliditāti vienlīdzīgu iespēju veicināšanai 2021.–2023. gadam  Plāns personu ar invaliditāti vienlīdzīgu iespēju veicināšanai 2024.–2027. gadam |
| Paveiktais pasākuma īstenošanā | 2023.gada 15. jūnijā spēkā stājās grozījumi Eiropas Parlamenta vēlēšanu likumā, kas paredz “ja vēlētājs fizisku trūkumu dēļ pats nespēj balsot vai parakstīties balsotāju sarakstā, vēlētāja klātbūtnē pēc viņa norādījumiem atzīmes vēlēšanu zīmē izdara vai balsotāju sarakstā parakstās vēlētāja ģimenes loceklis vai kāda cita persona, kurai vēlētājs uzticas vai kuru vēlētājs ir pilnvarojis. Par to balsotāju sarakstā tiek izdarīta attiecīga atzīme. Šāda persona var būt attiecīgās vēlēšanu iecirkņa komisijas loceklis, ja tā ir apmācīta Centrālās vēlēšanu komisijas noteiktajā kārtībā un rakstveidā apliecinājusi, ka neietekmēs un neizpaudīs vēlētāja balsojumu” (Eiropas Parlamenta vēlēšanu likuma 25. pants).  Savukārt Eiropas Parlamenta vēlēšanu iecirkņa komisijas darbības instrukcijas 48. punkts noteic, ka “kopā ar vēlētāju, kurš fizisku trūkumu dēļ pats nevar izdarīt atzīmes vēlēšanu zīmē vai parakstīties balsotāju sarakstā, tiek ielaists viņa ģimenes loceklis vai kāda cita persona, kurai vēlētājs uzticas”. Tās pašas instrukcijas 49. punkts noteic vēlēšanu komisijas darbību, ja vēlētājs vēlas balsot ar uzticības personas palīdzību, kā arī nosaka pēc vēlētāja norādījumiem uzticības persona parakstās balsotāju sarakstā, kā arī izdara atzīmes vēlēšanu zīmē.  Visa CVK tīmekļa vietnē ievietotā informācija par Eiropas Parlamenta vēlēšanām t.sk. informācija par partiju programmām un kandidātu sarakstiem vēlētājiem tika nodrošināta audioformātā. Tā bija noklausāma, izvēloties vēlētāju interesējošo partiju vai partiju apvienību un izvēlni “klausīties skaņas ierakstu”.  No 2024. gada 3. jūnija, kad darbu sāka vēlēšanu iecirkņi, arī tajos vēlētājiem tika nodrošināta iespēja diskrēti noklausīties partiju programmas un informāciju par kandidātu sarakstiem audioformātā. Pašvaldību vēlēšanu komisijām tika uzdots vēlēšanu iecirkņus aprīkot ar austiņām audioiera noklausīšanai, kā arī palielināmajiem stikliem vājredzīgiem vēlētājiem.  Vēlētājiem visos vēlēšanu iecirkņos bija pieejama informācija (buklets) vieglajā valodā par Eiropas Parlamenta vēlēšanām, balsošanas vietām, vēlēšanu iecirkņu darba laikiem, balsošanas kārtību u.c. noderīgu informāciju. Bukleti tika izgatavoti un nogādāti visos vēlēšanu iecirkņos. Minētā informācija bija pieejama arī CVK tīmekļa vietnē [www.cvk.lv](http://www.cvk.lv) sadaļā “viegli lasīt”.  Informācija par vēlēšanu iecirkņu piekļūstamību vēlētājiem ar kustību traucējumiem bija pieejama CVK tīmekļa vietnē izvēlnē “vēlēšanu iecirkņi EP2024”.  CVK ir izstrādājusi un 2025. gada 28. martā iesniegusi izskatīšanai Saeimā likumprojektu “Grozījumi Saeimas vēlēšanu likumā”, kas cita starpā paredz:   * CVK pienākumu tās tīmekļa vietnē publicēt partiju priekšvēlēšanu programmas, kandidātu sarakstus un ziņas par kandidātiem audioformātā, kā arī informāciju par vēlēšanu iecirkņu piekļūstamību vēlētājiem ratiņkrēslā.   Vēlētājam, kurš funkcionālo traucējumu dēļ pats nespēs balsot vai parakstīties vēlētāju sarakstā, vēlēšanu komisijas loceklis varēs sniegt atbalstu. Komisijas loceklim pirms tam būs rakstiski jāapliecina, ka viņš neietekmēs un neizpaudīs vēlētāja balsojumu, kā arī jāiziet īpašas apmācības. |
| Turpmāk plānotās aktivitātes pasākuma īstenošanā[[62]](#footnote-62) | Nodrošināt iepriekš minētā tālāku ieviešanu un izpildi. |

|  |  |
| --- | --- |
| * 1. **Identificētais uzdevums** | **Projekta izstrāde** **materiāltehniskā nodrošinājuma pilnveidošanai vēlēšanu iecirkņos personām ar funkcionāliem traucējumiem** |
| Esošās situācijas apraksts | CVK līdz šim centralizēti nodrošināja vēlēšanu iecirkņus ar brošūrām vieglajā valodā par vēlēšanu procesu un viegli saprotamiem vēlēšanu gaitas instrukciju plakātiem.  2024.gada Eiropas Parlamenta vēlēšanu budžetā iekļauti līdzekļi palielināmo stiklu centralizētai iegādei. |
| Veicamie pasākumi uzdevuma īstenošanai | Sadarbībā ar NVO pārstāvjiem apzināt nepieciešamos risinājumus, kas uzlabotu piekļūstamību vēlēšanu iecirkņos personām ar funkcionāliem traucējumiem un izvērtēt iespējas to ieviešanai.  Aktivitātes materiāltehniskā nodrošinājuma pilnveidošanai vēlēšanu iecirkņos personām ar funkcionāliem traucējumiem. |
| Iegūstamais labums | Apzināta esošā situācija un optimālie risinājumi materiāltehniskajam nodrošinājumam, veikta izmaksu aplēse un sagatavots rīcības plāns. |
| Sasniedzamie rādītāji (kā var izmērīt) | Sagatavots projekts materiāltehniskā nodrošinājuma pilnveidošanai vēlēšanu iecirkņos personām ar funkcionāliem traucējumiem. |
| Kādā laika periodā | 2023.gada maijs – 2024.gada jūnijs. |
| Kāds ir finansējuma avots, t.sk. papildu finansējuma nepieciešamība | Valsts un pašvaldību budžeta ietvaros. |
| Atbildīgā institūcija | CVK |
| Iesaistītās institūcijas | LM, pašvaldību vēlēšanu komisijas, NVO |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Plāns personu ar invaliditāti vienlīdzīgu iespēju veicināšanai 2021.–2023. gadam  Plāns personu ar invaliditāti vienlīdzīgu iespēju veicināšanai 2024.–2027. gadam |
| Paveiktais pasākuma īstenošanā | Apzinot esošo situāciju un nepieciešamo materiāltehnisko nodrošinājumu vēlēšanu piekļūstamības uzlabošanai, CVK:   * Sagatavoja informāciju par 2024. gada Eiropas Parlamenta vēlēšanu kārtību vieglajā valodā un nodrošināja tās pieejamību drukātā veidā vēlēšanu iecirkņos un digitālā formā CVK tīmekļa vietnē; * Visa CVK tīmekļa vietnē pieejamā informācija, t.sk. partiju programmas un ziņas par kandidātiem vēlētājiem tika nodrošināta audioformātā; * Tika sagatavoti 2 video materiāli nedzirdīgo zīmju valodā par Eiropas Parlamenta vēlēšanu norisi un balsošanas kārtību; * No 2024. gada 3. jūnija, kad darbu sāka vēlēšanu iecirkņi, arī tajos vēlētājiem tika nodrošināta iespēja diskrēti noklausīties partiju programmas un informāciju par kandidātiem audioformātā;   Pašvaldību vēlēšanu komisijām tika uzdots visus 945 vēlēšanu iecirkņus aprīkot ar austiņām audiofailu noklausīšanai;  Visi 945 vēlēšanu iecirkņi tika aprīkoti ar palielināmajiem stikliem (lupām) vājredzīgiem vēlētājiem. |
| Turpmāk plānotās aktivitātes pasākuma īstenošanā[[63]](#footnote-63) | Nodrošināt ieviesto uzlabojumu uzturēšanu arī nākamajos vēlēšanu procesos, sākot ar 2025. gada Pašvaldības domes vēlēšanām un 15. Saeimas vēlēšanām 2026. gadā.  Nodrošināt vēlēšanu informācijas pieejamību pirms vēlēšanām un vēlēšanu laikā:   * vieglajā valodā; * nedzirdīgo zīmju valodā; * audioformātā.   Nodrošināt atbilstošu vēlēšanu komisiju locekļu apmācību par vides un informācijas piekļūstamības jautājumiem, iespēju robežās piesaistot LM ekspertus. |

|  |  |
| --- | --- |
| * 1. **Identificētais uzdevums** | **Veikt** **vēlēšanu iecirkņu piekļūstamības novērtēšanu, izmantojot vienotu metodoloģiju** |
| Esošās situācijas apraksts | Līdz šim nav izmantota vienota metodoloģija (anketa vai kritēriji) vēlēšanu iecirkņu piekļūstamības novērtēšanai. Iecirkņu vadītāji vai vēlēšanu komisijas locekļi ir snieguši informāciju par piekļūstamību, tomēr tas nav noticis sistemātiskā un visiem vienādi saprotamā veidā. |
| Veicamie pasākumi uzdevuma īstenošanai | Novērtēt vēlēšanu iecirkņu piekļūstamību ar vienotu metodoloģiju, t.i., vēlēšanu iecirkņu piekļūstamības novērtēšanai LM izstrādāto Vides un informācijas piekļūstamības pašnovērtējuma anketu[[64]](#footnote-64).  Vēlēšanu iecirkņos pašnovērtējumu plānots veikt no 2023.gada decembrim līdz 2024.gada janvārim. |
| Iegūstamais labums | Kvantitatīva situācijas analīze, vienota sistemātiska pieeja, vienoti piekļūstamības standarti. |
| Sasniedzamie rādītāji (kā var izmērīt) | 100% pašvaldību vēlēšanu iecirkņi izpildījuši vēlēšanu iecirkņu piekļūstamības novērtēšanai LM izstrādāto Vides un informācijas piekļūstamības pašnovērtējuma anketu un rezultātus iesnieguši CVK. |
| Kādā laika periodā | 2023.gada decembris – 2024.gada janvāris. |
| Kāds ir finansējuma avots, t.sk. papildu finansējuma nepieciešamība | Papildu finansējums nav nepieciešams. |
| Atbildīgā institūcija | CVK |
| Iesaistītās institūcijas | Pašvaldību vēlēšanu komisijas |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Plāns personu ar invaliditāti vienlīdzīgu iespēju veicināšanai 2021.–2023. gadam  Plāns personu ar invaliditāti vienlīdzīgu iespēju veicināšanai 2024.–2027. gadam |
| Paveiktais pasākuma īstenošanā | Lai piemērotu vienotus kritērijus piekļūstamības novērtējumam, sākot ar 2024. gada Eiropas Parlamenta vēlēšanām, CVK ir aicinājusi pašvaldības, veikt novērtējumu par vēlēšanu iecirkņu vides un informācija piekļūstamību pēc vienotas metodoloģijas, izmantot LM izstrādāto “Vides un informācijas piekļūstamības pašnovērtējuma anketu” <https://www.lm.gov.lv/lv/vides-un-informacijas-pieklustamibas-pasnovertejums-saskana-ar-lbn-200-21>. |
| Turpmāk plānotās aktivitātes pasākuma īstenošanā[[65]](#footnote-65) | Turpināt novērtēt vēlēšanu iecirkņu piekļūstamību pēc LM izstrādātas vienotas metodoloģijas.  Regulāri veikt pašvaldību vēlēšanu komisiju apmācības par vides un informācijas piekļūstamības novērtējuma jautājumiem, pieaicinot LM ekspertus. |

|  |  |
| --- | --- |
| * 1. **Identificētais uzdevums** | **Vēlēšanu iecirkņu piekļūstamības nodrošināšana vēlētājiem ar funkcionālajiem traucējumiem, t.sk. vēlēšanu iecirkņu nodrošināšana ar nepieciešamo papildu aprīkojumu, lai nodrošinātu vēlēšanu procesa piekļūstamību personām ar funkcionāliem traucējumiem** |
| Esošās situācijas apraksts | Balstoties uz iegūtajiem datiem no pašvaldību vēlēšanu komisijām, 14. Saeimas vēlēšanās 71% no visiem iecirkņiem bija pieejami cilvēkiem ar kustības traucējumiem. Jāņem vērā, ka pašvaldību vēlēšanu komisijām nav vienoti piekļūstamības novērtēšanas kritēriji, līdz ar to nav zināma patiesā situācija par vēlēšanu iecirkņu piekļūstamību. |
| Veicamie pasākumi uzdevuma īstenošanai | No 2023.gada decembra līdz 2024.gada janvārim veikt vēlēšanu iecirkņu pašnovērtējumu, izmantojot vēlēšanu iecirkņu piekļūstamības novērtēšanai Vides un informācijas piekļūstamības pašnovērtējuma anketu[[66]](#footnote-66), lai novērtētu iepriekšējās vēlēšanās izmantoto vēlēšanu iecirkņu piekļūstamību, savukārt līdz 2024.gada martam novērtēt no jauna izveidoto vēlēšanu iecirkņu piekļūstamību, kas izveidoti uz 2024.gada Eiropas Parlamenta vēlēšanām.  Izstrādāt vadlīnijas vēlēšanu iecirkņu piekļūstamības nodrošināšanai vai veikt grozījumus ar vēlēšanu procesu saistītajos normatīvajos aktos. |
| Iegūstamais labums | Centralizēta vēlēšanu iecirkņu novērtēšana un sistemātiska piekļūstamības veicināšana. |
| Sasniedzamie rādītāji (kā var izmērīt) | 2026.gada Saeimas vēlēšanās 713 iecirkņi (74%) atbilst piekļūstamības kritērijiem.  2029.gada Eiropas Parlamenta un Pašvaldības domes vēlēšanās 750 vēlēšanu iecirkņi (79%) atbilst piekļūstamības kritērijiem. |
| Kādā laika periodā | 2025.gada jūnijs – 2029.gada jūnijs. |
| Kāds ir finansējuma avots, t.sk. papildu finansējuma nepieciešamība | Papildu finansējums nav nepieciešams. |
| Atbildīgā institūcija | CVK |
| Iesaistītās institūcijas | LM |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Plāns personu ar invaliditāti vienlīdzīgu iespēju veicināšanai 2021.–2023. gadam  Plāns personu ar invaliditāti vienlīdzīgu iespēju veicināšanai 2024.–2027. gadam |
| Paveiktais pasākuma īstenošanā | Sākot ar 2024. gada Eiropas Parlamenta vēlēšanām, CVK ir aicinājusi pašvaldības un pašvaldību vēlēšanu komisijas, sagatavojot priekšlikumus vēlēšanu iecirkņu apstiprināšanai CVK, veikt novērtējumu par vēlēšanu iecirkņu vides un informācija piekļūstamību pēc vienotas metodoloģijas, izmantot LM izstrādāto “Vides un informācijas piekļūstamības pašnovērtējuma anketu” <https://www.lm.gov.lv/lv/vides-un-informacijas-pieklustamibas-pasnovertejums-saskana-ar-lbn-200-21>.  Ir tikusi nodrošināta pašvaldības vēlēšanu komisiju apmācība par vides un informācijas piekļūstamības novērtējuma jautājumiem, pieaicinot LM ekspertus.  Veicot novērtējumu saskaņā ar vides un informācijas piekļūstamības pašnovērtējuma anketu, daļa iecirkņu, kas tika novērtēti kā neatbilstoši, tika pārcelti uz citām – atbilstošākām telpām, iecirkņu piekļūstamības rādītāji ir būtiski uzlabojušies:   * 2022.gada 14. Saeimas vēlēšanās 71% vēlēšanu iecirkņu bija piekļūstami (673 iecirkņi no 949); * 2024.gada Eiropas Parlamenta vēlēšanās 79,2% vēlēšanu iecirkņu bija piekļūstami (749 iecirkņi no 945); * 2025.gada Pašvaldības domes vēlēšanās 82,7% vēlēšanu iecirkņu būs piekļūstami (784 iecirkņi no 948). |
| Turpmāk plānotās aktivitātes pasākuma īstenošanā[[67]](#footnote-67) | CVK turpinās darbu ar pašvaldībām un pašvaldību vēlēšanu komisijām, lai veicinātu lielāku vēlēšanu komisiju izpratni par piekļūstamības jautājumiem vēlēšanu procesā, t.sk. iespēju robežās turpinātu palielināt to vēlēšanu iecirkņu skaitu, kas ir piekļūstami vēlētājiem ar kustību traucējumiem.  Ievērojot to, ka vēlēšanu iecirkņi tiek izvietoti pašvaldībai piederošās ēkās – skolās, bibliotēkās, kultūras namos, sporta centros, pagastu pārvalžu ēkās u.tml., pašvaldību ieskatā ēku pielāgošana personām ar invaliditāti ir cieši saistīta ar pašvaldībām pieejamo finanšu resursu pieejamību. Līdz ar ko vēlēšanu iecirkņu piekļūstamības uzlabošana personām ar kustību traucējumiem notiek pakāpeniski, atbilstoši vispārējai pašvaldību ēku pielāgošanai un piekļūstamības nodrošināšanai personām ar kustību traucējumiem. |

## **Rīcības virziens: Informatīvās telpas piekļūstamība**

Piekļūstamība informatīvajai telpai nodrošina, ka personas ar dažādiem funkcionāliem traucējumiem patstāvīgi spēj iegūt sev nepieciešamo informāciju sev interesējošā jautājumā.

2022.gada 19.oktobra Darba grupas sanāksmē tika identificēti vairāki pasākumi VARAM , kuru ietvarā iespējams sekmēt informatīvās telpas piekļūstamības veicināšanai personām ar funkcionāliem traucējumiem.

|  |  |
| --- | --- |
| * 1. **Identificētais uzdevums** | **Izplatīt** **labās prakses piemērus par organizācijas ieguvumiem no tīmekļa vietņu piekļūstamības** |
| Esošās situācijas apraksts | Tīmekļa vietņu īpašnieku un valdītāju izpratne par digitālās piekļūstamības mērķi un ieguvumiem var būt nepietiekama vai ierobežota ar teorētiskām zināšanās. Ne visiem ir iespēja vai vajadzība ikdienā izmantot praktiskās piekļūstamības priekšrocības, tādejādi tās pamanot un novērtējot. Bieži piekļūstamības risinājumi tiek pieņemti kā pašsaprotami citu organizāciju tīmekļa vietnēs, neaizdomājoties par iespēju šādi pilnveidot arī savējās. Nav sistemātiskās un ikdienas (ikgadējās) jaunumu un labās prakses apkopošanas un nodošanas mehānisma. |
| Veicamie pasākumi uzdevuma īstenošanai | Veicami regulāri (t.sk. padziļinātie) tīmekļa vietņu izvērtējumi izlases veidā. Semināru, informatīvu materiālu un starpiestāžu sadarbības ietvaros izceļamas tās publisko iestāžu tīmekļa vietnes, kas būtu par piemēru citām iestādēm digitālās piekļūstamības jomā. Informācija par labiem piemēriem un aktualitātēm piekļūstamības jomā ir regulāri jāatjauno un jānovada ieinteresētām pusēm. |
| Iegūstamais labums | Pieaug iestāžu vadības izpratne par praktiskajiem digitālās piekļūstamības ieguvumiem. Arvien vairāk tīmekļa vietņu atbilst piekļūstamības kritērijiem. Uzlabojas tīmekļa vietņu satura kvalitāte. |
| Sasniedzamie rādītāji (kā var izmērīt) | 1. Padziļināts izvērtējums ar mērķi identificēt vismaz 5 labus piekļūstamības piemērus. 2. 1 seminārs gadā ieinteresētām pusēm par labās prakses piemēriem un citām aktualitātēm. Tai skaitā tiešsaistē ar ieraksta publikāciju. 3. Tīmekļa vietnes par piekļūstamības jautājumiem uzturēšana un pastāvīga aktualizācija. |
| Kādā laika periodā | Sākot ar 2024.gadu. |
| Kāds ir finansējuma avots, t.sk. papildu finansējuma nepieciešamība | 10 000 *euro* ik gadu. |
| Atbildīgā institūcija | VARAM |
| Iesaistītās institūcijas un organizācijas | LM |
| Komentāri | 8.1.punkta ir ikgadējās aktualitātes un labie prakses piemēri, apmācība no pamatiem ir 8.2.punktā. |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Ministru kabineta 2024. gada 21. maija rīkojums Nr. 396 "Plāns personu ar invaliditāti vienlīdzīgu iespēju veicināšanai 2024.–2027. gadam" 4.12.uzdevums |
| Paveiktais pasākuma īstenošanā | Tīmekļa vietņu un mobilo lietotņu padziļināto un vienkāršoto izvērtējumu rezultāti publicēti VARAM tīmekļa vietnē: <https://www.varam.gov.lv/lv/wwwvaramgovlv/lv/pieklustamiba>.  No 2020.gada tiek organizēti ikgadēji semināri par tīmekļa vietņu piekļūstamība, kur par šo tēmu informētas dažādas sabiedrības grupas (gala lietotāji, NVO pārstāvji un privātais sektors). Daļa no semināriem organizēti, sadarbībā ar LM. Semināri aktivitātes plānots izvērst, stāstot arī par labās prakses piemēriem valsts pārvaldē un privātajā sektorā.  2024.gada nogalē plānotais padziļinātais un vienkāršotais tīmekļa vietņu un mobilo lietotņu piekļūstamība izvērtējums pārcelts uz 2025.gada sākumu dēļ iepirkuma procedūras ierobežojumiem. Šobrīd notiek darbs pie kārtējā izvērtējuma, kuru plānots publicēt 2024.gada jūnijā. |
| Turpmāk plānotās aktivitātes pasākuma īstenošanā[[68]](#footnote-68) | 2024.gada maijā un jūnijā plānots semināru cikls par veiktā piekļūstamības audita rezultātiem, kā arī tiks izstrādāti video materiāli visas sabiedrības izglītošanai un informēšanai par digitālās piekļūstamības nozīmību.  Papildus minētajam 2025. gadā sadarbībā ar Valsts administrācijas skolu projekta “Valsts pārvaldes digitālā akadēmija” ietvaros plānots uzsākt mācību ciklu un informatīvu materiālu izstrādi par digitālo piekļūstamību, kas ietvers gan vispārēju izpratni par digitālo piekļūstamību, gan specifiskas tehniskas zināšanas. Šo mācību mērķauditorija: valsts pārvaldes darbinieki un arī privātā sektora pārstāvji.  Šo mācību un informatīvo pasākumu ietvaros tiks stāstīts par labās prakses piemēriem. Arī automatizēto testu rezultātus var plašāk izmantot saziņā ar publiskām personām.  Plānots, ka publiskas personas datus par savu vietni un mobilo aplikāciju ievada vienotā informācijas sistēmā: VIRSIS.  Paplašināma pakalpojumu un informācijas sniegšanas uzraudzība "paralēlos risinājumos" (piemēram, privātie risinājumi skolām). |

|  |  |
| --- | --- |
| * 1. **Identificētais uzdevums** | **Nodrošināt** **semināra tipa apmācības (izvērtējot iespēju sagatavot video apmācības, kas būtu izmantojamas atkārtoti) par tīmekļa vietņu piekļūstamības nodrošināšanu, kas būtu izmantojamas gan valsts un pašvaldības iestādēm, gan privātajām iestādēm un NVO** |
| Esošās situācijas apraksts | Zema izpratne par piekļūstamības prasībām un ieguvumiem no prasību ieviešanas tīmekļu vietnēm gan pasūtītāju, gan izpildītāju pusē rezultējas ar zemu tīmekļa vietņu piekļūstamību. Tas aktuāli gan valsts, gan privātajā sektorā (šobrīd iesaistītām pusēm nav vienkopus pieejams apmācību materiāls par piekļūstamības nodrošināšanu tīmekļa vietnēs). |
| Veicamie pasākumi uzdevuma īstenošanai | Nepieciešams padarīt informāciju par piekļūstamības prasībām maksimāli pieejamu iesaistītām pusēm. Šim nolūkam veicamas šādas darbības:   1. Pastāvīgi jāaktualizē tīmekļa vietne par piekļūstamību, (skatīt 8.1.uzdevumu). 2. Jāveido video apmācības kurss, kas pieejams tiešsaistē. 3. Apzināt šobrīd esošās mācību programmas, kur notiek web-dizaina un saskarņu (front end) apmācība. Strādāt ar šo kursu īstenotājiem, lai piekļūstamības prasības tiktu iekļautas apmācību programmās. 4. Iekļaut kā prasību sistēmu un tīmekļa vietņu iepirkumos un skaidrot, kā pārbaudīt piekļūstamību IT projektos vēl izstrādes fāzē. |
| Iegūstamais labums | Pieaug iestāžu izpratne par praktiskajiem digitālās piekļūstamības ieguvumiem. Tas rezultējas ar arvien labāku tīmekļa vietņu atbilstību piekļūstamības kritērijiem. |
| Sasniedzamie rādītāji (kā var izmērīt) | 1. Tīmekļa vietnes par piekļūstamības jautājumiem uzturēšana un pastāvīgā aktualizācija (skatīt 8.1.uzdevumu). 2. Sagatavot piekļūstamības apmācības kursu, ko publicēt tīmekļa vietnē. 3. Semināri reizi gadā ieinteresētām pusēm, tai skaitā tiešsaistē ar ieraksta publikāciju. 4. Piekļūstamības tēmas iekļaušana tīmekļa vietņu dizaina un saskarņu (front end) apmācību programmās. 5. Uzlabojas IT sistēmu kvalitāte, jo pārbūves un izstrādes kvalitātes kontrole tiek papildināta ar piekļūstamības prasībām. |
| Kādā laika periodā | Sākot ar 2024.gadu. |
| Kāds ir finansējuma avots, t.sk. papildu finansējuma nepieciešamība | 10 000 *euro* ik gadu. |
| Atbildīgā institūcija | VARAM |
| Iesaistītās institūcijas un organizācijas | LM |
| Komentāri | 8.2.punkts ir apmācība no pamatiem, 8.1.punkts ir ikgadējās aktualitātes un labie prakses piemēri. |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Ministru kabineta 2024. gada 21. maija rīkojums Nr. 396 "Plāns personu ar invaliditāti vienlīdzīgu iespēju veicināšanai 2024.–2027. gadam" 4.12.uzdevums |
| Paveiktais pasākuma īstenošanā | 1. Tiek aktualizēta VARAM tīmekļa vietne, kurā publicēta informācija par veiktajiem pasākumiem un pētījumiem digitālās piekļūstamības jomā: [Tīmekļvietņu un mobilo lietotņu piekļūstamība | Viedās administrācijas un reģionālās attīstības ministrija](https://www.varam.gov.lv/lv/wwwvaramgovlv/lv/pieklustamiba).   Pilnveidotas piekļūstamības vadlīnijas un papildinātas ar video skaidrojumiem: [Tīmekļvietņu piekļūstamības vadlīnijas | Viedās administrācijas un reģionālās attīstības ministrija](https://www.varam.gov.lv/lv/timeklvietnu-pieklustamibas-vadlinijas) Vadlīnijas publicētas VARAM tīmekļa vietnes sākumlapā, tās atzītas par ērti un praktiski pielietojamām gan publiskajā, gan privātajā sektorā.   1. Papildus minētajiem video par piekļūstamības vadlīniju lietošanu sadarbībā ar Valsts administrācijas skolu plānota jaunu video materiālu izstrāde. 2. Tiek veicināta piekļūstamības ekspertu sertifikācija un starptautiska apmācība. Pieaug sertificēto speciālistu skaists. 3. VARAM ir izveidota institūcija, kas izskata un akceptē citu iestāžu informācijas sistēmu izstrādes projektus. Saskaņojums tiek sniegts, ja tehniskajā specifikācijā iekļauta atsauce uz digitālā piekļūstamības standartiem un apliecināta atbilstība vienotiem arhitektūras principiem. |
| Turpmāk plānotās aktivitātes pasākuma īstenošanā[[69]](#footnote-69) | Veidojami kontakti ar digitālā dizaina apmācību veicējiem par piekļūstamības aspektu izvēršanu to programmās. |

|  |  |
| --- | --- |
| * 1. **Identificētais uzdevums** | **Piesaistīt** **NVO pārstāvjus tīmekļa vietņu testēšanā gan to izstrādes stadijā, gan darba vidē** |
| Esošās situācijas apraksts | Izveidotās sistēmas un tīmekļa vietnes netiek testētas, iesaistot cilvēkus ar dažādiem funkcionāliem traucējumiem. Šobrīd cilvēki, kuri primāri ir ieinteresēti tīmekļa vietņu piekļūstamībā, tiek minimāli vai neprofesionāli iesaistīti tīmekļa vietņu izveides un testēšanas procesā.  Veidojot sistēmas vai tīmekļa vietnes, to testēšanā netiek iekļauti cilvēki ar dažādiem ierobežojumiem. Reizēm tikai pēc palaišanas tiek secināts, ka cilvēks, piemēram ar redzes traucējumiem, tīmekļa vietni nevar lietot, jo nespēj tajā autorizēties vai tikt pie vajadzīgās informācijas. |
| Veicamie pasākumi uzdevuma īstenošanai | Nepieciešams profesionāli organizēt lietojamības un piekļūstamības testēšanu un iesaistīt personas ar funkcionāliem traucējumiem, tīmekļa vietņu testēšanā. Iestrādāt iepirkuma specifikācijā prasību – profesionāli organizēt piekļūstamības testēšanu, iesaistot personas ar dažādiem funkcionāliem traucējumiem. Plašāk iesaistīt NVO arī citu lēmumu pieņemšanā attiecībā uz piekļūstamības jautājumiem. |
| Iegūstamais labums | Profesionāli organizēti piekļūstamības testi un lietotāju iesaiste testēšanas procesā sniegs labāku atgriezenisko saiti pasūtītājiem un izpildītājiem par nepieciešamo tīmekļa vietņu funkcionalitāti. Tas rezultējas ar arvien vairāk labāku tīmekļa vietņu atbilstību piekļūstamības kritērijiem. |
| Sasniedzamie rādītāji (kā var izmērīt) | Pilotprojekta ietvaros iesaistīti vismaz 5 NVO pārstāvji. |
| Kādā laika periodā | Pirmā grupa izveidota 2024.gadā, tālāk rīcība atkarīga no pilotprojekta rezultātiem. |
| Kāds ir finansējuma avots, t.sk. papildu finansējuma nepieciešamība | 2 000 *euro* ik gadu. |
| Atbildīgā institūcija | VARAM |
| Iesaistītās institūcijas un organizācijas | LM, Latvijas Pilsoniskā alianse |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Ministru kabineta 2024. gada 21. maija rīkojums Nr. 396 "Plāns personu ar invaliditāti vienlīdzīgu iespēju veicināšanai 2024.–2027. gadam" 4.13.uzdevums |
| Paveiktais pasākuma īstenošanā | 2024.gada tīmekļa vietņu un mobilo lietotņu izlases veidošanā iesaistītas vairākas NVO. Tīmekļa vietņu testēšanā tās var tikt iesaistītas sākot ar 2025.gada otru pusgadu. |
| Turpmāk plānotās aktivitātes pasākuma īstenošanā[[70]](#footnote-70) | Organizēt iespēju NVO pārstāvjiem piekļūstamības testos. |

## **Rīcības virziens: Kultūras piekļūstamība**

Piekļūstama kultūra un tās vide (kultūrvēsturiskie objekti, teātris, kino u.tml.) veicina personu izpratnes veidošanos un palielināšanos par nozīmīgiem sociāliem jautājumiem. Līdz ar to, lai arī personas ar dažādiem funkcionāliem traucējumiem spētu pilnvērtīgi piedalīties kultūras dzīvē, ir jāveicina kultūras un tās vides piekļūstamība ikvienam.

2022.gada 19.oktobra Darba grupas sanāksmē tika identificēti vairāki pasākumi KM , kuru ietvarā iespējams sekmēt kultūras un tās vides piekļūstamības veicināšanu personām ar funkcionāliem traucējumiem.

|  |  |
| --- | --- |
| **9.1. Identificētais uzdevums** | **Nodrošināt pilnīgāku kultūras pakalpojumu piekļūstamības monitoringu, papildinot Ministru kabineta 2017.gada 30.maija noteikumos Nr.291 "Noteikumi par oficiālās statistikas apkopošanu kultūras jomā" iekļauto informāciju par piekļūstamību, kā arī, precizējot un papildinot valsts informācijas sistēmā “Latvijas digitālā kultūras karte” iekļauto piekļūstamības datu kopu** |
| Esošās situācijas apraksts | 2022.gada 1.martā ir apstiprināts vidēja termiņa politikas plānošanas dokuments, kas nosaka valsts stratēģiskos mērķus, prioritātes, rīcības virzienus un uzdevumus kultūrpolitikas jomā – “Kultūrpolitikas pamatnostādnes 2022.-2027.gadam “Kultūrvalsts”” (turpmāk – Kultūrpolitikas pamatnostādnes). Kultūrpolitikas pamatnostādnēs kā viena no **prioritātēm** ir izvirzīta **sabiedrībai pieejama kultūras piedāvājuma veidošana**, kā ietvaros nepieciešams risināt jautājumus, kas skar piekļūstamības veicināšanu cilvēkiem ar funkcionāliem traucējumiem.  “Kultūrpolitikas pamatnostādņu īstenošanas plāna 2023.-2024.gadam” projektā ir iekļauts **uzdevums “Nodrošināt kultūras pieejamību cilvēkiem ar funkcionāliem traucējumiem”**, kuram ir izvirzīts darbības rezultāta mērīšanas indikators – pielāgotās infrastruktūras proporcijas pieaugums (pret 2020.gadu, kad pieejamība nodrošināta 49% publisko bibliotēku, 67% muzeju un 67% kultūras centru). Ministru kabineta 2017.gada 30.maija noteikumi Nr.291 "Noteikumi par oficiālās statistikas apkopošanu kultūras jomā" (turpmāk – MK noteikumi Nr.291) nosaka, kāda pārskatu informācija sniedzama valsts un pašvaldību kultūras institūcijām, tostarp arī par vides piekļūstamību. Atbilstoši Noteikumiem visplašāko informāciju par vides piekļūstamību patlaban sniedz akreditētie muzeji. 2020.gada pārskatos 67% muzeju norādījuši, ka vide vismaz daļēji ir pielāgota (gan tikai 19% muzeju norādījuši, ka vide kopumā jeb lielākoties ir pielāgota, 31% – ka nav nekādu pielāgojumu vai pakalpojumu). Latvijas digitālajā kultūras kartē aizpildāmajā gada pārskatu formā iekļauta tabula “Pakalpojumi un piemērotas vides nodrošināšana invalīdiem” (skat. 1.tabulu). Tajā ietverti esošie mērķgrupu definējumi un sniedzamās informācijas apraksts, ko nepieciešams pārskatīt, precizējot terminus atbilstoši korektam, iekļaujošam valodas lietojumam, kā arī, veicot citas izmaiņas, lai nodrošinātu precīzāku pārskatu un datu salīdzināmību starp dažādām kultūras nozarēm un institūcijām.  Pārējās kultūras nozaru institūcijas kā arhīvi, bibliotēkas, kultūras centri, teātri u.c. patlaban atbilstoši MK noteikumiem Nr.291 norāda tikai, vai iestādes telpas ir pieejamas cilvēkiem ar kustību traucējumiem. Trūkst precīzāku kritēriju tam, kādā veidā un kādā mērā vides piekļūstamība nodrošināta, netiek arī sniegta informācija par piekļūstamības risinājumiem cilvēkiem ar citiem funkcionāliem traucējumiem.  Lai nodrošinātu pilnīgāku pārskatu par valsts un pašvaldību kultūras institūciju un to sniegto pakalpojumu piekļūstamību, kā arī progresu piekļūstamības risinājumu ieviešanā, nepieciešams veikt izmaiņas MK noteikumos Nr.291, precizējot lietotos terminus atbilstoši vispārpieņemtam, korektam valodas lietojumam, kā arī, iekļaujot datus, kas precīzāk raksturo kultūras pakalpojumu piekļūstamību cilvēkiem ar funkcionāliem traucējumiem. |
| Veicamie pasākumi uzdevuma īstenošanai | 1. Pārskatīt esošos rādītājus, kas monitorē kultūras pakalpojumu piekļūstamību, un atbilstoši plānotā pētījuma par Latvijas kultūras pakalpojumu piekļūstamību rezultātiem sagatavot pārskatos iekļaujamo rādītāju kopu, kas precīzāk raksturotu kultūras pakalpojumu piekļūstamību un progresu tās nodrošināšanā. 2. Veikt izmaiņas Ministru kabineta 2017.gada 30.maija noteikumos Nr.291 "Noteikumi par oficiālās statistikas apkopošanu kultūras jomā" un Valsts informācijas sistēmā “Latvijas digitālā kultūras karte”. |
| Iegūstamais labums | Iegūti visaptveroši un kvalitatīvi dati par kultūras pakalpojumu piekļūstamību Latvijā, kas ļauj veidot uz datiem un faktiem balstītu politiku un mērķtiecīgi plānot investīcijas. |
| Sasniedzamie rādītāji (kā var izmērīt) | Iesniegti un Ministru kabinetā apstiprināti grozījumi esošajos Ministru kabineta 2017.gada 30.maija noteikumos Nr.291 "Noteikumi par oficiālās statistikas apkopošanu kultūras jomā" vai arī apstiprināti jauni Ministru kabineta noteikumi par oficiālās statistikas apkopošanu kultūras jomā. |
| Kādā laika periodā | Līdz 31.12.2024. |
| Kāds ir finansējuma avots, t.sk. papildu finansējuma nepieciešamība | KM esošā budžeta ietvaros |
| Atbildīgā institūcija | KM |
| Iesaistītās institūcijas | KM padotības iestādes, pašvaldību iestādes, NVO |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | “Kultūrpolitikas pamatnostādnes 2022.-2027.gadam “Kultūrvalsts”” |
| Paveiktais pasākuma īstenošanā | KM uzsākusi darbu pie kultūras datu statistikas sistēmas pilnveides, 2024.-2025.gadā notikušas darba grupas sanāksmes, analizējot līdzšinējās kultūras apakšnozaru datu struktūras un sagatavojot priekšlikumus jaunajai datu uzkrāšanas sistēmai, kura ietvertu katras kultūras apakšnozares informāciju par piekļūstamības aspektiem. |
| Turpmāk plānotās aktivitātes pasākuma īstenošanā[[71]](#footnote-71) | ERAF finansējuma ietvaros paredzēts attīstīt jaunu kultūras datu statistikas sistēmu, kurā ietverta piekļūstamības informācija. |

|  |  |
| --- | --- |
| **9.2.Identificētais uzdevums** | **Veikt pētījumu par kultūras pakalpojumu piekļūstamību** |
| Esošās situācijas apraksts | KM reizi divos gados īsteno kultūras patēriņa un līdzdalības ietekmes pētījumu, kas ataino iedzīvotāju aktivitāti dažādu kultūras pasākumu apmeklēšanā un personīgā līdzdalībā kultūrā. Šo regulāri veikto pētījumu dati un gūtie rezultāti tiek aktīvi izmantoti valsts kultūrpolitikas veidošanā.  Izvērstāka kultūras piekļūstamības izpēte ir veikta jau vairākos kultūras patēriņa un līdzdalības ietekmes pētījumos, analizējot kultūras pieejamību un piekļūstamību dažādām sociālām grupām, tostarp ir pētīta arī kultūras piekļūstamība cilvēkiem ar funkcionāliem traucējumiem. 2020.gada kultūras patēriņa un līdzdalības ietekmes pētījumā[[72]](#footnote-72), ko KM uzdevumā veica Latvijas Kultūras akadēmija un Pētījumu centrs “SKDS”, iekļauta nodaļa “Kultūras pakalpojumu pieejamība personām ar funkcionēšanas ierobežojumiem”, kurā analizētas galvenās piekļūstamības problēmas cilvēku ar īpašām vajadzībām skatījumā. Šajā pētījumā tika secināts, ka atkarībā no personas funkcionālo traucējumu veida ir nepieciešama atšķirīga pieeja un ne vienmēr ir pieejama informācija par esošo atbalstu cilvēkiem ar kustību traucējumiem, piemēram, brīdī, kad tiek pirktas biļetes uz pasākumiem. Aptaujātās biedrības, kas pārstāv cilvēkus ar īpašām vajadzībām, uzskata, ka vides piekļūstamība nereti ir privāta iniciatīva vai iestāžu vadītāju labā griba.  Vienlaikus 2020.gadā biedrība “Laikmetīgās kultūras nevalstisko organizāciju asociācija” (LKNVOA), domnīca “Providus” un biedrība “Ascendum” veica pētījumu “Kultūras pieejamība Latvijā: faktori un iespējamie risinājumi”. Šī pētījuma ietvaros kā viena no mērķauditorijām, kurai būtu jāpievērš lielāka uzmanība, tika norādīta “cilvēki ar invaliditāti”. Tika identificēts, ka kultūras norišu organizatori ļoti reti informē par vides piekļūstamību un cenas atlaižu iespējām norisēs. Tiek piedāvāts risinājums veidot vienotu pieeju/vadlīnijas, kas noteiktu par obligātu pienākumu kultūras pasākumu organizētājiem informēt par iespējām pasākumu apmeklēt arī cilvēkiem ar invaliditāti.  Balstoties 2018.gadā un 2020.gadā veikto pētījumu rezultātos, kā arī, pamatojoties uz LM 2020.gadā pasūtītajā pētījumā "Apvienoto Nāciju Organizācijas Konvencijas par personu ar invaliditāti tiesībām ieviešanas izvērtējums"[[73]](#footnote-73) sniegto informāciju, Kultūrpolitikas pamatnostādnēs 1.rīcības virziena “Kultūras piedāvājuma pieejamība sabiedrībai” ietvaros ir izvirzīts 1.5.uzdevums “Nodrošināt kultūras piekļūstamību cilvēkiem ar funkcionāliem traucējumiem”. Lai nodrošinātu Kultūrpolitikas pamatnostādnēs 1.5. uzdevuma īstenošanu, Kultūrpolitikas pamatnostādņu īstenošanas plānā 2023.-2024.gadam (izstrādē) ir iekļauti četri pasākumi: 1.5.1. “Pielāgot kultūras institūciju infrastruktūru cilvēkiem ar funkcionāliem traucējumiem”; 1.5.2. “Attīstīt jaunus un pielāgot esošos kultūras produktus un pakalpojumus cilvēkiem ar funkcionāliem traucējumiem”; 1.5.3. “Izvērtēt iespējas kultūras piekļūstamības uzlabošanai”; 1.5.4. “Paplašināt Latvijas Neredzīgo bibliotēkas pakalpojumu un informācijas resursu pieejamību”.  Vienlaikus Deklarācijā par Artura Krišjāņa Kariņa vadītā Ministru kabineta iecerēto darbību (14.12.2022.) 315.uzdevums paredz attīstīt piedāvājumu cilvēkiem ar īpašām vajadzībām, tai skaitā, ieviešot atbalstu šāda veida projektiem kā horizontālo prioritāti Valsts kultūrkapitāla fonda (turpmāk – VKKF) konkursos un gādājot par atbilstošas infrastruktūras pielāgošanu kultūras institūcijās cilvēkiem ar īpašām vajadzībām. Atbilstoši minētajam uzdevumam KM Valdības rīcības plānā (turpmāk – VRP) iekļāva 315.2.pasākumu “Uzlabot kultūras piekļūstamību cilvēkiem ar funkcionāliem traucējumiem.”.  Jaunākais 2022.gada kultūras patēriņa un līdzdalības ietekmes pētījums “Kultūras aktivitātes barometrs 2022”[[74]](#footnote-74) tika publicēts 2023.gada 26.janvārī, kurā, atsaucoties uz LM un KM uzsāktajām iniciatīvām piekļūstamības veicināšanas jomā, nodaļas “Kultūras pakalpojumu reģionālā un sociālā pieejamība” tika veikta padziļināta “mērķgrupas ar ierobežotām iespējām” izpēte. Nodaļas ietvaros tika sniegts kultūrpolitikas konteksts par pieejamības un piekļūstamības jautājumiem, tika definēts nošķīrums starp jēdzieniem “kultūras pieejamība” un “kultūras piekļūstamība”, savukārt, lai noskaidrotu galvenos šķēršļus, kas traucē veidot iekļaujošas kultūras norises, ar kvalitatīvās izpētes metodēm tika iegūti viedokļi no kultūras organizācijām, kas pēdējos gados ir pievērsušās kultūras piekļūstamības jautājumu risināšanai, par identificētajiem šķēršļiem un risinājumiem kultūras piekļūstamības un pieejamības jomā[[75]](#footnote-75). Nozīmīgākās šķēršļu grupas, kas kavē cilvēku ar ierobežotām iespējām iesaisti kultūras aktivitātēs, ir šādas: atbilstošu normatīvo aktu trūkums/politikas trūkums; finansējuma trūkums; atbilstošu pakalpojumu/ satura piedāvājuma trūkums; negatīvā attieksme un izpratnes trūkums; pieejamības un piekļūstamības trūkums; trūkst pašu šo cilvēku un viņu pārstāvošo institūciju iesaiste un konsultācijas. Tiek secināts, ka primāri būtu jāveic izglītošanas un izpratnes veicināšanas darbs, kam sekotu finanšu instrumentu ieviešana, lai gan vairums no kultūras organizāciju pārstāvjiem norāda tieši uz finansējuma trūkumu kā galveno šķērsli. Tiek secināts, ka liela daļa organizāciju uzskata, ka sabiedrībai nav aizspriedumu mērķgrupu ar ierobežotām iespējām iesaistei, tomēr īpašās grupas šobrīd vēl aizvien netiek plaši iesaistītas kā auditorijas kultūras pasākumos. Papildus minētajam, liela daļa kultūras organizāciju, kas sniedza viedokļus pētījuma ietvaros, uzskata, ka darbinieki jau ir zinoši vai arī pārāk noslogoti, tomēr visbiežāk kā nepieciešamību min vajadzību pēc apmācībām darbiniekiem kultūras piekļūstamības, turklāt netiek minēta gandrīz neviena konkrēta tēma, par ko trūktu zināšanu, tādēļ jāsecina, ka kultūras nozares profesionāļu izpratnes līmenis kopumā par pieejamību un piekļūstamību ir nepietiekošs. |
| Veicamie pasākumi uzdevuma īstenošanai | 1. Identificēt mērķauditorijas – cilvēku ar funkcionāliem (redzes, dzirdes, runas, kustību, uztveres, garīga rakstura u.c.) traucējumiem – kultūras pakalpojumu piekļūstamības vajadzības un būtiskākos šķēršļus, kas ierobežo mērķauditorijas iespējas saņemt dažāda veida kultūras pakalpojumus – tostarp šķēršļus, kas saistīti ar kultūras pakalpojumu sniedzēju izmantotās infrastruktūras nepilnībām, šķēršļus, kas saistīti ar pakalpojuma sniegšanas veida nepiemērotību mērķauditorijas vajadzībām, un šķēršļus, kas saistīti ar informācijas iegūšanu par infrastruktūras un pakalpojumu piekļūstamību. 2. Atbilstoši mērķauditorijas kultūras piekļūstamības vajadzību izpētes rezultātā iegūtajiem secinājumiem izvērtēt Latvijā sniegto kultūras pakalpojumu piekļūstamības atbilstību mērķauditorijas vajadzībām kultūras pakalpojumu segmentos. 3. Atbilstoši mērķauditorijas kultūras piekļūstamības vajadzību izpētes rezultātā iegūtajiem secinājumiem izvērtēt kultūras pakalpojumu sniedzēju izpratni par kultūras pakalpojumu piekļūstamības jautājumiem un šķēršļiem, kas traucē uzlabot kultūras pakalpojumu piekļūstamību. 4. Apzināt, apkopot un izvērtēt labākās prakses piemērus Latvijā un pasaulē kultūras pakalpojumu piekļūstamības uzlabošanai, tostarp līdzšinējos pētījumus, vadlīnijas un rekomendācijas. |
| Iegūstamais labums | Iegūti dati un secinājumi par mērķauditorijas un kultūras pakalpojumu sniedzēju vajadzībām, lai uzlabotu kultūras iestāžu, kultūras satura un informācijas piekļūstamību. Iegūtie pētījuma rezultāti veido bāzi kultūras piekļūstamības vadlīniju izstrādei un uzlabojumu īstenošanai. |
| Sasniedzamie rādītāji (kā var izmērīt) | Veikts vismaz 1 pētījums par kultūras pakalpojumu piekļūstamības nodrošināšanu personām ar funkcionāliem traucējumiem. |
| Kādā laika periodā | Līdz 2024.gadam |
| Kāds ir finansējuma avots, t.sk. papildu finansējuma nepieciešamība | KM esošā budžeta ietvaros |
| Atbildīgā institūcija | KM |
| Iesaistītās institūcijas | – |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | “Kultūrpolitikas pamatnostādnes 2022.-2027.gadam “Kultūrvalsts”” |
| Paveiktais pasākuma īstenošanā | 2024.gadā Latvijas Kultūras akadēmijas Kultūras un mākslu institūts, pēc KM pasūtījuma veica *Pētījumu par kultūras infrastruktūras un pakalpojumu piekļūstamību Latvijā[[76]](#footnote-76)*. Pētījums īstenots laika posmā no 2023. gada 21. septembra līdz 2024. gada 1. martam, veicot mērķauditorijas izpēti, kultūras pakalpojumu piekļūstamības izpēti un identificējot risinājumus kultūras piekļūstamības uzlabošanai. Pētījumā secināts, ka ne visas kultūras telpas ir piekļūstamas cilvēkiem ar funkcionāliem traucējumiem. Vismazāk ieviesti risinājumi cilvēkiem ar redzes un dzirdes traucējumiem. Ekspertu piesaiste risinājumu ieviešanā ir ļoti būtiska, tajā skaitā nodrošinot ne tikai telpu, bet arī pasākumu un satura piekļūstamības nodrošināšanu. Nolūkā veicināt zināšanas un izpratni par kultūras piekļūstamību, apkopotas vadlīnijas risinājumu ieviešanai dažādās kultūras organizācijās. Informācija par pētījuma rezultātiem sniegta semināros kultūras organizāciju vadītājiem un pārstāvjiem par piekļūstamības risinājumiem iestādēs, ietverot ekspertu diskusijas un konsultācijas. |
| Turpmāk plānotās aktivitātes pasākuma īstenošanā[[77]](#footnote-77) | Turpināt semināru organizēšanu un veikt ekspertu iesaisti pakalpojumu uzlabošanā, tajā skaitā piesaistot ārvalstu ekspertu pieredzi. Veidot pilotprojektu kultūras organizācijas piekļūstamības auditam un izstrādāt vadlīnijas. |

|  |  |
| --- | --- |
| **9.3.Identificētais uzdevums** | **Veikt auditu KM padotības iestādēs, vērtējot vides, kultūras satura un informācijas piekļūstamību un īstenot pasākumus auditā identificēto piekļūstamības trūkumu novēršanai** |
| Esošās situācijas apraksts | Deklarācijā par Artura Krišjāņa Kariņa vadītā Ministru kabineta iecerēto darbību (14.12.2022.) 315.uzdevums paredz attīstīt piedāvājumu cilvēkiem ar īpašām vajadzībām, tai skaitā gādājot par atbilstošas infrastruktūras pielāgošanu kultūras institūcijās cilvēkiem ar īpašām vajadzībām. Atbilstoši minētajam uzdevumam VRP ir iekļauts 315.2.pasākums “Uzlabot kultūras piekļūstamību cilvēkiem ar funkcionāliem traucējumiem.”  Šobrīd KM padotības iestāžu piedāvātie kultūras produkti un pakalpojumi cilvēkiem ar funkcionāliem traucējumiem ir pieejami daļēji. Piemēram, Nacionālais mākslas muzejs, Mākslas muzejs “Rīgas Birža”, ekspozīcija “Skulptūru mežs” Nacionālajā muzeju krātuvē, Rundāles pils muzejs, Dailes teātris šobrīd piedāvā pakalpojumus cilvēkiem ar funkcionāliem traucējumiem. 2021.gadā LM īstenotajā pētījumā [“Analīze par vides pieejamības pašnovērtējumu valsts un pašvaldību iestādēs”](https://www.lm.gov.lv/lv/zinas-un-jaunumi-0) secināts, ka Kultūras ministrijas pārraudzībā esošām iestādēm un kapitālsabiedrībām ir trešais augstākais vides piekļūstamības rādītājs (25%). LM finansētajā pētījumā [“Vides piekļūstamības labās prakses piemēri ES fondu līdzfinansētajos projektos”](https://www.lm.gov.lv/lv/vides-pieklustamibas-labas-prakses-piemeri-es-fondu-lidzfinansetajos-projektos) iekļauti vairāki KM atbildībā esošā SAM 5.5.1. finansētie projekti. Vienlaikus jāatzīst, ka ierobežotā finansējuma apstākļos pilnīga piekļūstamība nav nodrošināta. Resursu ietilpīgas investīcijas piekļūstamības nodrošināšanai iespējams veikt tikai jaunu ēku būvēšanas vai nozīmīgu rekonstrukciju projektu ietvaros. Kultūras ministrijas 2022.gadā īstenotajā kultūras patēriņa pētījumā “Kultūras barometrs” kā nepieciešamie ēku, telpu un vides uzlabojumi minēti šādi: atbalsts pasākumu norises vietās, iespēja apsēsties izstāžu zālēs, piekļūstamība ēkai, tai skaitā viegli atpazīt ieeju un citas nepieciešamās telpas, informatīvie materiāli, atšķirīgas norādes dažādām funkcionālo traucējumu mērķgrupām, navigācija, orientācija un ceļa norādes, kas ir pieejamas dažādām funkcionālo traucējumu mērķgrupām, telpas, kas piemērotas cilvēkiem ar sensoriem/neiroloģiskās uztveres traucējumiem. Minētajā pētījumā kultūras pakalpojumu sniedzēji nosauc šādas aktuālās vajadzības: ēku fiziskā pieejamība/piekļūstamība; skatītāja vietu piemērošana: nepieciešams atsevišķs podests, kas ir uz augstākas platformas, cilvēkiem, kuri sēž vai pat pilnībā guļ; ģērbtuvju pielāgošana cilvēkiem ratiņkrēslos; pasākuma pielāgošana cilvēkiem ar dzirdes problēmām (atbilstošas frekvences, tehnoloģijas u.tml.). Visaptverošs audits par vides, kultūras satura un informācijas piekļūstamību KM padotības iestādēs šobrīd nav veikts, kā arī nav pieejami precīzi izmaksu aprēķini. |
| Veicamie pasākumi uzdevuma īstenošanai | 1. Īstenot KM padotībā esošo iestāžu vides piekļūstamības, kultūras satura un informācijas piekļūstamības auditu;  2.Veikt auditā identificēto piekļūstamības uzlabojumu prasību ieviešanu, nodrošinot vides, kultūras satura un informācijas piekļūstamību KM padotības iestādēs. |
| Iegūstamais labums | Identificēti nepieciešamie uzlabojumi, lai KM resora iestāžu ēkas un to sniegtos pakalpojumus padarītu piekļūstamus plašākam sabiedrības lokam. Nodrošināta piemērota vide visas sabiedrības iesaistei kultūras aktivitātēs. |
| Sasniedzamie rādītāji (kā var izmērīt) | Iestāžu skaits, kurās nodrošināta vides, satura un informācijas piekļūstamība |
| Kādā laika periodā | Sākot no 2024.gada |
| Kāds ir finansējuma avots, t.sk. papildu finansējuma nepieciešamība | Īpaši šādam nolūkam piešķirts valsts budžeta finansējums. Kultūras ministrija ir sagatavojusi un 2023.gada 30.jūnijā Finanšu ministrijai nosūtījusi priekšlikumus par prioritārajiem pasākumiem un to īstenošanai nepieciešamo finansējumu 2024.-2026.gadam, tajos ietverot atsevišķu pasākumu “Kultūras piedāvājuma pieejamība”, kurā KM iestāžu un kapitālsabiedrību ēku piekļūstamības auditam pieprasīts šāds finansējums: 2024.gadā 41 520 *euro*, 2025.gadā 36 840 *euro*, 2026.gadā 21 900 *euro*. Nepieciešamais finansējums aprēķināts pēc konsultācijām ar biedrību “Apeirons”.  Finansējuma apjoms auditā identificēto piekļūstamības uzlabojumu prasību ieviešanai precīzi definējams pēc veiktā audita un tehniskajiem aprēķiniem. |
| Atbildīgā institūcija | KM |
| Iesaistītās institūcijas | KM padotības iestādes |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | – |
| Paveiktais pasākuma īstenošanā | Ņemot vērā ierobežojumus jaunu valsts budžeta iniciatīvu piešķīrumiem, finansējums šim mērķim netika piešķirts. KM turpina darbu, lai rastu līdzekļus iestāžu un kapitālsabiedrību piekļūstamības auditu veikšanai. |
| Turpmāk plānotās aktivitātes pasākuma īstenošanā[[78]](#footnote-78) | – |

|  |  |
| --- | --- |
| **9.4.Identificētais uzdevums** | **Izstrādāt vadlīnijas kultūras iestāžu vadītājiem, darbiniekiem un kultūras norišu organizatoriem par piekļūstamas kultūras vides un kultūras satura veidošanu** |
| Esošās situācijas apraksts | Šobrīd Latvijā ir pieejami dažādi informatīvi materiāli un vadlīnijas par piekļūstamību cilvēkiem ar dažāda veida funkcionāliem traucējumiem; arī atsevišķās kultūras jomās ir atrodami materiāli, kas liecina par nozares pārstāvju centieniem attīstīt kultūras pakalpojumu piekļūstamību. Piemēram, Latvijas Muzeju biedrība izveidojusi labās prakses piemēru sarakstu (saraksts tiek regulāri papildināts) “Ilgtspējīgas attīstības mērķi Latvijas muzejos”, kurā vides un kultūras satura piekļūstamību veicinoši muzeju projekti dažādām apmeklētāju grupām visvairāk atrodami zem mērķa IAM 10 “Mazināta nevienlīdzība”: <https://muzeji.lv/lv/ilgtspeja-muzejos/iam-latvijas-muzejos/reduced-inequality>. Savukārt 2021.gadā biedrība “Latvijas Jaunā teātra institūts” skatuves mākslas darbnīcu cikla “Paplašinātā pieeja laikmetīgajai skatuves mākslai” ietvaros sadarbībā ar ekspertiem izstrādāja vadlīnijas piekļūstamības veicināšanai skatuves mākslā un kultūrā (pieejams: <http://theatre.lv/arhivets/vadlinijas-pieejamibas-veicinasanai-skatuves-maksla-un-kultura/>). Neraugoties uz to, KM izveidotajā darba grupā kultūras iestāžu un kultūras pakalpojumu piekļūstamības veicināšanai personām ar funkcionāliem traucējumiem iesaistīto NVO pārstāvji norādīja uz vienotu un visaptverošu vadlīniju trūkumu, kas orientētos tieši uz kultūras iestāžu un kultūras pakalpojumu specifiku un palīdzētu kultūras nozarē strādājošo vidū aktualizēt nepieciešamību veidot iekļaujošus kultūras produktus un pakalpojumus, vienlaikus palīdzot ērtā veidā iegūt tieši kultūras organizācijām saistošās rekomendācijas un nepieciešamo informāciju. |
| Veicamie pasākumi uzdevuma īstenošanai | 1. Balstoties pasākumu apkopojuma 9.2.uzdevuma ietvaros īstenotā pētījuma rezultātos, izstrādāt vadlīnijas kultūras iestāžu vadītājiem, darbiniekiem un kultūras norišu organizatoriem par piekļūstamas kultūras vides un kultūras satura veidošanu. |
| Iegūstamais labums | Izveidots vienots materiāls kultūras iestāžu vadītājiem, darbiniekiem un kultūras norišu organizatoriem, kas veicinātu vienotu izpratni par universālā dizaina principu ieviešanu praksē un vairotu zināšanas par cilvēku ar funkcionāliem traucējumiem vajadzībām, kā arī palīdzētu kultūras nozarē strādājošajiem veidot iekļaujošus un piekļūstamus kultūras pakalpojumus. |
| Sasniedzamie rādītāji (kā var izmērīt) | Izstrādātas vadlīnijas |
| Kādā laika periodā | 06.2024. |
| Kāds ir finansējuma avots, t.sk. papildu finansējuma nepieciešamība | KM esošā budžeta ietvaros |
| Atbildīgā institūcija | KM |
| Iesaistītās institūcijas | KM padotības iestādes, NVO |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | “Kultūrpolitikas pamatnostādnes 2022.-2027.gadam “Kultūrvalsts”” |
| Paveiktais pasākuma īstenošanā | Pamatojoties uz Latvijas Kultūras akadēmijas Kultūras un mākslu institūts, pēc KM pasūtījuma veikto *Pētījumu par kultūras infrastruktūras un pakalpojumu piekļūstamību Latvijā,* kas apkopo dažādas vadlīnijas, tostarp starptautiskās prakses, turpināts darbs ar mērķauditoriju – kultūras iestāžu vadītājiem un pārstāvjiem, apzinot vajadzības un intereses. Izveidota sadarbība ar mērķauditorijas nevalstisko sektoru (SUSTENTO, individuāliem ekspertiem), lai iegūtu ekspertīzi un turpinātu sadarbību ar kultūras organizācijām. |
| Turpmāk plānotās aktivitātes pasākuma īstenošanā[[79]](#footnote-79) | Tiks īstenoti papildus semināri kultūras organizāciju pārstāvjiem, kā arī veicot pilotprojektu kultūras organizācijas audita veikšanā, sagatavotas vadlīnijas kultūras iestāžu piekļūstamības nodrošināšanai. |

|  |  |
| --- | --- |
| **9.5.Identificētais uzdevums** | **Attīstīt kultūras pakalpojumu piedāvājumu cilvēkiem ar funkcionāliem traucējumiem un veicināt izpratni par kultūras piekļūstamību** |
| Esošās situācijas apraksts | Muzeju nozarē līdz 2009.gadam viens no virzieniem VKKF mērķprogrammās muzeju atbalstam bija piekļūstamības nodrošināšana, kā rezultātā tika novērotas pozitīvas izmaiņas muzeju vadītāju un speciālistu attieksmē – lai arī finansējums specifiski piekļūstamības pielāgojumu izveidei muzejos šāda konkursa vai programmas veidā bija salīdzinoši neliels, piekļūstamības jautājumi joprojām ir muzeju profesionāļu uzmanības lokā, arī Latvijas Muzeju biedrības pieredzes apmaiņas platformas “Rītdienas muzejs” semināru un mācību tēmu lokā un citās muzeju profesionālo tālākizglītības pasākumu programmās.  VKKF mērķprogrammas “KultūrELPA” ietvaros 2021.gadā atbalstīts 51 projekts, kas paredz kultūras pasākumu/produktu piemērošanu cilvēkiem ar īpašām vajadzībām. Projektu izvērtēšanā piedalījās Latvijas Cilvēku ar īpašām vajadzībām sadarbības organizācijas SUSTENTO eksperti. Ar mērķprogrammas atbalstu ir tapuši vairāki kultūras piekļūstamību veicinoši projekti, kā, piemēram, Jāņa Akuratera muzeja 2.stāva ekspozīcijas virtuālais gids, Latvijas Nacionālās bibliotēkas digitālais gids, Latvijas Laikmetīgās mākslas centra pilotprojekts “Pārmaiņu aģenti. Mākslas mediācija iekļaujošai sabiedrībai un laikmetīgās mākslas pieejamībai”, kā ietvaros tika veidoti pieejami un izglītojoši materiāli laikmetīgās mākslas iepazīšanai cilvēkiem ar speciālām vajadzībām, un citi kultūras piekļūstamību veicinoši projekti. Par mērķprogrammu “KultūrELPA” ir saņemtas pozitīvas atsauksmes no kultūras organizāciju pārstāvjiem, kuri norādīja, ka “KultūrELPA” mērķprogrammas konkursā iekļautais nosacījums par atbalsta sniegšanu projektiem, kas veicina kultūras piekļūstamību personām ar īpašām vajadzībām, ir kļuvis par labu pamudinājumu un motivāciju aktualizēt kultūras piekļūstamības principu ieviešanu savas organizācijas darbībā.  VKKF ir sagatavojis informāciju par 2021-2023.gados finansētajiem projektiem, kur projekta īstenotājs, pieteikuma sadaļā “Mērķauditorijas raksturojums - projekts specifiski orientēts uz (iespējamas vairākas atbildes)” no piedāvātās izvēlnes ir atzīmējis “cilvēkiem ar īpašām vajadzībām”: 2021.gadā – 24 projekti, 2022.gadā – 47 projekti; 2023.gada pirmajā projektu konkursā – 16 projekti. Lai nodrošinātu kultūras pasākumu un produktu piemērotību cilvēkiem ar īpašām vajadzībām, sākot no 2024.gada, piesakot projektu VKKF konkursā, projekta pieteicējam pieteikuma sākuma sadaļā būs jāatzīmē, vai projekts ir orientēts uz šo mērķauditoriju, kā arī jāpaskaidro kādā veidā.  2022.gadā kultūras nozares pārstāvji īstenoja pasākumus ar mērķi popularizēt kultūras piekļūstamības tematiku, izceļot pozitīvus piemērus un veidojot pieredzes apmaiņu starp kultūras nozares profesionāļiem un ieinteresēto mērķgrupu pārstāvjiem. Piemēram, ikgadējā laikmetīgās mākslas festivāla Survival Kit 13 ietvaros 2022.gada 6.oktobrī tika veidotas darbnīcas un sarunas par iekļaujošu kultūras notikumu veidošanu (pasākums “Laidiet putniņu iekšā!”), savukārt 2022.gada 17.oktobrī Latvijas Kultūras akadēmija sadarbībā ar Rīgas Starptautisko kino festivālu (Riga IFF) organizēja semināru “Iekļaujoša kultūra – normalitāte vai privilēģija”, kas tapis ERASMUS+ projekta “Audio Description Against Exclusion” ietvaros. Semināra ietvaros tika pievērsta padziļināta uzmanība cilvēku ar dzirdes un redzes traucējumiem iekļaušanai kultūras procesos, tika rīkota diskusija, kurā piedalījās gan kultūras nozares profesionāļi, kas ir īstenojuši projektus ar uzsvaru uz kultūras piekļūstamību, gan ieinteresēto NVO pārstāvji. Pasākums tika īstenots arī Rīgas Starptautiskās kino festivāla ietvaros, kas 2022.gadā piedāvāja Latvijā jaunus filmu skatīšanās formātus un vides uzlabojumus cilvēkiem ar dažāda veida invaliditātēm un funkcionāliem apgrūtinājumiem.  Arī jaunākajā kultūras patēriņa un līdzdalības ietekmes pētījuma “Kultūras aktivitātes barometrs 2022”, ko īstenoja Latvijas Kultūras akadēmijas un SIA “Pētījumu centrs SKDS”, nodaļas “Kultūras pakalpojumu reģionālā un sociālā pieejamība” ietvaros ir apkopoti piemēri par Latvijas kultūras un mākslas organizāciju pieredzi darbā ar cilvēkiem ar ierobežotām iespējām. Pētījuma ietvaros ir aprakstīta biedrības “Sansusī”, Rīgas cirka, Latvijas Nacionālā mākslas muzeja (turpmāk – LNMM), Latvijas Jaunā teātra institūta un halles “Arēna Rīga” pieredze darbā ar cilvēkiem ar ierobežotām iespējām.  Deklarācijā par Artura Krišjāņa Kariņa vadītā Ministru kabineta iecerēto darbību (14.12.2022.) 315.uzdevums paredz attīstīt piedāvājumu cilvēkiem ar īpašām vajadzībām, tai skaitā ieviešot atbalstu šāda veida projektiem kā horizontālo prioritāti VKKF konkursos un gādājot par atbilstošas infrastruktūras pielāgošanu kultūras institūcijās cilvēkiem ar īpašām vajadzībām. Atbilstoši minētajam uzdevumam, KM VRP iekļāva 315.2.pasākumu “Uzlabot kultūras piekļūstamību cilvēkiem ar funkcionāliem traucējumiem.”.  2023.gada 2.martā KM organizēja konferenci “Vides un informācijas pieejamība Kultūras ministrijas ESF projektos”, lai nodrošinātu projektu īstenotāju informētību par nepieciešamajiem pasākumiem, kas nodrošinātu pakalpojumu piekļūstamību KM atbildībā esošajos starptautiski finansētajos projektos.  Latvijas Dizaina padome ir ierosinājusi, ka KM atbalstītajā Latvijas Dizaina gada balvas konkursā varētu būt arī viena LM īpašā balva, kas tiktu pasniegta vides objektam, produktam, risinājumam, kas kalpo kā labās prakses paraugs un kurā ievēroti visi universālā dizaina principi par vides pieejamību un piekļūstamību.  Kopš 2017.gada ar KM piesaistīto ESF līdzfinansējumu Latvijas reģionos izbūvēta un atjaunota virkne kultūras un dabas mantojuma objektu – muižas, pilis, baznīcas, torņi, parki, muzeji, estrādes, dabas takas, dārzi, tilti, promenādes, pludmales un citas vietas. Pirms 2023.gada tūrismu veicinošās aktivitātes “Atrastā Latvija” sezonas atklāšanas vides pieejamības eksperti veica visu objektu piekļūstamības cilvēkiem ar kustību traucējumiem novērtējumu – procesā tika pārbaudīta piekļūšana pie objektiem, specializēto rampu un uzbrauktuvju izvietojums, stāvvietu piekļūstamība, objektā pielāgotās ekspozīcijas un citi būtiski aspekti. Izvērtējuma rezultātā aktivitātes “Atrastā Latvija” tīmekļvietnē – [www.atrastalatvija.lv](http://www.atrastalatvija.lv) – pie katra no objektiem, kuru eksperti atzinuši par atbilstošu, pievienots arī apraksts, atspoguļojot konkrētās vietas piekļūstamības specifiku. Visi “Atrastā Latvija” objekti sarindoti 7 kultūras un dabas mantojuma ceļos – tūrisma maršrutos, kas caur pagātni palīdz ceļotājam ieraudzīt Latvijas šodienu: Baltijas ceļā, Brīvības ceļā, Gaismas ceļā, Daugavas ceļā, Jēkaba ceļā, Līvu ceļā un Māras ceļā. Katrā no šiem ceļiem pieejamas vairākas apskates vietas cilvēkiem ar kustību traucējumiem. “Atrastā Latvija” objektos atjaunošanas un būvniecības darbi īstenoti kopš 2017.gada četrās kārtās, sakārtojot vairāk nekā 60 kultūras un dabas mantojuma objektus 40 Latvijas pašvaldībās, kā arī veidojot un attīstot tajos jaunus kultūras un tūrisma pakalpojumus. Atsevišķos objektos darbi vēl turpinās, un tie tiks pilnībā pabeigti 2023.gada nogalē. No kopumā ieguldītajiem 120 888 186,97 *euro*, 68 359 170,24 *euro* ir Eiropas Reģionālās attīstības fonda (ERAF) līdzekļi, 52 103 171,47 *euro* ir valsts un pašvaldību, bet 425 845,26 *euro* ir privātie ieguldījumi. KM piesaistītajam finansējumam varēja pieteikties pašvaldības no visas Latvijas, piesaistot projektu partnerus. Dalībnieku izvēle notika, izvērtējot ieceru starptautisko un nacionālo nozīmību, kā arī sasaisti ar pašvaldību attīstības stratēģijām. |
| Veicamie pasākumi uzdevuma īstenošanai | 1) Ieviest atbalstu projektiem, kas veicina kultūras pakalpojumu piedāvājumu cilvēkiem ar funkcionāliem traucējumiem kā horizontālo prioritāti VKKF konkursos.  2) Organizēt informatīvus un izglītojošus pasākumus kultūras nozarē strādājošajiem, lai veicinātu izpratni par kultūras piekļūstamību.  3) Latvijas Dizaina gada balvā ieviest LM īpašo balvu. |
| Iegūstamais labums | Jauni, iekļaujoši kultūras produkti, uzlabota kultūras pakalpojumu piekļūstamība, veicināta kultūras nozarē strādājošo izpratne par kultūras piekļūstamību un tās nozīmi kultūras produktu un pakalpojumu veidošanā. |
| Sasniedzamie rādītāji (kā var izmērīt) | * VKKF atbalstīto projektu skaits, kas rada kultūras piedāvājumu cilvēkiem ar funkcionāliem traucējumiem. * Organizēto informatīvo un izglītojošo pasākumu skaits. |
| Kādā laika periodā | Sākot no 2023.gada |
| Kāds ir finansējuma avots, t.sk. papildu finansējuma nepieciešamība | KM un VKKF esošā budžeta ietvaros.  Papildus finansējums LM īpašās balvas ieviešanai un popularizēšanai Latvijas Dizaina gada balvā – 5 000 *euro* katru gadu. |
| Atbildīgā institūcija | KM, VKKF |
| Iesaistītās institūcijas | LM, Kultūras produktu un pakalpojumu veidotāji, NVO |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | “Kultūrpolitikas pamatnostādnes 2022.-2027.gadam “Kultūrvalsts”” |
| Paveiktais pasākuma īstenošanā | 2024.gada 2.-3.decembrī, sadarbībā ar Latvijas Kultūras akadēmijas Tālākizglītības centru notika seminārs kultūras iestāžu vadītājiem un pārstāvjiem “Kultūras piekļūstamība kultūras organizācijās”. Kursa mērķis bija uzlabot izpratni par kultūras piekļūstamību dažādām auditorijas mērķgrupām un ieviest risinājumus savas kultūras organizācijas piekļūstamības uzlabošanai. Lai veicinātu kultūras pasākumu organizatoru izpratni par piekļūstamības jautājumiem cilvēkiem ar funkcionāliem traucējumiem, kursa satura izveidē piedalījās dažādi speciālisti, kas labi pārzina konkrēto mērķgrupu vajadzības, iespējas un risinājumus. Kursu apmeklēja ap 100 dalībnieku no dažādām kultūras organizācijām no visas Latvijas. Lektoru sniegtās prezentācijas bija strukturētas atbilstoši dažādiem funkcionāliem traucējumiem: fiziskā, redzes, dzirdes, sociālpsiholoģiskā un digitālā satura piekļūstamība. Papildus lekcijām, tika veidota diskusija, kur dalībniekiem bija iespēja uzdot jautājumus ekspertiem specifiski par savām organizācijām, kā arī dalīties ar pieredzi par risinājumiem. Dalībnieku sniegtās atsauksmes apliecina, ka šādi semināri ir noderīgi un turpināmi, īpaši reģionos, lai sasniegtu plašāku kultūras organizāciju pārstāvju loku.  VKKF projektu konkursos noteikta prasība sniegt informāciju par projekta piekļūstamības aspektiem: par projekta satura piekļūstamību personām ar funkcionāliem traucējumiem (kustību traucējumi, dzirdes traucējumi, redzes traucējumi un garīga rakstura traucējumi).  Valsts publiskā finansējuma un ES fondu atbalsta piešķiršanā organizāciju sniegums kultūras piekļūstamības uzlabošanā ir viens no kritērijiem projektu ideju izvērtēšanā. |
| Turpmāk plānotās aktivitātes pasākuma īstenošanā[[80]](#footnote-80) | Organizēt reģionālos seminārus kultūras organizāciju darbiniekiem. Organizēt papildu seminārus ar starptautisku ekspertu iesaisti, kas sniegtu labās prakses piemērus.  Sadarbībā ar VKKF apzināt projektu iesniedzēju un ekspertu izglītošanas jautājumus, saistībā ar projektu sagatavošanu un vērtēšanas kritērijiem par piekļūstamības jautājumiem. |

|  |  |
| --- | --- |
| **9.6.Identificētais uzdevums** | **Nodrošināt Latvijā ar valsts atbalstu producēto filmu subtitrēšanu cilvēkiem ar dzirdes traucējumiem** |
| Esošās situācijas apraksts | Nacionālais kino centrs filmu izrādīšanu īsteno tikai nekomerciāliem mērķiem, kas lielākoties tiek darīts tīmekļa vietnē [www.filmas.lv](http://www.filmas.lv).  Gada laikā pēc tādas Latvijas filmas pabeigšanas, kura saņēmusi publisko finansējumu, filmas producents iesniedz Latvijas Nacionālajam arhīvam filmas oriģinālu vai filmas kopiju tādā formātā, kas ļauj iegūt filmas oriģināla kvalitāti, bet par filmas komercizplatīšanu atbild tikai pats filmas producents. Nacionālais kino centrs paredz, ka jaunajām filmām, kurām tiks piešķirts atbalsts no valsts budžeta finansējuma, tiks iekļauta prasība nodrošināt subtitrus latviešu valodā.  2021.gadā ar VKKF atbalstu tika finansēta SIA “TET” katalogā esošo Latvijas filmu subtitrēšana, kā arī tika piešķirts atbalsts SIA “Studija Lokomotīve” projektam par 50 Latvijas filmu subtitrēšanu, kam jābūt pieejamiem Latvijas Nacionālajā arhīvā un vietnē “Latvijas Filma”.  Nacionālais kino centrs ļoti aktīvi sadarbojas ar Latvijas Nacionālo arhīva Latvijas Valsts kinofotofonodokumentu arhīvu; tīmekļa vietnē [www.redzidzirdilatviju.lv](http://www.redzidzirdilatviju.lv) ir pieejams ļoti plašs latviešu filmu klāsts, tostarp arī tādas filmas (senākas dokumentālas filmas, kinohronikas), ko var apskatīt tikai tur. |
| Veicamie pasākumi uzdevuma īstenošanai | 1. Nacionālā kino centra administrēto filmu konkursu nolikumu kritērijos iestrādāt prasību par filmu un seriālu subtitru nodrošināšanu latviešu valodā. 2. Nodrošināt subtitrus latviešu valodā vietnē filmas.lv skatāmajām latviešu filmām. |
| Iegūstamais labums | Cilvēkiem ar dzirdes traucējumiem piekļūstams plašāks Latvijas filmu klāsts |
| Sasniedzamie rādītāji (kā var izmērīt) | Latviešu valodā subtitrēto latviešu filmu skaits |
| Kādā laika periodā | Sākot ar 2024.gadu |
| Kāds ir finansējuma avots, t.sk. papildu finansējuma nepieciešamība | Nepieciešamais papildu finansējums, lai nodrošinātu subtitrus latviešu valodā latviešu filmām, kas pieejamas skolām, bibliotēkās vai arī skatīšanai jebkur Latvijā (tīmekļa vietne [www.filmas.lv](http://www.filmas.lv)): 60 000 *euro* |
| Atbildīgā institūcija | NKC |
| Iesaistītās institūcijas | KM |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | “Kultūrpolitikas pamatnostādnes 2022.-2027.gadam “Kultūrvalsts”” |
| Paveiktais pasākuma īstenošanā | Nacionālā kino centra filmu ražošanas konkursa nolikumā ir iekļauta prasība, ka filmai jābūt vājdzirdīgo un nedzirdīgo subtitru failiem (latviešu un angļu valodās) tai skaitā aprakstošajiem titriem. |
| Turpmāk plānotās aktivitātes pasākuma īstenošanā[[81]](#footnote-81) | Turpināt darbu pie subtitru veidošanas latviešu valodā vietnē [www.filmas.lv](http://www.filmas.lv) skatāmajām latviešu filmām. |

|  |  |
| --- | --- |
| **9.7.Identificētais uzdevums** | **KM resora iestāžu tīmekļa vietnēs nodrošināt piekļūstamības paziņojumu, t.i., ievietot informāciju par kultūras iestādes fizisko piekļūstamību un tās sniegto pakalpojumu piekļūstamību** |
| Esošās situācijas apraksts | KM pārraudzībā esošā LNMM mērķis veidot ikvienam pieejamu un pielāgotu vidi. Lai šo mērķi sasniegtu, LNMM tīmekļa vietnē ir atrodamas piekļūstamības sadaļas visām LNMM filiālēm, kurās aprakstīta muzeju vides un pakalpojumu piekļūstamība, ēku raksturojums un informācija apmeklētājiem ar bērniem[1]. Vienlaikus jāatzīmē, ka Latvijas Nacionālās bibliotēkas tīmekļa vietnē jau kopš 2015.gada ir iespējams atrast informāciju vieglajā valodā[2], savukārt no 2017.gada bibliotēkas tīmekļa vietnē ir atrodama atsevišķa informatīvā sadaļa par vides piekļūstamību[3]. Savukārt Latvijas Neredzīgo bibliotēkas tīmekļa vietnē ir pieejama sadaļa par izdevumiem vieglajā valodā, kā arī ir iespējams pielāgot tīmekļa vietnes skatu cilvēkiem ar dažādiem redzes traucējumiem.  [1] Skatīt šeit: <https://www.lnmm.lv/pieejamiba>  [2] Skatīt šeit: <http://viegli.lnb.lv/>  [3] Skatīt šeit: <https://www.lnb.lv/library/bibliotekas-pieejamiba-cilvekiem-ar-ipasam-vajadzibam/> |
| Veicamie pasākumi uzdevuma īstenošanai | 1. Nodrošināt KM resora iestāžu tīmekļa vietņu uzturētāju dalību pasākumu apkopojuma 8.2.uzdevuma ietvaros paredzētajās apmācībās par tīmekļa vietņu piekļūstamību nodrošināšanu.  2. KM resora iestāžu tīmekļa vietnēs nodrošināt piekļūstamības paziņojumu, t.i., ievietot informāciju par kultūras iestādes fizisko piekļūstamību un tās sniegto pakalpojumu piekļūstamību. |
| Iegūstamais labums | Nodrošināta saprotama un viegli uztverama informācija par KM resora iestāžu fizisko un tās sniegto pakalpojumu piekļūstamību. |
| Sasniedzamie rādītāji (kā var izmērīt) | 100% no KM resora iestāžu tīmekļa vietnēs ievietota informācija par kultūras iestādes fizisko piekļūstamību un tās sniegto pakalpojumu piekļūstamību |
| Kādā laika periodā | Atbilstoši pasākumu apkopojuma 8.2.uzdevuma *“Nodrošināt semināra tipa apmācības (izvērtējot iespēju sagatavot video apmācības, kas būtu izmantojamas atkārtoti) par tīmekļa vietņu piekļūstamību nodrošināšanu, kas būtu izmantojamas gan valsts un pašvaldības iestādēm, gan privātajām iestādēm un NVO”* īstenošanas laikam, sākot ar 2024.gadu. |
| Kāds ir finansējuma avots, t.sk. papildu finansējuma nepieciešamība | Iestāžu esošo budžeta ietvaros. |
| Atbildīgā institūcija | KM |
| Iesaistītās institūcijas | VARAM, LM, KM padotības iestādes |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | – |
| Paveiktais pasākuma īstenošanā | Piekļūstamības paziņojumi tiek pakāpeniski iekļauti iestāžu tīmekļa vietnēs. Tie ieviesti jau mākslas muzeju tīmekļa vietnē: [www.lnmm.gov.lv](http://www.lnmm.gov.lv); Latvijas Nacionālās operas tīmekļa vietnē: [Piekļūstamība / Latvijas Nacionālā Opera un Balets](https://opera.lv/lv/biletes/pieklustamiba/); Dailes teātra tīmekļa vietnē: [Dailes teātris | Teātra apmeklējums](https://www.dailesteatris.lv/lv/teatra-apmeklejums);  Satura piekļūstamībā veikti uzlabojumi NKMP tīmekļa vietnes digitālajā vidē - 1. teksti vieglajā valodā; 2. attēlu piekļūstamību nodrošina attēlu tekstuālā alternatīva jeb tā dēvētie ALT teksti. ALT tekstu nozīme ir veicināt veiksmīgu lietotāju mijiedarbību ar tīmekļvietnes saturu; uzlabot organizāciju rezultātus Google meklētājā; sniegt aprakstu, ja attēla failu nav iespējams apskatīt. Veikta piekļūstama satura pielāgošana arī mākslas muzeju tīmekļvietnē. |
| Turpmāk plānotās aktivitātes pasākuma īstenošanā[[82]](#footnote-82) | Turpināt ieviest piekļūstamības paziņojumus iestāžu tīmekļa vietnēs, kā arī veidot satura uzlabojumus. |

## **Rīcības virziens: Sporta piekļūstamība**

Sports ir dažāda veida individuālās vai komandas fiziskās aktivitātes, kas vecina personu fiziskās un garīgās veselības saglabāšanu, attīstību un uzlabošanu, arī sociālo attiecību veidošanai. Līdz ar to piekļūstams sports (sporta nodarbības, sporta infrastruktūra) ir ļoti nozīmīgs aspekts, lai personas ar dažādiem funkcionāliem traucējumiem spētu uzturēt savu fizisko un garīgo veselību.

2022.gada 19.oktobra Darba grupas sanāksmē tika identificēti vairāki pasākumi IZM , kuru ietvarā iespējams sekmēt sporta, un tās vides piekļūstamības veicināšanu personām ar funkcionāliem traucējumiem.

|  |  |
| --- | --- |
| * 1. **Identificētais uzdevums** | **Stiprināt izpratni par sporta piekļūstamību visos līmeņos (iestāžu, sabiedrības u.c.)** |
| Esošās situācijas apraksts | Izpratnes par sporta piekļūstamību veicināšanu varētu palielināt gan sabiedrībā, gan sporta nozarē, iekļaujot vienotajos kritērijos, pēc kuriem aprēķināms sporta federācijām piešķiramais valsts budžeta finansējums, arī normu, kas nosaka, ka sporta federāciju finansējums atkarīgs arī no para-sporta attīstībā paveiktā.  Nākotnē varētu apsvērt kompetences nodalīšanu Sporta likumā starp biedrību “Latvijas Paralimpiskā komiteja” un biedrību “Latvijas Nedzirdīgo sporta federācija”, un biedrību “Latvijas Speciālā olimpiāde”, tādā veidā arī mērķtiecīgāk stiprinot izpratni sabiedrībā katras mērķauditorijas sporta piekļūstamībai. |
| Veicamie pasākumi uzdevuma īstenošanai | Pilnveidot sporta nozares tiesisko regulējumu, finansēšanas un pārvaldības sistēmu, tai skaitā, pārskatot nevalstiskajām sporta organizācijām valsts deleģētos uzdevumus, kā arī izveidot ilgtermiņā prognozējamu finansēšanas modeli augstu sasniegumu sportā, tai skaitā paralimpiskajā kustībā; jāpilnveido paralimpiskā un pielāgota sporta regulējums (Deklarācijas par Artura Krišjāņa Kariņa vadīto Ministru kabineta iecerēto darbību (<https://www.mk.gov.lv/lv/media/14490/download?attachment>) uzdevums Nr. 87 un izrietoši no Artura Krišjāņa Kariņa vadītā Ministru kabineta rīcības plāna pasākums Nr.087.1. un 087.2.) |
| Iegūstamais labums | Veiktas izmaiņas normatīvajā regulējumā, tādejādi stiprinot izpratni par sporta piekļūstamību dažādām sabiedrības mērķauditorijām. |
| Sasniedzamie rādītāji (kā var izmērīt) | Sporta politikas pamatnostādnēs 2022.-2027.gadam (<https://likumi.lv/ta/id/332897-par-sporta-politikas-pamatnostadnem-2022-2027-gadam>) rezultatīvais rādītājs Nr.3.10 *“Iedzīvotāju īpatsvars (%), kas min invaliditātes vai slimības iemeslu kā šķērsli dalībai fiziskās aktivitātēs (avots: Eiropas Komisija)* “ (24 % / 2018 / 22% 2024 / 20 % / 2027) |
| Kādā laika periodā | Līdz 30.06.2024. |
| Kāds ir finansējuma avots, t.sk. papildu finansējuma nepieciešamība | IZM esošā budžeta ietvaros |
| Atbildīgā institūcija | IZM |
| Iesaistītās institūcijas | TM, Atzītās sporta federācijas, NVO |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Sporta politikas pamatnostādnes 2022.-2027.gadam (<https://likumi.lv/ta/id/332897-par-sporta-politikas-pamatnostadnem-2022-2027-gadam>) |
| Paveiktais pasākuma īstenošanā | Izstrādāts jauns likumprojekts “Sporta likums” un nodots publiskais apspriešanai līdz 2025. gada 9. aprīlim, kurā noteikts sporta virzienu iedalījums – augstu sasniegumu sports, bērnu un jauniešu sports, parasports, adaptīvais sports, speciālā olimpiāde, tautas sports. Likumprojektā nostiprināti principi sabiedrības veselības veicināšanai, īpaši fokusējoties uz bērniem un jauniešiem. Noteikts uzdevums izglītības iestādēm veidot izpratni par aktīvu, veselīgu dzīvesveidu un sporta sacensībām, tostarp paredzēts, ka arī augstākās izglītības iestādes atbalsta sportu un veicina augstākās izglītības ieguves iespējas sportistiem duālās karjeras ietvarā. Vienlaikus paredzēts, ka arī valsts institūcijām, pašvaldībām, fiziskajām un juridiskajām personām, tai skaitā darba devējiem, organizējot sporta pasākumus, jāievēro principi, kas attiecas uz veselīga dzīvesveida veicināšanu. |
| Turpmāk plānotās aktivitātes pasākuma īstenošanā[[83]](#footnote-83) | Turpināt pilnveidot sporta nozares tiesisko regulējumu, finansēšanas un pārvaldības sistēmu, palielinot veselību veicinošu sporta aktivitāšu pieejamību visām sabiedrības grupām visos reģionos, īpašu nozīmi vēršot uz bērniem un jauniešiem. |

|  |  |
| --- | --- |
| * 1. **Identificētais uzdevums** | **Sporta būvju piekļūstamības nodrošināšanai iesaistīt NVO pārstāvjus gan būvniecības projekta izstrādē, gan arī būvniecības procesā** |
| Esošās situācijas apraksts | Nepietiekama NVO pārstāvju iesaiste gan būvniecības projekta izstrādē, gan būvniecības procesā, ir radījuši apstākļus, kad NVO (Latvijas Paralimpiskā komiteja) ieskatā Latvijā ir nepietiekamā mazā kapacitātē sporta infrastruktūra Latvijā pieejama cilvēkiem ar funkcionāliem traucējumiem (fiziski, kur ir ģērbtuves, dušas, attiecīgs durvju platums un tml.). Nav veikts valsts līmeņa sporta infrastruktūras kartējums un tās novērtējums, lai lēmumi sporta infrastruktūras attīstībā tiktu balstīti uz datiem un pierādījumiem. |
| Veicamie pasākumi uzdevuma īstenošanai | Jāizpilda Latvijas Nacionālā attīstības plānā 2021. – 2027.gadam (<https://www.pkc.gov.lv/sites/default/files/inline-files/NAP2027_apstiprin%C4%81ts%20Saeim%C4%81_1.pdf>) prioritātes “Kultūra un sports aktīvai un pilnvērtīgai dzīvei” rīcības virziena “Kultūras un sporta devums ilgtspējīgai sabiedrībai” uzdevums Nr.380 “Kultūras un sporta pakalpojumu un infrastruktūras kartēšana un reģionālās koordinēšanas sistēmas izveidošana, lai attīstītu un efektīvi izmantotu esošo kultūras un sporta infrastruktūru un investētu jaunas infrastruktūras radīšanā”.  Jāizpilda vidējā termiņa sporta politikas plānošanas dokumentā “Sporta politikas pamatnostādnēs 2022.-2027.gadam” (<https://likumi.lv/ta/id/332897-par-sporta-politikas-pamatnostadnem-2022-2027-gadam>) rīcības virzienā “Sporta infrastruktūras attīstība” iekļautais uzdevums Nr.2.1. “Veikt esošās sporta infrastruktūras nozīmīguma un ietekmes novērtējumu, identificējot valsts nozīmes sporta bāzes, definējot prioritāri atbalstāmo sporta infrastruktūras objektu finansiālā atbalsta mehānismu, ar mērķi veicināt objektu ilgtspējību, noslodzi un ekonomiski pamatotu darbību.” un uzdevums Nr.2.2. “Izstrādāt un īstenot sporta infrastruktūras attīstības stratēģiju (par atbalstu būvniecībai un uzturēšanai) saskaņā ar datu analīzi un pieejamajiem finanšu resursiem, veicinot sporta infrastruktūras ilgtspēju un ekonomiski pamatotu darbību”.  Ievērojot Deklarācijas par Artura Krišjāņa Kariņa vadīto Ministru kabineta iecerēto darbību (<https://www.mk.gov.lv/lv/media/14490/download?attachment>) uzdevumu Nr.88 “Attīstīsim sporta infrastruktūru, sekmēsim tās pieejamību.”, veikt esošās sporta infrastruktūras novērtējumu” *(Artura Krišjāņa Kariņa vadītā Ministru kabineta rīcības plāna pasākums Nr.088.2.).* |
| Iegūstamais labums | Veikts esošās sporta infrastruktūras kartējums, kā arī nozīmīguma un ietekmes novērtējums, un MK apstiprināts prioritāri atbalstāmo valsts nozīmes sporta infrastruktūras projektu saraksts un to finansēšanas modelis, tādejādi veicinot sporta infrastruktūras attīstību, objektu ilgtspējību, noslodzi, piekļūstamību un ekonomiski pamatotu darbību. |
| Sasniedzamie rādītāji (kā var izmērīt) | Cilvēkiem ar funkcionāliem traucējumiem piekļūstamu sporta infrastruktūras objektu skaits palielinās. |
| Kādā laika periodā | 31.12.2025. |
| Kāds ir finansējuma avots, t.sk. papildu finansējuma nepieciešamība | Ievērojot “Sporta politikas pamatnostādnēs 2022.-2027.gadam” (<https://likumi.lv/ta/id/332897-par-sporta-politikas-pamatnostadnem-2022-2027-gadam>) minētos apmērus iedaļā “Ietekmes novērtējums uz valsts un pašvaldību budžetiem” pie uzdevuma Nr.21. un 2.2. |
| Atbildīgā institūcija | IZM |
| Iesaistītās institūcijas | VARAM, NVO, LPS, LLPA, plānošanas reģioni |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Latvijas Nacionālais attīstības plāns 2021. – 2027.gadam (<https://www.pkc.gov.lv/sites/default/files/inline-files/NAP2027_apstiprin%C4%81ts%20Saeim%C4%81_1.pdf>) prioritātes “Kultūra un sports aktīvai un pilnvērtīgai dzīvei” rīcības virziena “Kultūras un sporta devums ilgtspējīgai sabiedrībai” uzdevums Nr.380 “Kultūras un sporta pakalpojumu un infrastruktūras kartēšana un reģionālās koordinēšanas sistēmas izveidošana, lai attīstītu un efektīvi izmantotu esošo kultūras un sporta infrastruktūru un investētu jaunas infrastruktūras radīšanā”. |
| Paveiktais pasākuma īstenošanā | 1) Izstrādāts jauns likumprojekts “Sporta likums” un nodots publiskais apspriešanai līdz 2025. gada 9. aprīlim, kurā precizēta sporta organizācijas kārtība un aktualizēta pašvaldību loma. Likumprojektā konkretizēta pašvaldību kompetence, paredzot pienākumus: nodrošināt pieeju pašvaldību izbūvētajai infrastruktūrai personām ar invaliditāti un parasportistiem, organizēt un atbalstīt sportistu dalību sacensībās u.c.;  2) SIA "Latvijas Nacionālais sporta centrs" vidēja termiņa attīstības stratēģijā nākamajam periodam kā viens no nefinanšu mērķiem noteikta sporta infrastruktūras pieejamības sekmēšana (apstiprināta Sabiedrības Vidēja termiņa darbības stratēģija 2023.-2027.gadam). |
| Turpmāk plānotās aktivitātes pasākuma īstenošanā[[84]](#footnote-84) | Sporta infrastruktūras attīstības jomā turpināt darbu un īstenot publisko – privāto partnerības projektu virzību. Galvenā loma sporta objektu plānošanā un būvniecībā ir vietējām pašvaldībām, kuras ir galvenās objektu būvniecības finansētājas. Sporta objektu pieejamības nodrošinājumu dzīves vietu tuvumā un apstākļu uzlabošana ikdienas sporta aktivitātēm. Nodrošināt sporta objektu pieejamību dzīvojamo māju pagalmos, dienas aprūpes centros, parkos un skolās. |

|  |  |
| --- | --- |
| * 1. **Identificētais uzdevums** | **Izplatīt labās prakses piemērus par sporta infrastruktūras piekļūstamību dažādām sporta organizācijām, pašvaldībām, NVO u.c. iestādēm vai organizācijām** |
| Esošās situācijas apraksts | Nav veikts sporta infrastruktūras kartējums un nozīmīguma un ietekmes novērtējums. t.sk. labas prakses sporta infrastruktūras apkopojums, lai nākotnes lēmumi, t.sk. par informācijas izplatību sporta infrastruktūrā tiktu balstīti uz datiem un pierādījumiem. Pēcāk var pārskatīt sporta bāzu reģistru (<https://www.izm.gov.lv/lv/sporta-bazu-registrs?utm_source=https%3A%2F%2Fwww.google.com%2F>), to pilnveidojot un paplašinot, nodrošinot publiski pieejamu informāciju sabiedrībai. |
| Veicamie pasākumi uzdevuma īstenošanai | Jāizpilda Latvijas Nacionālā attīstības plāna 2021. – 2027.gadam (<https://www.pkc.gov.lv/sites/default/files/inline-files/NAP2027_apstiprin%C4%81ts%20Saeim%C4%81_1.pdf>) prioritātes ““Kultūra un sports aktīvai un pilnvērtīgai dzīvei” rīcības virziena ““Kultūras un sporta devums ilgtspējīgai sabiedrībai” uzdevums Nr. 380 “Kultūras un sporta pakalpojumu un infrastruktūras kartēšana un reģionālās koordinēšanas sistēmas izveidošana, lai attīstītu un efektīvi izmantotu esošo kultūras un sporta infrastruktūru un investētu jaunas infrastruktūras radīšanā“.  Jāizpilda vidējā termiņa sporta politikas plānošanas dokumentā “Sporta politikas pamatnostādnēs 2022.-2027.gadam” (<https://likumi.lv/ta/id/332897-par-sporta-politikas-pamatnostadnem-2022-2027-gadam>) rīcības virzienā “Sporta infrastruktūras attīstība” iekļautais uzdevums Nr.2.1. “Veikt esošās sporta infrastruktūras nozīmīguma un ietekmes novērtējumu, identificējot valsts nozīmes sporta bāzes, definējot prioritāri atbalstāmo sporta infrastruktūras objektu finansiālā atbalsta mehānismu, ar mērķi veicināt objektu ilgtspējību, noslodzi un ekonomiski pamatotu darbību.” un uzdevums Nr.2.2. “Izstrādāt un īstenot sporta infrastruktūras attīstības stratēģiju (par atbalstu būvniecībai un uzturēšanai) saskaņā ar datu analīzi un pieejamajiem finanšu resursiem, veicinot sporta infrastruktūras ilgtspēju un ekonomiski pamatotu darbību”.  Ievērojot Deklarācijas par Artura Krišjāņa Kariņa vadīto Ministru kabineta iecerēto darbību (<https://www.mk.gov.lv/lv/media/14490/download?attachment>) uzdevumu Nr.88 “Attīstīsim sporta infrastruktūru, sekmēsim tās pieejamību.”, veikt esošās sporta infrastruktūras novērtējumu (*Artura Krišjāņa Kariņa vadītā Ministru kabineta rīcības plāna pasākums Nr.088.2.).* |
| Iegūstamais labums | Ievērojot veikto esošās sporta infrastruktūras kartējumu, kā arī nozīmīguma un ietekmes novērtējums, pilnveidots sporta bāzu reģistrs. |
| Sasniedzamie rādītāji (kā var izmērīt) | Cilvēkiem ar funkcionāliem traucējumiem piekļūstamu sporta infrastruktūras objektu skaits palielinās. |
| Kādā laika periodā | 31.12.2025. |
| Kāds ir finansējuma avots, t.sk. papildu finansējuma nepieciešamība | Ievērojot “Sporta politikas pamatnostādnēs 2022.-2027.gadam” (<https://likumi.lv/ta/id/332897-par-sporta-politikas-pamatnostadnem-2022-2027-gadam> ) minēto iedaļā “Ietekmes novērtējums uz valsts un pašvaldību budžetiem” pie uzdevuma Nr.2.1. un 2.2. |
| Atbildīgā institūcija | IZM |
| Iesaistītās institūcijas | VARAM, NVO, LPS, LLPA, plānošanas reģioni |
| Politikas plānošanas dokuments, normatīvais akts vai cits pasākumu kopums, ar kuru attiecīgais pasākums tiek īstenots | Sporta politikas pamatnostādnes 2022.-2027.gadam (<https://likumi.lv/ta/id/332897-par-sporta-politikas-pamatnostadnem-2022-2027-gadam>) rīcības virzienā “Sporta infrastruktūras attīstība” iekļautais uzdevums Nr.2.1. uzdevums un Nr.2.2. |
| Paveiktais pasākuma īstenošanā | Pamatojoties uz Sporta politikas pamatnostādnes Sporta politikas rezultātu un rezultatīvo rādītāju 2.punktu – sporta infrastruktūra ir piekļūstama un pieejama ikvienam interesentam - 2024.gada nogalē ekspluatācijā tika pieņemts sporta objekts – komandu sporta spēļu halle (KSSH), kas būvēta, ievērojot Latvijas un starptautisko profesionālā sporta organizāciju projektēšanas vadlīnijas un izmantojama ikdienas treniņu procesam un sacensībām. Līdz ar sporta vides pieejamības pilnveidošanu, sporta halle ir piemērota arī paraolimpiskā komandu sporta vajadzībām. |
| Turpmāk plānotās aktivitātes pasākuma īstenošanā[[85]](#footnote-85) | Lai veiktu sporta infrastruktūras kartējumu, nepieciešams aktualizēt Sporta bāzu reģistrā (SBR) iekļauto informāciju, jo šobrīd SBR dati iekļauti Excel tabulā un nav izmantojami kartējuma izveidei.  Pasākums turpināms pēc SBR aktualizēšanas, kas varētu notikt pēc IZM projekta pieteikuma "Sporta pārvaldības procesu pilnveide" akceptēšanas ES kohēzijas politikas programmas 2021. – 2027. gadam 1.3.1. specifiskā atbalsta mērķa “Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm” 1.3.1.1. pasākuma “IKT risinājumu un pakalpojumu attīstība un iespēju radīšana privātajam sektoram” ietvaros.  Minētā uzdevuma izpildes termiņš ir pagarināms, ar nosacījumu, ja tiek uzsākta projekta īstenošana.  1) 31.12.2026  2) 31.12.2027 |

1. “Pētījums par psihologa pakalpojuma nodrošināšanu bērniem ar smagu saslimšanu vai invaliditāti un viņu tuviniekiem”: <https://ppdb.mk.gov.lv/database/petijums-par-valsts-finanseta-psihologa-pakalpojuma-nodrosinasanu-invaliditates-seku-mazinasanai/> [↑](#footnote-ref-1)
2. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-2)
3. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-3)
4. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-4)
5. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-5)
6. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-6)
7. Konceptuālais ziņojums “Par atbalsta personas lēmumu pieņemšanā pakalpojuma ieviešanu”, pieejams: <https://tapportals.mk.gov.lv/legal_acts/db118936-85c0-4d30-a08e-14ef7acde733> [↑](#footnote-ref-7)
8. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-8)
9. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-9)
10. Ministru kabineta 2021. gada 1. septembra rīkojums Nr.616 “Par Sociālās aizsardzības un darba tirgus politikas pamatnostādnēm 2021.-2027. gadam”; pieejams: <https://likumi.lv/ta/id/325828-bpar-socialas-aizsardzibas-un-darba-tirgus-politikas-pamatnostadnem-2021bb2027b-bgadamb?&search=on> [↑](#footnote-ref-10)
11. <https://tapportals.mk.gov.lv/legal_acts/0bed2702-febb-4aab-8263-cf7173e8ed53> [↑](#footnote-ref-11)
12. Papildu informācija pieejama: <https://www.siva.gov.lv/lv/projekts/esf-2014-2020-eiropas-savienibas-fonda-projekts-nr914116i001-personu-ar-invaliditati-vai-gariga-rakstura-traucejumiem-integracija-nodarbinatiba-un-sabiedriba> [↑](#footnote-ref-12)
13. Ministru kabineta 2021. gada 28. aprīļa rīkojums Nr. 292 "Par Latvijas Atveseļošanas un noturības mehānisma plānu" (922) [↑](#footnote-ref-13)
14. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-14)
15. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-15)
16. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-16)
17. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-17)
18. Pašvaldību likuma 4.panta devītā daļa [↑](#footnote-ref-18)
19. Sociālo pakalpojumu un sociālās palīdzības likuma 1.panta 25.daļa [↑](#footnote-ref-19)
20. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-20)
21. Sociālo pakalpojumu un sociālās palīdzības likuma 1.panta piektā daļa [↑](#footnote-ref-21)
22. Pašvaldību likuma 4.panta devītā daļa [↑](#footnote-ref-22)
23. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-23)
24. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-24)
25. Veselības aprūpes finansēšanas likums. <https://likumi.lv/ta/id/296188> [↑](#footnote-ref-25)
26. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-26)
27. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-27)
28. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-28)
29. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-29)
30. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-30)
31. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-31)
32. Datu avots: Labklājības informācijas sistēma (LabIS) [↑](#footnote-ref-32)
33. Apvienoto Nāciju Organizācijas Konvencijas par personu ar invaliditāti tiesībām ieviešanas izvērtējums <http://petijumi.mk.gov.lv/sites/default/files/title_file/BISS_Gala_zinojums_LM_ANO_konv_30062020red_13072020%20%281%29.pdf> [↑](#footnote-ref-33)
34. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-34)
35. Pētījums "Analīze par vides pieejamības pašnovērtējumu valsts un pašvaldību iestādēs" (pieejams: http://petijumi.mk.gov.lv/node/3655) [↑](#footnote-ref-35)
36. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-36)
37. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-37)
38. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-38)
39. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-39)
40. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-40)
41. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-41)
42. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-42)
43. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-43)
44. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-44)
45. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-45)
46. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-46)
47. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-47)
48. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-48)
49. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-49)
50. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-50)
51. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-51)
52. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-52)
53. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-53)
54. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-54)
55. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-55)
56. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-56)
57. # Latvijas Cilvēku ar īpašām vajadzībām sadarbības organizācija “SUSTENTO” tīmekļa vietne, “Cilvēkus ar funkcionāliem traucējumiem piedalīties vēlēšanās motivētu, ja vismaz daļa iecirkņu būtu piekļūstami: <https://www.sustento.lv/cilvekus-ar-funkcionaliem-traucejumiem-piedalities-velesanas-motivetu-ja-vismaz-dala-iecirknu-butu-pieklustami/>

    [↑](#footnote-ref-57)
58. Augšdaugavas novads, Bauskas novads, Cēsu novads, Daugavpils, Dienvidkurzemes novads, Dobeles novads, Jēkabpils novads, Ķekavas novads, Liepāja, Ropažu novads, Salaspils novads, Saldus novads, Siguldas novads, Valmieras novads, Ventspils, Ventspils novads [↑](#footnote-ref-58)
59. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-59)
60. 2023. gada 25. maija likums "Grozījumi Eiropas Parlamenta vēlēšanu likumā" <https://likumi.lv/ta/id/342246> [↑](#footnote-ref-60)
61. LM izstrādātā “Vides un informācijas pašnovērtējuma anketa” [↑](#footnote-ref-61)
62. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-62)
63. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-63)
64. Vides un informācijas piekļūstamības pašnovērtējuma anketa <https://www.lm.gov.lv/lv/vides-un-informacijas-pieklustamibas-pasnovertejums-saskana-ar-lbn-200-21> [↑](#footnote-ref-64)
65. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-65)
66. Vides un informācijas piekļūstamības pašnovērtējuma anketa <https://www.lm.gov.lv/lv/vides-un-informacijas-pieklustamibas-pasnovertejums-saskana-ar-lbn-200-21> [↑](#footnote-ref-66)
67. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-67)
68. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-68)
69. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-69)
70. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-70)
71. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-71)
72. 2020.gada Kultūras patēriņa un līdzdalības ietekmes pētījums, pieejams: <https://www.km.gov.lv/lv/media/11801/download?attachment>. [↑](#footnote-ref-72)
73. Pētījums "Apvienoto Nāciju Organizācijas Konvencijas par personu ar invaliditāti tiesībām ieviešanas izvērtējums", pieejams: <http://petijumi.mk.gov.lv/node/3249> [↑](#footnote-ref-73)
74. Kultūras aktivitātes barometrs 2022 – Kultūras patēriņa un līdzdalības ietekmes pētījums, pieejams: <https://www.km.gov.lv/lv/media/29958/download?attachment>. [↑](#footnote-ref-74)
75. Skat. 113.lpp [↑](#footnote-ref-75)
76. Pētījumu par kultūras infrastruktūras un pakalpojumu piekļūstamību Latvijā. Pieejams: <https://ppdb.mk.gov.lv/database/petijums-par-kulturas-infrastrukturas-un-pakalpojumu-pieklustamibu-latvija/> [↑](#footnote-ref-76)
77. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-77)
78. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-78)
79. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-79)
80. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-80)
81. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-81)
82. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-82)
83. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-83)
84. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-84)
85. Ja pasākuma īstenošanā nav veiktas aktivitātes, vai tas zaudējis aktualitāti, sniegt informāciju par pasākuma neizpildes vai aktualitātes zaudēšanas iemesliem. [↑](#footnote-ref-85)